
A 


Bucureşti 



Pricina epistolei întîi către Tesaloniceni, 
după Teodorit şi Icumenie numai 1 


Tesalonicu! este mitropolia, adică maica tuturor cetăţilor Machidoni- 
ei 2 , care a primit mîntuitoarea propovăduire prin învăţătura marelui Pavel 
într-o vreme cînd Evreii ce se aflau în Tesalonic grăiau împotriva lui şi îl 
vrăjmăşuiau. Şi, abia izbăvindu-se de vrăjmăşiile Evreilor, Pavel a fugit 
din Tesalonic şi s-a dus în Veria, iar de acolo a mers la Atena, precum măr¬ 
turisesc Faptele (capitolul 17). Şi, aflîndu-se acolo, fiindcă avea grijă de 
ucenicii săi Tesaloniceni, l-a trimis Ia dînşii pe fericitul Timotei, ca să-i în¬ 
tărească în credinţă şi să-i facă mari de suflet întru vrăjmăşiile pe care le is¬ 
piteau de la potrivnicii Evrei. Şi,întorcîndu-se de acolo, Timotei i-a arătat 
lui Pavel că Tesalonicenii aveau credinţa statornică, dar le trebuia învăţă¬ 
tură şi sfătuire la unele întrebări. Aşadar, pentru această pricină s-a îndem¬ 
nat Pavel de le-a scris epistola aceasta, dupăTeodorit. Iar Icumenie zice că 
a stat şi alta pricină: „Fiindcă pătimise multe necazuri în Veria şi în Filipii 
Machidoniei, Pavel - zice - se temea ca nu cumva Tesalonicenii, auzind 
cele ce a pătimit, să se smintească, socotind că a pătimit din slăbiciunea 
lui Hristos şi a propovăduirii. Şi, auzind că Tesalonicenii se întristau foarte 
pentru cei morţi, ÎI trimite cu epistola aceasta pe Apostolul Timotei. 

Şi, mai întîi, îi întăreşte în credinţă, ca să nu se clatine pentru necazuri¬ 
le suferite, căci nu pătimiseră vreun lucru de mirare fiind supăraţi de către 
Evrei, care L-au omorît pe însuşi Domnul, căci însuşirea Creştinilor 3 este 

1 însemnează că nici Hrisostom, nici Teofilact nu au pricina epistolei acesteia, precum 
au avut la epistolele de mai înainte. Ci doar Icumenie şi Teodorit zic că Apostolul Pavel a 
scris epistola aceasta mai înainte decît pe toate celelalte. Şi, după Meletie, aceasta s-a scris 
în anul 20 după înălţarea Domnului {tomul 1 al Istoriei bisericeşti), (n. aut.) 

2 Despre Tesalonic, înţeleptul Teodorit zice; „Tesalonicul este o cetate prea-mare şi 
mult r norodită, fiind supusă neamului Machidonenilor, povăţuitoare însă şi a Tesaliei şi a 
Ahaiei. [...]" ( n . aut.) 

2 Scriu cu majusculă cuvîntul „Creştin” ca să arăt că el numeşte un neam osebit, alcă¬ 
tuit din cei botezaţi din toate celelalte neamuri. Acesta e norodul cel nou al lui Dumne¬ 
zeu ,, noul Israil, de vreme ce Iudeii au pierdut această vrednicie atunci cînd s-au lepădat 
de Hristos-Dumnezeu. (n. m.) 

a se necăji în viaţa aceasta. Şi îi mai sfătuieşte cum să petreacă, zicîndu-le 
că se cuvine a lucra lucru de mină, precum au primit pildă de la el însuşi, 
şi să nu şadă nelucrători. Le scrie şi despre cei morţi şi îi mîngîie,învăţîn- 
du-i a nu se întrista greu, fiindcă moartea celor ce adorm întru Hristos nu 
este pierzare, ci un prilej şi o cale a învierii. Apoi, îi învaţă că ziua celei 
de a doua veniri a Mîntuitorului Hristos este nearătată şi că prin urmare se 
cuvine a fi gata totdeauna şi a nu lua aminte cînd cineva zice că ştie cînd 
se va face ziua aceea. Şi spune că, întru venirea Domnului, cei vii nu-i vor 
întrece pe cei morţi mult mai înainte, fiindcă năpraznic („pe neaşteptate”, 
„deodată”, n. m .J se va face atît învierea acelora, cît şi schimbarea şi ne- 
stricăciunea celor ce vor fi vii. Şi,îndemnîndu-i să-şi îndrepteze năravuri¬ 
le, şi să se bucure întru nădejde, şi să se roage şi să mulţumească totdeauna 
Domnului, îi jură („îi leagă cu jurămînt”, n. m.] să citească epistola aceasta 
tuturor fraţilor şi aşa o sfîrşeşte. 









CAPITOLUL I 


1. Pavel, Siluan şi Timotei, 

Pentru ce, scriind către Tesaloniceni, Apostolul Pavel îl numără împre¬ 
ună cu sine-şi pe Timotei numaidecît la începutul epistolei, iar scriind Me¬ 
senilor nu face aceasta, cu toate că Timotei era cunoscut Efesenilor? Pen¬ 
tru că - precum mi se pare - voia să-l trimită pe Timotei la Efeseni îndată, 
şi de aceea a socotit de prisos a-1 numi pe Timotei pricinuitor al epistolei 
către ei, de vreme ce el avea să o ia în mîinile sale cînd urma să meargă 
în Efes. Iar aici nu s-a întîmplat aşa, ci, fiindcă Timotei tocmai venise de 
la Tesalonic, Pavel 1-ă numărat împreună cu sine şi zice că trimit epistola 
amîndoi. Şi îl pune mai înainte de Timotei pe Siluan 5 poate pentru că Ti¬ 
motei îi ceruse aceasta pentru smerita-cugetare, căci de trei ori fericitul Ti¬ 
motei îi urma lui Pavel,învăţătorului său, care se numără pe sine împreună 
cu ucenicii săi. 

Iar aici Pavel nu se numeşte pe sine nici „Apostol”, nici „rob” sau „slu¬ 
gă a lui Hristos”, precum obişnuieşte a scrie în celelalte epistole, pentru că 
Tesalonicenii erau nou-învaţaţi şi nou-luminaţi şi nu luaseră încă cercare a 
darurilor şi a vredniciilor lui Pavel. 

bisericii Tesalonicenilor 

Cu toate că puţini Tesaloniceni erau Creştini şi încă nu aveau alcătuire 
şi întărire, totuşi Pavel îi numeşte „biserică”, mîngîindu-i cu acest nume, 
fiindcă acesta însemnează de cele mai multe ori mulţime adunată. 

întru Dumnezeu-Părintele şi Domnul Iisus Hristos: 

1 însemnează că fericitul Teodorit zice aşa: „Sila e numit aici «Siluan», căci pe Sila 
l-a ales Pavel şi îi avea împreună cu sine după cearta cu Vamava, căci zice: «Alegînd lîn- 
gă sine pe Sila, Pavel a ieşit» (Fapte 15:40), Pentru că Sila se afla împreună cu Pavel în 
Filipi, în Tesalonic şi în Veria. Iar Sila şi Timotei au rămas împreună în Veria, iar Pavel, 
lăsîndu-i pe ei acolo, s-a dus la Atena (Fapte 17:14).” Eu însă socotesc că - precum „Si- 
meon” s-a făcut „Simon” după scurtarea zicerii (amîndoua acestea fiind numiri ale că¬ 
peteniei Petru), căci în a doua epistolă sobornicească a lui Petru se scrie aşa la început: 
„Simon Petru”, iar Iacov „fratele Domnului” a zis despre Petru: „Siriion a istorisit cum 
Dumnezeu a avut grijă de la început să ia dintre «neamuri» un norod întru numele Său” 
(Fapte 15:14) - tot aşa şi numele „Siluan”, după scurtare, s-a făcut „Sila”. Sau că numele 
dezmierdat de la „Siluan” este „Sila”, cum şi pe Priscila Pavel o numeşte „Prisca” întru 
cea către Romani - precum zice Teodorit măcar că şi acum se citeşte „Priscila”, iar nu 
„Prisca”, în mai toate izvoadele. (n. aut.) 

Fiindcă erau şi biserici ale Elinilor şi Iudeilor, Pavel, vrînd a osebi de 
acelea biserica Creştinilor din Tesalonic, adaugă aici şi zice: „bisericii ce¬ 
lei întru Dumnezeu-Părintele”. Mare vrednicie este însă a fi cineva întru 
Dumnezeu, căci cel ce este rob şi lucrător al păcatului, acela nu este în¬ 
tru Dumnezeu. Şi ia aminte că prepoziţia „întru” s-a pus aici de Pavel şi la 
Părintele, şi la Fiul! Aşadar să amuţească luptătorii de Duh Machidonieni, 
care, hulind Duhul cel Sfînt, zic că Acesta nu este de o fiinţă cu Părintele 
şi cu Fiul, căci doar pentru Tatăl se da prepoziţia „din”, pentru Fiul pre¬ 
poziţia „prin”, iar pentru Sfîntui Duh doar prepoziţia „întru”. Căci, iată, 
prepoziţia „întru” se dă de Pavel şi pentru Părintele, şi pentru Fiul, şi prin 
urmare se arată şi dintru aceasta că Duhul Sfînt este de o fiinţă şi cu Părin¬ 
tele, şi cu Fiul. 

Har vouă şi pace! 

Apostolul se roagă pentru Tesaloniceni ca mai mult să sporească întru 
dumnezeieştile daruri, dar şi ca să aibă pace întru dînşii şi să nu se mîn- 
drească unul asupra altuia. 1 

2. Mulţumim lui Dumnezeu totdeauna pentru voi toţi, 

Pavel începe înainte-cuvîntarea epistolei de la laudă, căci a mulţumi el 
lui Dumnezeu pentru Tesaloniceni arată că ei au isprăvit oarecari mari fap¬ 
te bune, pentru care Dumnezeu Se slăveşte şi I se mulţumeşte. Cu mulţu¬ 
mirea aceasta, Apostolul îi învaţă totdeodată pe Tesaloniceni a cugeta sme¬ 
rit, fiindcă Dumnezeu este Acela care lucrează şi isprăveşte întru dînşii în¬ 
tregimea faptelor lor bune. 2 

făcînd pomenire de voi întru rugăciunile noastre, 

A mulţumi Pavel lui Dumnezeu pentru Tesaloniceni se pricinuia din 
faptele lor bune, iar a-i pomeni întru rugăciunile sale se năştea din dragos¬ 
tea pe care o avea către ei. 

3. neîncetat aducîndu-ne aminte de voi, 

1 Despre zicerea „har vouă“, vezi la capitolul 1 al celei către Corinteni, stih 3. (n. aut.) 

2 Iar Teodorit zice: „Mai întîi învăţăm a mulţumi pentru bunătăţile făcute nouă mai 
înainte, şi apoi a cere cele de lipsă. Căci aceasta aflăm că o face dumnezeiescul Apostol 
pretutindeni.” ( n. aut.) 

Zice: Nu numai cînd mă rog îmi aduc aminte de voi, ci şi întru cealaltă 
vreme, totdeauna. Şi aceasta este semn şi dovadă a covîrşitoarei dragoste a 
marelui Pavel către Tesaloniceni. 

ăe lucrul credinţei, 

Totdeauna - zice - îmi aduc aminte de lucrul credinţei voastre, adică de 
starea pentru credinţă şi de nevoinţa voastră. Căci acesta este lucrul credin¬ 
ţei, a fi statornic orice Creştin şi a nu se mîndri pentru credinţa sa, suferind 
bărbăteşte ispitele ce i se fac pentru credinţă nu numai cu cuvintele, ci cu 
fapta şi cu lucrurile. 

i 

şi de osteneala dragostei 

Aici, s-ar nedumeri cineva, zicînd: Şi ce osteneală este a iubi cineva, 
o, fericite Pavele? Iar el răspunde că a iubi cineva doar prin vorbe nu este 
osteneală, iar a iubi cu curăţie, din inimă şi prin fapte, aceasta cu adevărat 
este osteneală mare şi multă, căci cum nu este osteneală cînd cineva suferă 
tot necazul şi ispita pentru cel iubit de el? Deci şi Tesalonicenii pătimise¬ 
ră multe rele pentru dragostea lor către Pavel, precum oricine poate să afle 
din Faptele Apostolilor. 1 

şi de răbdarea nădejdii Domnului nostru Iisus Hristos 

Zice: Fraţii mei iubiţi, de mulţi ani suferiţi ispite şi primejdii, dar aceas¬ 
ta se întîmplă fiindcă v-aţi întărit şi v-aţi împuternicit cu nădejdea întru 
Domnul. Căci aceia credeau şi nădăjduiau cu încredinţare întru darurile şi 
cununile bunătăţilor fiitoare [„care sînt”, „care au fiinţă”, n. m.\ şi de aceea 

1 Căci citim la capitolul 17 al Faptelor că, aflîndu-se Pavel în Tesalonic - unde era si¬ 
nagoga iudeilor aceştia, văzfnd că multă mulţime de Elini s-a înduplecat la cuvintele lui 
şi au crezut, au făcut mare tulburare în totTesalonicul. Şi, ducîndu-se ei la casa lui lason 
şi neaflîndu-i pe Creştinii ce crezuseră, i-au tras pe lason şi pe alţii la stăpînitorui cetăţii, 
zicînd acestea cu strigare: .Aceia pe care i-a primit lason au răzvrătit pe toată lumea şi 
sînt aici de faţă. Atunci stăpînitorui, punînd la rînduială pentru aceasta, a luat destui bani 
de la lason şi i-a slobozit pe ei. Iar fraţii, noaptea, îndată l-au petrecut pe Pavel la Veria.” 
Pentru aceasta, vrednice de laudă sînt cele zise de fericitul Teodorit: „Lucru al credinţei 
este a fi cineva adevărat şi întărit întru primejdii, căci nu se cuvine a se arăta credinţa nu¬ 
mai în vreme de pace şi de linişte, ci se cuvine a ne ţine de dînsa şi întru înviforare. Tot 
aşa şi dragostea, nu are doar dobîndirea cea dulce, ci şi osteneala cea covîrşitoare, fiind¬ 
că se cuvine a suferi greşelile fratelui, chiar dacă zavistuieşte, chiar dacă se mînie,chiar 
dacă se înalţă şi dacă boleşte de nemulţumire. De aceea a înjugat osteneala cu dragostea 
şi a rînduit răbdarea împreună cu nădejdea." ( n. aut) 

răbdau ispitele. Căci Dumnezeu pentru aceasta îngăduia a fi ispitiţi Creşti¬ 
nii la începutul credinţei, ca să nu zică cineva că propovăduirea evangheli¬ 
ei 1 se întărea laîntîmpiare,cu măgulirile şi cu odihnele celor ce o primeau. 
Şi, pe lîngă aceasta, ca să se arate că sufletele celor ce credeau nu erau 
plecate de vreo înduplecare şi limbuţie a oamenilor, ci doar de puterea lui 
Hristos ce Se propovăduia. 

înaintea lui Dumnezeu-Părintelui nostru. 

în două chipuri poţi să înţelegi zicerea aceasta, iubitule: sau că noi, 
Apostolii, vă pomenim totdeauna înaintea lui Dumnezeu-Părintele pe voi, 
Tesalonicenii; sau că ne aducem aminte de lucrul credinţei voastre, care stă 
înaintea Iui Dumnezeu-Părintele. Zice: O, Creştinilor Tesalonicenii - să nu 
socotiţi că osteniţi fără folos şi fără cîştig. Nu! - fiindcă toate faptele voas¬ 
tre stau înaintea lui Dumnezeu-Părintele, şi de aceea El va răsplăti plăţile 
faptelor voastre prea-împlinite. 

4. Iubiţi fraţi, ştim alegerea voastră de la Dumnezeu; 

Zice: O, iubiţii mei fraţi! - ne aducem aminte de voi, căci ştim că sînteţi 
aleşi de Dumnezeu întru credinţa Iui Hristos mai mult decît numeroşi alţii. 
Şi de unde e arătată aceasta - o, fericite Pavele! anume că Tesalonicenii 
sînt aleşi de Dumnezeu? Aceasta o arată descoperit mai jos. 

5. căci evanghelia noastră nu s-a făcut către voi numai în cuvînt, 

Din aceasta - zice - este arătat că voi, Tesalonicenii, sînteţi aleşi de 
Dumnezeu, anume din faptul că Dumnezeu a slăvit şi a mărit la voi propo¬ 
văduirea evangheliei. Şi - fiindcă noi nu v-am propovăduit numai cu cu- 
vîntul, ci prin noi s-au făcut şi semne şi minuni - Dumnezeu a binevoit să 
credeţi prin aceste semne că sînteţi aleşi şi înainte-hotărîţi ai Lui. 

ci şi întru putere. 

Adică: Aţi primit evanghelia cu semnele şi cu minunile făcute prin noi 
atît pentru facerea de bine şi ajutorarea celor ce au primit credinţa cu ini¬ 
mă mulţumitoare, cît şi pentru pedeapsa şi înţelepţirea celor neînduplecaţi 
şi nemulţumitori. 

1 Nu e vorba de vreo carte a Evangheliei (cum se va arăta în amănunt ceva mai la vale), 
ci de buna vestire a mîntuirii oamenilor prin lisus Hristos. («, m.) 

şi întru Duhul Sfînt 

Adică: Aţi primit evanghelia cu înţelepciunea duhovnicească, iar nu cu 
cea din afară, trupească, a filozofilor. Sau zice: Aţi primit evanghelia şi cre¬ 
dinţa cu Duhul cel Sfînt, Care Se dădea celor ce credeau şi care grăiau în 
limbi străine, şi prooroceau şi făceau osebite minuni. 

şi întru multă încredinţare, 

Zice: Aţi primit evanghelia cu necaz şi cu rea pătimire. Căci - precum 
semnele, minunile, şi împărţirea şi darul Sfîntului Duh se făceau pentru de¬ 
plina încredinţare ă celor ce credeau, tot aşa şi necazurile pătimite pentru 
propovăduirea evangheliei erau mare adeverire şi întărire a ei şi a credinţei. 

precum ştiţi în cefei ne-am făcut între voi pentru voi. 1 

Zice: Fraţilor, voi înşivă sînteţi martori cum am petrecut şi cum am um¬ 
blat între voi, şi cu cît de multă osîrdie v-am propovăduit evanghelia, fiind¬ 
că sînteţi aleşi de Dumnezeu. De aceea ne-am sîrguit să le săvîrşim şi să Ie 
suferim pe toate pentru voi, căci cine nu ar pătimi ispite pentru cei iubiţi ai 
Iui Dumnezeu? Aici, Pavel arată că îi laudă, chiar dacă umbrit, fiindcă vo¬ 
ieşte mai întîi să-i laude pe Tesaloniceni. 

6. Şi voi v-aţi făcut următori ai noştri şi ai Domnului, 

Aici, Apostolul îi îndeamnă şi-i întăreşte pe Tesaloniceni, lăudîndu-i şi 
aducîndu-le aminte că nici ei nu rămăseseră mai jos decît dînsul întru pri¬ 
mejdii, ci i-au urmat. O, minune! - cîtă laudă a Tesalonicenilor este a se 
face ei următori ai învăţătorului lor Pavel şi ai Domnului nostru lîsus Hris- 
tos îndată ce au crezut! Cum s-au făcut însă următori ai Domnului? Aşa, 
fiindcă şi Domnul, multe pătimind, Se bucura, căci de voie venea la pati¬ 
mă, încît şi zicea către Părintele Său, rugîndu-Se: „Părinte, a venit ceasul, 
proslăveşte-L pe Fiul Tău!” (loan 17:1). 2 

1 IarTeodorit zice: „V-a înduplecat însă şi mărimea primejdiilor pentru ceie dumneze¬ 
ieşti aduse de noi. Căci zicerea «în ce fel ne-am făcut între voi pentru voi» arată primejdi¬ 
ile pe care Je suferise pentru dînşii aducîndu-le mîntuHoarea propovăduire.” («. aut.) 

1 Şi sînt multe alte semne prin care se dovedeşte bucuria Domnului întru pătimiri . A zice 
îndată ce a venit în lume: Jertfă şi punere înainte nu ai voit, trup însă Mi-ai gătit” (Psalm 
39: 9), adică: Trupul Meu l-ai ales - o, Părinte! - a se face jertfă gătită şi desâvîrşită - pre¬ 
cum tîlcuieşte Apostolul Pavel în Epistola către Evrei (Evrei 10:5); faptul că l-a numit pe 

primind cuvîntul cu mult necaz , întru bucuria Sfîntului Duh , 

Zice: Voi, Tesalonicenii, nu aţi primit cuvîntul evangheliei doar cu ne¬ 
caz, ci cu mult necaz, adică cu multe primejdii. (Iar aceasta o vei afla din 
Faptele Apostoleşti , precum am zis înainte, în subînsemnarea stihului 3.) 
însă - zice - aţi primit necazul şi primejdiile acestea bucurîndu-vă. Şi, tăl¬ 
măcind cum se poate bucura cineva în necazuri, Apostolul a zis: „cu bu¬ 
curia Duhului Sfînt”, pentru că - zice - Sfîntul Duh nu v-a lăsat să vă în¬ 
tristaţi pentru necazurile ce le suferiţi, ci durerea era a trupului şi a celor 
trupeşti, iar sufletului vostru i se dă bucuria de la Sfîntul Duh. Căci - zice 
- aşa cum cei trei tineri, în mijlocul flăcării cuptorului, se răcoreau cu du¬ 
hul acela ce şuiera, tot astfel vă bucură şi pe voi Duhul Sfînt cînd vă află 
în primejdie, arătîndu-vă în fantazie [„închipuire”, n. m.] ca şi cum răsplă¬ 
tirea viitoare din ceruri ar fi de faţă. Vezi aşadar - o, cititorule! - că atunci 
se face cineva următor Domnului, cînd suferă primejdiile şi necazurile cu 
bucuria Sfîntului Duh. 

7. ca să vă faceţi chip tuturor celor ce cred în Machidonia şi înAhaia. 

Măcar că Pavel propovăduise evanghelia în Tesalonic, mitropolia Ma- 
chidoniei, venind din Filipi şi din celelalte cetăţi ale Machidoniei, cu toate 
acestea Tesalonicenii străluceau întru fapta bună şi întru primirea evanghe¬ 
liei într-atît, încît se făcuseră învăţători şi pildă întru toată Machidonia şi 
Ahaia, adică în Moreea. Aşadar după aceasta au urmat Tesalonicenii Iui 
Pavel: fiindcă şi Pavel, măcar că a crezut întru Hristos în urma tuturor, to¬ 
tuşi i-a întrecut cu ostenelile pe toţi Apostolii mai dinainte. Şi vezi - o, ci¬ 
titorule!-că Apostolul nu a zis că Tesalonicenii s-au făcut spre a crede cei¬ 
lalţi, ci că s-au făcut „chip” şi învăţători acelora după ce au crezut ceilalţi, 
crezînd cum se cuvine a crede, cu căldură şi cu inimă gata spre a primi is¬ 
pitele şi primejdiile pentru credinţă şi pentru poruncile Domnului. 

Petru „Satana” pentru că-L oprea a merge în Ierusalim ca să pătimească {Matei 15:23); S-a 
necăjit cînd să vină ceasul a pătimi, fiindcă aceasta însemnează zicerea: „Şi cu botez am a 
Mă boteza, şi cîtă nerăbdare am pînă ce se va săvîrşi” {Luca 12:50); a numi moartea „pa¬ 
har”, care - după Sfinţitul Teofilact - însemnează dulceaţa şi bucuria pe care o simt cei ce 
beau vin: „Paharul pe care Mi l-a dat Mie Părintele, oare nu-1 voi bea?” (Ioan 18:11); a aler¬ 
ga la miezul nopţii şi a Se duce în grădina care îi era cunoscută lui luda - precum tîlcuicşte 
Hrisostom; şi a zice femeilor ce piîngeau să nu plîngă pentru Dînsul ( Luca 23:28). Vezi în 
Nevoinţele Duhovniceşti, foaia 347 şi în Războiul nevăzut , foaia 227, şi alte semne ale bu¬ 
curiei Domnului întru pătimiri, (n. aut.) 

8. Căci de la voi s-a revărsat cuvîntul Domnului 

Adică: O, fraţii mei Tesaloniceni! - vestea credinţei şi a faptei voastre 
bune a făcut propovăduirea evangheliei auzită şi prea-vestită la toţi şi v-aţi 
făcut învăţători tuturor celorlalţi credincioşi. Iar zicerea „s-a revărsat” ara¬ 
tă că: Precum trîmbiţa răsună strălucit şi glasul ei ajunge la mare depărta¬ 
re, tot aşa şi de la voi, Tesalonicenii, a răsunat propovăduirea evangheliei 
ca o trîmbiţă şi glasul ei a ajuns în locuri depărtate.' 

nu numai in Machidonia şi în Ahaia, ci credinţa voastră către Dum¬ 
nezeu a ieşit către tot locul. 

Zice: Cu pilda voastră, aţi umplut Machidonia şi Moreea de cuvîntul 
evangheliei şi aţi umplut de mirare şi de înspăimîntare tot locul, căci întru 
atît de puţină vreme aţi arătat atîta credinţă fierbinte şi covîrşitoare. Aceas¬ 
ta e spusă cu înfăţişare retorică, de parcă ar vorbi pentru vreun lucru însu¬ 
fleţit şi viu. 

încît a nu avea noi trebuinţă de a grăi ceva. 

Atît de mare şi de lucrătoare este vestea credinţei voastre - zice în¬ 
cît oamenii nici nu ne mai aşteaptă să zicem ceva despre voi, ci,de cîte ori 
începem a vă lăuda pentru a-i îndemna la aceeaşi rîvnă a credinţei voastre, 
ei ne-o iau înainte şi povestesc faptele voastre cele bune, şi noi le auzim 
de la dînşii. 

9. Căci ei vestesc cum am fost primiţi la voi 

Chiar ei vestesc şi zic că, deşi venirea noastră la voi a fost plină de ne¬ 
numărate morţi, voi nu v-aţi smintit întru noi, nici nu v-aţi răcit pentru re¬ 
lele şi primejdiile pe care le-am cercat cînd eram acolo. Şi ei spun că, deşi 
aţi căzut în felurite primejdii pentru noi (şi vezi despre aceasta Ia capito¬ 
lul 17 al Faptelor şi subînsemnarea de mai înainte Ia stihul 3 al capitolului 
acestuia), nu v-aţi întors faţa de către noi, ci atîmaţi de noi ca şi cum aţi fi 
dobîndit din partea noastră nenumărate bunătăţi. 

Şi se vede că venirea aceasta a lui Pavel în Tesalonic^a fost cea de a 
doua, căci întîia data fusese gonit de acolo pentru tulburarea Evreilor, şi 

1 Iar Teodorit zice:, A zis: «de la voi s-a revărsat cuvîntul Domnului» nu pentru că de aco¬ 
lo ar fi luat început propovăduirea, ci fiindcă osîrdia lor pentru cele dumnezeieşti se făcuse 
mult-vestitâ şi pe mulţi îi pornise spre a revărsa lumii cinstiri ale iui Dumnezeu.” (n. aut.) 

se dusese în Veria. Şi după aceea s-a dus iarăşi în Tesalonic şi atît de bine 
a fost primit de Tesaloniceni, înclt aceia voiau chiar a-şi pune sufletele în 
primejdie pentru el. 1 

şi cum v-aţi întors către Dumnezeu de la idoli, ca să slujiţi Dumneze¬ 
ului celui adevărat 

Zice: Ceilalţi ne vestesc cu ce lesnire şi multă căldură aţi crezut voi,Te- 
salonicenii, fără a spune noi ceva pentru voi. Iar aici, povestind. Apostolul 
îi sfătuieşte pe Tesaloniceni fără greutate şi fără supărare, fiindcă Ie aduce 
aminte cu o frumoasă metodă de la ce rătăcire şi păgînătate a mincinoşilor 
şi morţilor idoli au venit Ia buna-cinstire de Dumnezeu şi la dreapta cunoş¬ 
tinţă a adevăratului şi viului Dumnezeu, şi astfel îi sfătuieşte să vieţuiască 
cu această bună cinstire şi cunoştinţă de Dumnezeu. 2 

10. şi să-L aşteptaţi pe Fiul Lui din ceruri (pe Care L-a sculat din 

morţi), pe lisus,pe Cel ce ne-a izbăvit de urgia viitoare. 

Şi aceste cuvinte ale Iui Pavel au aceeaşi metodă cu cele de mai sus, 
căci tot în chip de povestire îi învaţă dumnezeiescul Apostol pe Tesaloni¬ 
ceni să-L aştepte pe Fiul lui Dumnezeu, Care are să vină să ne slobozească 
de urgia viitoare. Şi prea-mare mîngîiere este celor ce se necăjesc că Cel ce 
a murit, şi S-a sculat, şi a înviat şi Se află acum în cer va veni întru a doua 
venire şi că pe noi, cei ce ne necăjim acum, ne va slobozi de viitoarea ur- 

1 Şi poate că a doua venire a lui Pavel în Tesalonic se arată, măcar că umbrit, din Fap¬ 
tele Apostoleşti, care zic: „Iar după ce a încetat tulburarea (cea din Efes), chemîndu-i pe 
ucenici şi sărutîndu-i, Pavel a ieşit ca să meargă în Macbidonia. Şi, trecînd prin părţile 
acelea şi mîngîindu-i pe ei cu mult cuvînt, a venit în Eiada” (capitolul 20, stih 1). Iar în 
Machidonia se află şi Tesalonicul, fiind mitropolie a ei. însă, pentru că din cuvîntul ce ÎI 
zice însuşi Pavel În capitolul 2 al acestei epistole se vede că nu a mers a doua oară în Te¬ 
salonic - căci aşa zice acolo: „Pentru aceasta am voit a veni către voi eu, Pavel, o dată şi 
de două ori, şi ne-a împiedicat Satana” (capitolul 11:18) - însemnăm şi aceasta, că, după 
ce a mers în Eiada şi a şezut acolo trei luni, Pavel şi-a făcut socoteala să se întoarcă prin 
Machidonia în Siria. Iar daca a mers într-adevăr în Machidonia nu se ştie fcăci zice aşa]: 
„(Făcînd trei luni în Eiada) şi făcîndu-se asupra lui vrăjmăşie de către Evrei cînd urma 
a se duce în Siria, şi-a făcut socoteala de a merge prin Machidonia” (Fapte, capitolul 3) 
(«. aut.) 

1 Iar Teodorit zice: „Apostolul ne-a învăţat învederat cum se cuvine a înţelege zicerea 
«ca să Te cunoască doar pe Tine, adevăratul Dumnezeu» (loan 17:3). Căci nu L-a osebit 
de Fiul, ci de cei ce nu sînt dumnezei. Pe Acesta L-a numit «Cel ce este Dumnezeu viu 
şi adevărat», viu adică pentru că aceia nu sînt vii, şi adevărat pentru că aceia se numeau 
«dumnezei» în chip mincinos.” (n. aut.) 

gie, adică de munca veşnică ce va să fie, fiindcă noi l-am bine-plăcut prin 
credinţă şi prin viaţa noastră neprihănită, iar pe cei ce ne necăjesc nu-i va 
milui cu Indurare, ci îi va osîndi în muncă. Şi - fiindcă cele rele şi supără¬ 
toare erau de faţă la îndemînă, tar cele bune şi îmbucurătoare doar se nă- 
dăjduiau şi nu erau de faţă - Pavel mărturiseşte aici că Tesaîonicenîi aveau 
mare credinţă, fiindcă ei aşteptau şi nădăjduiau viitoarele bunătăţi cu ade¬ 
verire, fără a se îndoi cît de puţin pentru ele. 1 


i. 



9 




‘Acelaşi Teodorit zice: „Se cuvine dar a şti că nu dumnezeiasca fire a Celui unuia năs¬ 
cut s-a sculat din morţi, căci aceasta este nepătimitoare. Nici că Iisus este un alt Fiu, ose¬ 
bit de Cel unul născut, ci este acelaşi cu adevărat (după ipostas [«persoană», n. m,\). El a 
pătimit ca om şi a înviat ca om (adică după firea omenirii Sale),” («. aut.) 

CAPITOLUL II 


1. Căci voi înşivă ştiţi, fraţilor, că venirea noastră la voi nu s-a făcut 
zadarnică , 

Zice: Cu adevărat, mari sînt şi isprăvile noastre,însă nici noi nu am avut 
către voi socoteli omeneşti şi venirea noastră la voi nu a fost deşartă şi za¬ 
darnică. Adică: Nu am venit la voi fără primejdii şi fără ispite, nici fără a 
avea oarecare lucru statornic. Căci - precum am zis - de multe ori primej¬ 
diile întăresc propovăduirea credinţei şi, fără primejdii, credinţa ar fi fost 
deşartă şi zadarnică. (Vezi şi la stihul 5 al capitolului întîi al acesteia, unde 
zice: „şi întru multă încredinţare”.) 


2, Ci, mai înainte pătimind şi ocărîndu-ne în Filipi - precum ştiţi - 
am cutezat întru Dumnezeul nostru a grăi către voi evanghelia lui 
Dumnezeu întru multă nevoinţă. 


Zice: Din primejdii, am căzut în primejdii. Căci, izbăvindu-ne de pri¬ 
mejdiile, bătăile şi închisorile pătimite mai întîi în Filipi (căci în Filipii 
Machidoniei a fost bătut şi închis în temniţă Pavel împreună cu Sila, pre¬ 
cum mărturisesc Faptele, capitolul 15), am căzut - zice -întru alte primej¬ 
dii, cînd am venit în Tesalonic să vă propovăduim evanghelia. Căci Evreii, 


tulburînd norodul şi pe stăpînitori, ne-au făcut să ne depărtăm de acolo în 
Veria cu multă primejdie, cu nevoinţă şi cu frică (precum se vede în capi¬ 
tolul 17 al Faptelor), Vezi însă, iubitule, cum Pavel îi afieroseşte totul lui 
Dumnezeu, zicînd: „am cutezat întru Dumnezeul nostru”, adică: întărin- 
du-ne de Dumnezeu, ne-am înfăţişat în cetatea voastră, Tesalonicul, ca să 
vă propovăduim evanghelia. 


3 . Căci mîngîierea noastră nu este dintru amăgire, 

Zice: învăţătura şi propovăduirea noastră 1 nu este din amăgire, adică nu 
amăgeşte pe nimeni, ci pe toţi îi învaţă calea cea dreaptă a mântuirii. Căci 
cei ce amăgesc nu se dau pe sine-şi în primejdii şi rele pătimiri, ci la des¬ 
fătări şi bancheturi, iar eu m-am dat pe sine-mi în rele pătimiri şi primej¬ 
dii ale vieţii numai ca să vă mîntuiesc cu învăţătura mea. Prin urmare, este 
arătat ca învăţătura mea nu amăgeşte pe nimeni, căci eu, învăţînd, nu sufăr 
primejdii pentru lucrări omeneşti şi vremelnice, ci pentru unele dumneze¬ 
ieşti şi veşnice, 

1 Aşa a tîlcuît „mîngîierea” şi Teodorii, (n. aut.) 

nici din necurăţie. 

Adică: Eu nu învăţ vreun lucru necurat şi spurcat, cum învaţă şi fac vră¬ 
jitorii şi fermecătorii. 

nici cu vicleşug. 

Zice: Nici nu învăţ vreun lucru care să pricinuiască răzvrătire şi scorni¬ 
re, precum a făcut Tevda, despre care este scris în Fapte : „Căci, înainte de 
zilele acestea s-a ridicat Tevda zicînd că el este cineva, căruia i s-au alătu¬ 
rat un număr de bărbaţi ca la patru sute, care a fost ucis, şi toţi cîţi l-au as¬ 
cultat au fost risipiţi ţşi nimiciţi” (Fapte 5:36). 

4. ci, după cum ne-am cercat de Dumnezeu a ni se încredinţa evan¬ 
ghelia, aşa grăim, 

Zice: Dumnezeu ne-a cercat şi ne-a ales ca să ni se încredinţeze propo- 
văduirea evangheliei, şi nu ne-ar fi ales dacă nu ne-ar fi ştiut vrednici. Deci 
noi aşa rămînem, cum am fost aleşi de Dumnezeu pentru propovăduirea 
atît de mare a evangheliei.' 

nu căufînd a plăcea oamenilor, ci lui Dumnezeu, Celui ce ne cearcă 
inimile. 

Zice: Grăim evanghelia nu ca să plăcem vouă sau altor oameni, ci pen¬ 
tru că voim să plăcem lui Dumnezeu, Care cercetează cele ascunse ale ini¬ 
mii noastre - căci zicerea „cearcă” însemnează aici „cercetează”. Sau zice 
aceasta, că Dumnezeu primeşte şi încununează inimile, adică aşezarea din 
lăuntru a omului, nu arătarea cea din afară; căci nici un om viclean cu ini¬ 
ma, amăgitor şi necurat nu poate plăcea lui Dumnezeu. 

5. Căci niciodată nu ne-am arătat întru cuvînt de măgulire, precum 
ştiţi, 

Fiindcă mai înainte Apostolul i-a lăudat pe Tesaloniceni, pentru a nu 
lăsa lauda lor sub bănuială, aici zice aşa: Niciodată nu v-am măgulit, ca să 

1 Iar Teodorii tîlcuieşte zicerea aceasta aşa: „Nu ne-am pus învăţători hirotonisiţi de 
noi înşine - zice ci evanghelia ni s-a încredinţat de către Dumnezeu. De aceea, toate le 
zicem şi le facem ca sub mărturia lui Dumnezeu, căci ştim că nici una din mişcările sufle¬ 
tului nu este neştiută de El. Iar zicerea «precum ne-am cercat de Dumnezeu» este în loc 
de: «fiindcă I s-a părut Lui».” («. aut) 

vă amăgesc - căci măgulirea este însuşirea acelora care caută să amăgeas¬ 
că pe cineva. Deci, precum nu v-am măgulit altă dată, tot aşa nu vă măgu¬ 
lesc nici acum. 

nici cu porniri de lăcomie. Dumnezeu e martor. 

Zice: Nici nu v-am propovăduit din iubire de argint, pentru a lua bani 
de la voi. 1 Că nu v-am măgulit niciodată, voi înşivă sînteţi martori; iar că 
nu sînt iubitor de argint e martor însuşi Dumnezeu, Care ştie aşezările ini¬ 
mii mele, fiindcă aceasta [lăcomia] vă este necunoscută vouă, fiind o pati¬ 
mă ascunsa a inimii. 

6. Nici n-am căutat slavă de la oameni, nici de la voi, nici de la alţii, 

Apostolul nu a zis: „nu am dobîndit cinste de la voi”, ca să nu se crea¬ 
dă că îi ocărăşte. Ci zice: Noi nu am căutat vreo slavă şi cinste de la voi, 
cu toate că evanghelia cere a fi cinstiţi Apostolii propovăduitori de către 
Creştinii ce o ascultă. Căci, dacă oamenii aduc multă cinste solilor ce mij¬ 
locesc pentru împăraţii pămînteşti, cu cît mai vîrtos se cuvine a fi cinstiţi 
solii împăratului ceresc, cum erau Pavel şi ceilalţi Apostoli? Deci - zice - 
cum ne vom face lucrarea noastră pentru a dobîndi slavă, de vreme ce nu 
voim să fim cinstiţi nicidecum ca nişte învăţători şi Apostoli, nici de către 
voi, nici de către alţii? Aceasta este de necrezut şi nu se poate întîmpla! 

7. deşi puteam fi cu greutate, ca Apostoli ai lui Hristos. 

Zice: Noi puteam fi cu greutate, adică în cinste, în slavă şi în mare cuvi¬ 
inţă şi sa luăm de la voi toate cele trebuincioase şi de nevoie pentru hrana 
vieţii noastre. Căci dregătoria noastră cere acestea, fiind trimişii lui Hris¬ 
tos, adică sîntem soli şi slujitori ai împăratului ceresc şi avem stăpînire de 
la Domnul să vieţuim din evanghelie, că EI însuşi a zis: „Vrednic este lu¬ 
crătorul de hrana sa” ( Matei 10:10). Totuşi - zice - nu ne-am folosit de stă- 
pînirea aceasta. 

Ci ne-am făcut blînzi în mijlocul vostru, 

Zice: Am fost blînzi între voi, fără a vă pricinui vreo greutate şi supă¬ 
rare. Sau zice: Am fost între voi ca nişte prunci (precum se află întru alte 

1 Şi Teodorit zice: „Iar «lăcomie de averi» a numit propovăduirea pentru bani.” (n. aut) 

izvoade) adică fără răutate, smeriţi şi neiubitori de slavă, căci pruncii nu 
cugetă vreo iubire de slavă sau altă asemenea răutate. Şi zicerea „în mij¬ 
locul vostru” are această înţelegere: Eu, Pavei, m-am făcut ca unul dintre 
voi, adică asemenea cu voi întru toate, fără a lua vreo rînduială mai înaltă, 
precum cerea dregătoria apostoliei mele. 

precum doica îi încălzeşte pe copiii săi. 

Cu aceste cuvinte, de trei ori fericitul Pavei arată iubirea părintească 
pe care o avea către Tesaloniceni. Oare - zice, doica îi măguleşte pe copi¬ 
ii ce-i hrăneşte ca să ia de la dînşii slavă? Ba! Oare cere bani de la copiii 
cei mici? Nu! Oare lfe este lor grea şi însărcinatoare? Ba! Doica este chiar 
mai blîndă către copii decît însăşi maica lor cea adevărată. Deci, aşa cum 
se arată doica faţă de copiii cei mici pe care îi creşte şi îi hrăneşte, tot astfel 
ne-am arătat şi noi. Apostolii, către voi. Şi astfel se cuvine a se arăta ori¬ 
ce învăţător şi propovăduitor al evangheliei către Creştinii ucenici ai lui: 
adică blînd şi blajin, îmbrăţişîndu-i şi sărutîndu-i pe cei ce-1 ocărăsc, la fel 
cum doica îi îmbrăţişează şi îi sărută pe copiii pe care îi hrăneşte şi îi creş¬ 
te, chiar dacă o şi lovesc aceia.' 

8. Astfel ţinîndu-ne de voi, bine-voim a vă da nu numai evanghelia, ci 

şi sufletele noastre 2 , 

1 Teodorii zice însă că Pavei o numeşte aici „doică” chiar pe maică. Şi vezi - o, citi¬ 
torule! - că dumnezeiescul Pavei l-a covîrşit şi pe Moisi întru iubirea îndurătoare către 
norod şi că a ajuns ia adevărata iubire şi dragoste de oameni a lui Dumnezeu. Căci ştim 
cum văzătorul de Dumnezeu Moisi, necăjindu-se, se jeluia pentru norodul Iui Israil şi zi¬ 
cea către Dumnezeu acestea: „Oare eu am luat în pîntece tot norodul acesta? Oare eu i-am 
născut pe aceştia? Căci îmi zici: Ia norodul acesta în sînul tău, precum ridică doica pe cel 
ce-l alăptează, şi-I du în pămîntul pe care cu jurămînt l-am făgăduit părinţilor lui” ( Nu¬ 
meri 11:12). Iar Pavei, îndurătorul şi prea-iubitorul de fraţi, nu zice asemenea cuvinte je¬ 
luitoare şi oarecum cîrtitoare, ci, urmînd îndurărilor lui Dumnezeu cele ca de maică şi de 
părinte,zice către Creştini cuvinte foarte dulci: „Ne-am făcut în mijlocul vostru ca o doi¬ 
că ce-şi încălzeşte copiii.” Căci tot aşa a stat şi Dumnezeu către norodul israilitean: ca o 
doică şi maică, sau ca un părinte iubitor de fii, Dumnezeu i-a hrănit şi i-a purtat în braţele 
Sale pe Israiliteni în pustie patruzeci de ani întregi, precum este scris; „şi cum a făcut în 
pustiul acesta, unde, cum ai văzut tu, Israil, Domnul Dumnezeul tău te-a purtat tot drumul 
ce l-aţi străbătut pînă ce aţi sosit la locul acesta, cum poartă un om pe fiul său, pînă ce aţi 
venit la locul acesta” (Deuteronomul 1:31). («. aut.) 

2 Nu putem trece sub tăcere cuvintele cu adevărat ţesute cu aur ale Hrisostomului ce¬ 
lui numit cu dar, care porunceşte aşa în partea morală a zicerii acesteia despre prietenie şi 
despre adevăratul, bunul şi credinciosul prieten: „Trebuie a-i iubi pe cel ce te iubeşte îneît 
a-ţi da şi sufletul, dacă ţi l-ar cere şi ar fi cu putinţă. Ce zic «a-1 cere»? Tu însuţi se cuvine 

„Ţinîndu-ne de voi”, adică: „astfel sîntem legaţi şi împletiţi cu voi prin 
iubire”. Deci zice: Nu numai că n-am luat de la voi nimic, dar, de ar fi cu 
putinţă, bine-voim - adică foarte voim - să vă dăm chiar sufletele noastre. 
Prin urmare, a le da Pavel evanghelia Tesalonicenilor a fost un lucru cin¬ 
stit, iar a-şi da şi sufletul pentru dînşii a fost o faptă de o înfricoşată dragos¬ 
te, pe care o arată mai departe: 

căci v-aţi făcut iubiţi nouă. 

Pentru a nu părea că Tesalonicenii sînt datori a-1 cinsti pentru ca oste¬ 
neşte pentru dînşii - cum va spune mai departe -, Pavel zice aici aşa: Fra- 

a alerga să i-I dai! Căci nimic, nimic nu e mai dulce decît dragostea de acest fel, aceasta 
neavînd nimic mîhnitor. Cu adevărat, prietenul credincios este doctorie de viaţă; cu adevă¬ 
rat, prietenul credincios este acoperămînt tare! Căci ce nu ar face prietenul cel curat? CM 
îndulcire nu i-ar face prietenului său şi cît folos, cM pă/.ire? Dacă ai vorbi de mii de visti¬ 
erii , nimic nu ar fi vrednic faţă de adevăratul prieten. Vă/.îndu-şi prietenul, prietenul se bu¬ 
cură, se veseleşte şi se împleteşte de el cu o împletire sufletească ce are negrăită îndulcire. 
Numai dacă îşi aduce aminte de prieten se deşteaptă şi se într-aripează cu mintea. Vorbesc 
despre prietenii cei adevăraţi - de un suflet, aceia care aleg chiar a muri pentru cei pe care 
îi iubesc cu căldură. Rogu-vă să nu socotiţi că am vorbit despre prietenii cei prost înţeleşi, 
despre părtaşii meselor, care sînt prieteni numai după numire. Dacă cineva are un prieten 
adevărat, va cunoaşte ce spun. Chiar dacă l-ar vedea în toate zilele, nu se satură de el şi îi 
roagă aceleaşi lucruri ca şi lui însuşi. Eu ştiu pe cineva care, avînd un prieten, îi ruga pe 
sfinţii bărbaţi mai întîi pentru aceia. Atît de mult înseamnă prietenul cel bun, îneît, pentru 
dînsul, iubim şi locul, şi vremea. Căci, precum trupurile cele strălucite slobod lumină în 
jurul lor, tot aşa şi prietenii îşi lasă harul în locurile în care merg. Şi de multe ori lăcrimăm 
şi suspinăm ajungînd în locurile acelea, adueîndu-ne aminte de zilele întru care ne aflam 
împreună cu prietenii. Nu se poate arăta în cuvînt cîlă dulceaţă pricinuieştc înfăţişarea pri¬ 
etenului (şi doar aceia ştiu, care au cercat cu ispita), şi a cere şi a lua dar de ia un prieten 
fără bănuială. Cînd ne poruncesc prietenii, atunci le cunoaştem har; iar cînd se îngreuiază, 
atunci ne scîrbim, Nu avem nimic care să nu fie al acelora. De multe ori, chiar dacă defăi¬ 
măm toate cele de aici, totuşi nu voim a ne duce, pentru aceia. Prietenul cel adevărat este 
mai poftit chiar decît lumina. Şi nu te mira! - căci ne este mai bine a se stinge soarele decît 
a fi lipsiţi de prieteni, ne este mai bine a petrece în întuneric decît a fi fără prieteni. Cum 
aşa?! Eu spun că mulţi, deşi văd soarele, se află întru întunericul întristării; iar dacă s-ar în¬ 
vrednici să aibă prieteni, nu ar ajunge în necaz. Vorbesc de prietenii cei duhovniceşti, care 
nu cinstesc nimic mai mult decît prietenia. Unul ca acesta era Pavel, care şi-ar fi dat sufletul 
cu dulceaţă, chiar dacă nu i-ar li fost cerut, şi ar fi căzut în gheenă cu dulceaţă. Aşa trebuie 
a iubi: cu aşezare înfocată! Voiesc a da o pildă de prietenie: Prietenii, aceia după Hristos, 
îi întrec pe părinţi şi pe fii! Aceasta este prietenia: a nu socoti cineva că ceea ce are este al 
său, ci al aproapelui. Şi unde este cu putinţă - zici tu - a se afla unul ca acesta? Ba, nu e 
cu putinţă, fiindcă nu voim! Căci, dacă am voi, ar fi foarte cu putinţă, pentru că altminteri 
Hristos nu ne-ar fi poruncit şi nu ar fi vorbit despre dragoste aşa cum a făcut-o. Mare lucru 
este prietenia şi nimeni nu ar putea şti cît este de mare, nici a-1 arăta vreun cuvînt, afară de 
cercarea singură” (Cuvîntul al 2-lea la cea dintîi către Tesaioniceni). (n. aut.) 

ţilor, nu vă spun acestea pentru nimic altceva, ca să iau vreo plată de Ia voi, 
decît numai pentru dragostea voastră. 

9. Fraţilor, aduceţi-vă aminte de ostenelile şi de trudele noastre: căci 
lucrînd noaptea şi ziua, pentru a nu îngreuia pe careva din voi, v-am 
propovăduit evanghelia lui Dumnezeu. 

Nu a zis; Fraţilor, aduceţi-vă aminte de facerile de bine primite de la 
mine - ci; Aduceţi-vă aminte de ostenelile mele, şi nu de simple osteneli, 
ci de trude, adică de ostenelile făcute cu multă silinţă şi cu sudori, şi că lu¬ 
cram lucru de mînă nu numai ziua, ci şi noaptea 1 , ca să nu îngreuiem pe 

- i 

1 Fericitul Pavel arată în multe alte părţi ale epistolelor sale că lucra lucru de mînă, cum 
e scris în Faptele Apostolilor: „După acestea, Pavel, plecînd din Atena, a venit în Corint. 
Şi, găsind un Iudeu cu numele Acvila, de neam din Pont, venit de curînd din Italia, şi pe 
Priscila, femeia lui, pentru că poruncise Claudiu ca toţi Iudeii să plece din Roma, a venit la 
ei. Şi, pentru că erau de aceeaşi meserie, a rămas la ei şi lucrau, căci erau făcători de cor¬ 
turi.” ( Fapte 18:1-3). Şi nu numai Pavel lucra şi slujea, ci toţi Apostolii, precum o zic ei 
înşişi în Aşezămintele lor: „Fiindcă şi noi, îndeletnicindu-ne în cuvîntul evangheliei, totuşi 
nu ne lenevim de lucrări. Căci unii dintre noi sînt pescari, alţii făcători de corturi, şi alţii 
lucrători de pămînt, ca niciodată să nu fim fără lucru” (.Aşezămintele , cartea a doua, capi¬ 
tolul 63). Şi ce zic? însuşi Stâpînul tuturor şi Domnul nostru lisus Hristos a făcut lucru de 
mînă, meşteşugul teslăresc cel subţire [„tîmplărie”, n. m.), pînă la vîrsta de treizeci ani. 
Căci nu doar S-a numit „fiu al teslarului iosiP’ - precum zice Evanghelistul Matei:, Au nu 
este acesta fiul teslarului?” ( Matei 13:55) -, ci chiar a fost teslar, precum zice Evanghelis¬ 
tul Marcu: „Au nu este acesta fiul Măriei, tesîarul?” ( Marca 6:3). Iar Domnul şi dumneze¬ 
ieştii Lui Apostoli lucrau meşteşug [din aceste pricini]: 1) Ca să-şi scoată hrana vieţii lor 
neîngreuind pe cineva, căci sărac a fost şi Domnul (vezi la zicerea „bogat fiind, pentru noi 
a sărăcit”, 2 Corinteni 8:9,în subînsemnare), şi Apostolii Lui, şi prin urmare avea trebuin¬ 
ţă să lucreze, 2) ca să dea milostenie la săraci din osteneala lor, 3) ca să dea dajdiile împă¬ 
răteşti ce cădeau asupră-te, 4) ca să dea şi dajdiile preoţeşti, 5) ca sâ-i înveţe pe oameni să 
nu aibă meşteşugul drept un lucru necinstit şi defăimat, ci să-l socotească un lucru cinstit 
şi legiuit de Dumnezeu; căci mulţi bogaţi şi stăpînitori fără de socoteală ajung întru atîta 
mîndrie, îneît le e ruşine nu numai a lucra meşteşug, ci şi de a vorbi cu meşteri. de aceea, 
chiar unii care au fost meşteri mai înainte, după ce se îmbogăţesc, leapădă meşteşugul şi îşi 
petrec viaţa fără lucrare, 6) ca să-i înveţe pe oameni cu fapta că meşteşugul şi lucrarea de 
mînă, oricît ar fi de smerite, nu sînt rele şi nu-1 pot opri pe om de ia mîntuire, 7) şi, cea mai 
de pe urmă, ca să-i înveţe pe toţi meşterii să nu folosească vicleşuguri, amăgiri,furtişaguri, 
minciuni şi jurăminte în meşteşugurile lor, ci să le lucreze cu curăţie şi cu frică de Dumne¬ 
zeu, urmînd Domnului şi Apostolilor Lui. Aşadar - dacă Stăpînul îngerilor şi dumnezeieş¬ 
tii Săi Apostoli lucrau meşteşuguri de mînă şi nu şedeau fără lucrare, înăcar că aveau voie 
a se hrăni din propovăduirea evangheliei, cum le rînduise Domnul - cu cît mai vîrtos se 
cuvine ca toţi Creştinii - şi cei sfinţiţi cu preoţia, şi credincioşii bărbaţi şi femei - să aibă 
meşteşuguri şi să nu şadă fără lucrare. Căci din nelucrare se nasc tîlhăriile, vicleşugurile, 
eresurile şi răutăţile cele mai multe, precum zice înţeleptul Sirah: „Multă răutate i-a învăţat 
pe oameni nelucrarea” (Sirah 33:32). Iar din meşteşuguri se naşte orice faptă bună şi buna 

careva din voi. O, minune! Cîtă strguinţă şi osîrdie arata de trei ori ferici¬ 
tul Apostol al Domnului! - mai întîi, ca să dea pildă Creştinilor să lucreze, 
şi al doilea pentru a nu sminti pe cineva, dînd bănuiala că propovăduieşte 
evanghelia ca să adune arginţi. Şi, zicînd că lucrează ca să nu-i îngreuie¬ 
ze, arată că Tesalonicenii Creştini erau săraci şi nu aveau chip a-i hrăni pe 
Apostoli. De aceea scrie Pavel Filipenilor: „Căci şi în Tesalonic, o dată şi 
încă o dată mi-aţi trimis cele spre trebuinţă” ( Filipeni 4:16); şi iarăşi: „cînd 
am ieşit din Machidonia, nici o biserică nu a împărtăşit mie cuvînt de dare 
şi de luare, decît numai voi” (Ia fel, 15).' 

10. Voi sînteţi martori şi Dumnezeu 

Luîndu-Se spre adeverirea cuvîntului, Dumnezeu este martor vrednic 
de crezare şi singur. însă, fiindcă oamenilor le este neştiut dacă într-adevăr 
mărturiseşte Dumnezeu, Pavel îi cheamă aici ca martori pentru cele zise 
mai sus şi pe Tesalonicenii înşişi, către care a vorbit. 2 

cum cu cuvioşie, 

rînduială fn lume. De aceea, chiar Pavel porunceşte a nu petrece cineva împreună cu oame¬ 
nii nelucrători, zicînd: „Vă poruncim, fraţilor, întru numele Domnului Iisus Hristos, a vă 
osebi de tot fratele ce umblă fără rînduială, iar nu după predania pe care a luat-o de la noi” 
(2 Tesaloniceni 3:2). De aceea porunceşte şi a nu mînca cineva dacă nu lucrează, zicînd: 
„Dacă cineva nu voieşte să lucreze, nici să nu mănânce” (2 Tesaloniceni 3:10). 

Şi este arătat că Domnul şi Apostolii plăteau dajdiile împărăteşti şi preoţeşti din lucra¬ 
rea mîinilor lor, căci cum ar fi fost cu putinţă ca Domnul să-i înveţe pe alţii a plăti acestea 
(zicînd: „Daţi chesarului cele ale chesarului!” Matei 22:21), şi El însuşi să nu le plătească? 
Şi cum ar fi fost cu putinţă ca Pavel şi ceilalţi Apostoli împreună cu el să zică: „Daţi tuturor 
datoriile: celor cu dajdia, dajdie; celui cu birul, bir” ( Romani 13:7), iar ei să nu le dea? Iar 
că Domnul şi Apostolii plăteau şi dările preoţeşti, se arată din Evanghelie, căci Domnul a 
plătit drahmele celor ce le cereau, atît pentru Sine, cît şi pentru Petru, care era înlîi-născut, 
căci zice: „Avînd statirul acesta, dă-I lor pentru Mine şi pentru tine” (Matei 17:27). Iar că 
drahma cea îndoită era dare preoţească ce se da Arhiereilor Evreilor, o mărturiseşte capito¬ 
lul al doilea al Numerilor. Şi Domnul a plătit împreună cu Apostolii dările acestea pentru a 
da pildă Creştinilor, ca şi ei să plătească fără cîrtire şi cu mulţumire. ( n.aut .) 

1 Drept aceea, nici Tesalonicenii, nici Corintenii, nici alţii, nu-i dădeau lui Pavel cele 
de trebuinţă, decît numai Filipenii, Dar poate că s-ar nedumeri cineva şi ar întreba: Dacă, 
aflîndu-se în Tesalonic, Pavel lucra, pentru ce-i mai trimiteau lui Filipenii cele de trebuinţă 
şi el de ce le oprea? La acestea răspundem că Filipenii fi trimiteau fără a cere el şi că Pavel 
nu le oprea pentru sine, ci pentru a le împărtăşi săracilor. Căci vezi iatfleuirea stihului 10al 
capitolului 4al celei către Filipeni, cînd lua şi cînd nu lua Pavel, frumoasă fiind. (n. aut.) 

1 Pentru aceasta a zis şi Fotie: „Voi sînteţi martori pentru cele ce aţi văzut | zice Aposto¬ 
lul], iar pentru cele ce nu le-aţi văzut este martor Dumnezeu, Cel ce le ştie pe toate - pen¬ 
tru că nu voia să le rămînă ior a primi vreo bănuială.” ( n. aut.) 

Adică: Dumnezeu e martor împreună cu voi că am săvîrşit tot ce tre¬ 
buia. Căci aceasta arata zicerea „cu cuvioşie”, în loc de: „cu toată evlavia 
către Dumnezeu”. 

şi cu dreptate 

Adică: Dumnezeu e martor împreună cu voi că le-am săvîrşit pe toate 
fără a cere vreo dare de bani. 

şi cu neprihănire 

Adică: Dumnezeiţ e martor împreună cu voi că le-am săvîrşit pe toate 
fără a da vreunuia din voi pricină de defăimare şi de sminteală. 

ne-am făcut faţă de voi, cei ce credeţi, 

Aici, Pavel încheie cele zise mai sus, zicînd: Căci Dumnezeu e martor 
împreună cu voi că ne-am făcut, adică am petrecut, între voi, credincioşii 
Creştini, cu cuvioşie, cu dreptate şi fără prihană. Fiindcă Pavel se numea 
între cei necredincioşi „necuvios”, „nestatornic”, „semănător de cuvinte” 
şi cu alte osebite numiri. 

11. precum ştiţi. 

Aici, Apostolul îi cheamă iarăşi ca martori pe Tesalonicenii înşişi, lucru 
care este semn că nu vorbeşte mîndrindu-se şi fălindu-se în zadar. 

Ca un părinte pe fiii săi, aşa v-am rugat şi v-am mîngîiat pe fiecare 

din voi. 

a 9 

Intr-adevăr, ce lucru minunat este că de trei ori fericitul Apostol Pavel 
nu Iasă nemîngîiat pe nici un Creştin, ci-i vorbeşte şi-I mîngîie pe fiecare 
în chip potrivit, după vrednicia şi împrejurarea lui, aşa cum un părinte iubi¬ 
tor de fii îl mîngîie pe fiecare din iubiţii săi fii! Şi zice: O.Tesalonicenilor! 
- îl îndemnăm pe fiecare din voi să rabde bărbăteşte ispitele. Şi nu căutăm 
slavă de Ia voi, ci facem aceasta din dragoste. Şi, mai sus,"s-a asemănat cu 
doica şi cu maica, iar acum se aseamănă pe sine-şi cu un tată, ca să ara¬ 
te cu această numire dragostea şi purtarea de grijă pe care Ie avea pentru 
Creştini, şi smerenia şi lipsa de mîndrie a socotinţei sale. Căci care tată se 
mîndreşte împotriva copiilor săi? Negreşit, nici unul! 

12. Şi am mărturisit ca să umblaţi cu vrednicia lui Dumnezeu, Celui 
ce v-a chemat la a Sa împărăţie şi slavă. 

A zice Pa vel că „mărturisea”, anume că-i îndatora şi le poruncea Tesa- 
lonicenilor să umble „după vrednicia lui Dumnezeu, Celui ce i-a chemat”, 
aceasta este o învăţătură mustrătoare. 1 Şi zice: De vreme ce vă şi mustram, 
este arătat că nu v-am linguşit. Şi, fiindcă mai sus a zis ca îi mîngîia ca un 
părinte, aici zice după urmare că „mărturisea”, adică îi chezăşuia, zicînd; De 
ce nu vă mustram cu asprime, ci cu blîndeţe de părinte, şi pentru ce? Ca să 
umblaţi şi să petreceţi după cuviinţa lui Dumnezeu, Care v-a chemat la sla¬ 
va şi la împărăţia Sa. Vezi însă - o, cititorule! - înţelepciunea marelui Pa vel, 
căci, povestindu-le ce zicea şi făcea cînd era în Tesalonic, totodată îi învaţă 
şi îi mîngîie pe Tesaloniceni. Căci zice: Dacă Dumnezeu v-a chemat la îm¬ 
părăţia Sa, se cuvine ca voi sa suferiţi necazurile şi ispitele ce vi se întîm- 
plă, ca, prin necazurile de acest fel, să intraţi întru împărăţia aceea, căci zice: 
„Prin multe necazuri trebuie să intrăm întru împărăţia lui Dumnezeu” ( Fap¬ 
te 14:11). Iar cuvintele de acest fel sînt totodată şi învăţătură, şi mîngîiere. 

13. Pentru aceasta şi noi mulţumim lui Dumnezeu neîncetat, că, luînd 
voi cuvîntul ascultării de Dumnezeu de la noi, l-aţi primit nu ca pe un 
cuvînt al oamenilor, ci (precum este adevărul) ca pe un cuvînt al lui 
Dumnezeu, 

Aici, dumnezeiescul Pavel îi laudă pe Tesaloniceni, căci nu zice doar: 
„noi am făcut fără prihana toate lucrările noastre”, ci şi: „voi v-aţi ară¬ 
tat vrednici de propovăduirea mea apostolească”. Adică zice: Auzindu-ne 
că va învăţăm, voi nu aţi ascultat învăţătura noastră la întîmplare, ci luaţi 
aminte la dînsa ca şi cum v-ar fi învăţat însuşi Dumnezeu. Căci „cuvînt al 
ascultării de Dumnezeu” numeşte propovăduirea evangheliei, pentru că 
prin ascultare se credea într-însa, şi de aceea zicea Pavel în altă parte: 
„Cum vor crede, dacă nu vor auzi?” (Romani 20:14) 2 , 

1 Iar Teodorit zice: „Foarte potrivit a pus acestea trei: ruga, mîngîierea şi mărturisirea. 
Căci trebuie a aduce nu numai mîngîiere celor ce se întristează, ci şi a-i înfricoşa cu adu¬ 
cerea aminte a relelor ce îngrozesc pe cei ce vieţuiesc cu trîndăvire. («. aut.) 

2 Şi Fotie tîlcuieşte „cuvînt de ascultare” aşa:.„Nu se putea a fi toţi învăţători a ceea 
ce se propovăduia, căci însuşi Domnul zicea: «Fericiţi - cei ce nu au văzut, şi au crezut» 
(,toan 20), adică primind buna cinstire de Dumnezeu prin auz. Şi zice: «cuvîntul lui Dum¬ 
nezeu de Ia noi», adică: De la noi l-aţi primit, dar nu era cuvîntul nostru, ci al lui Dum¬ 
nezeu.” Iar Teodorit zice că, primind cuvintele lui Pavel drept cuvinte ale lui Dumnezeu, 
Tesaloniceni! dobîndiseră dar proorocesc şi prooroceau, vorbeau în limbi străine şi săvîr- 

care se şi lucrează întru voi, cei ce credeţi. 

De unde este arătat - zice - că aţi primit cuvîntul nostru ca pe un cuvînt 
al lui Dumnezeu? Din faptul că acest cuvînt se lucrează întru voi, adică din 
înseşi faptele pe care le faceţi. Căci, dacă nu aţi fi primit cuvîntul nostru ca 
pe un cuvînt al lui Dumnezeu, negreşit nu aţi fi suferit atîtea mari ispite cu 
vitejie de inimă. Căci, precum Pavel a arătat mai sus că nu era linguşitor şi 
amăgitor, de vreme ce suferea atîtea primejdii, tot aşa se dovedea că este 
statornică şi credinţa Tesalonicenilor, pentru că aceia răbdaseră şi răbdau 
primejdii şi necazuri. 

14. Căci voi, fraţilor, v-aţi făcut următori bisericilor lui Dumnezeu ce 

sînt în ludeea în Hristos lisus, 

Zice: Voi,Tesaionicenii,aţi urmat bisericilor din ludeea ale Creştinilor 
ce au crezut dintre Evrei. Căci de aceea a adăugat Pavel zicerea „în Hris- 
tos”, ca să nu socotească cineva că a numit „biserică” sinagogile necredin¬ 
cioşilor Evrei, ci bisericile credincioşilor Creştini. 

căci şi voi aţi pătimit aceleaşi de la cei de o seminţie cu voi, precum şi 

aceia au pătimit de la Iudei, 

Aici, mare este mîngîierea lui Pavel către Tesaloniceni, zicînd: Căci - 
dacă Evreii din Ierusalim, deşi erau rîvnitori ai Legii lor părinteşti, au su¬ 
ferit totuşi atîtea patimi şi ispite chiar de la Iudeii din neamul lor 1 după ce 
au crezut în Hristos - cu atît mai vîrtos sînteţi datori a suferi pentru cre¬ 
dinţa lui Hristos voi, Creştinii din Tesalonic, oricîte patimi şi primejdii vor 
urma. Şi chiar acest lucru este nu puţină dovadă că propovăduirea evan¬ 
gheliei este adevărată şi încredinţată, anume a pătimi Evreii credincioşi 
atîtea ispite pentru propovăduirea pe care o goneau mai înainte. * 

15. de la cei ce L-au omorît şi pe Domnul lisus 

şeau minuni de mirare, căci aceasta însemnează cuvîntul ce l-a zis: „care se şi lucrează 
întru voi, cei ce credeţi”, (n. aut.) 

1 Însemnîncf aceasta, Pavel zicea către Creştinii Iudei ce erau în Ierusalim: „Aduceţi-vă 
dar aminte mai întîi de zilele în care, după ce aţi fost luminaţi, aţi răbdat luptă grea de su¬ 
ferinţe, parte fâcîndu-vă privelişte cu ocările şi cu necazurile îndurate, parte suferind îm¬ 
preună cu cei ce treceau prin unele ca acestea. Căci aţi avut milă de cei închişi, iar răpirea 
averilor voastre aţi primit-o cu bucurie, bine ştiind că voi aveţi o mai bună şi statornică 
avere” (Evrei 10:32-34). Pentru aceasta zice şi Teodorii: „Pilda este de ajuns spre mîn- 
gîiere, căci asemănarea pătimirii aduce destulă mîngîiere.” (n. aut.) 

Zice: Şi ce mirare este că necredincioşii Evrei au făcut răutăţi Creşti¬ 
nilor de o seminţie cu dînşii, de vreme ce L-au omorît chiar şi pe însuşi 
Domnul lisus Hristos? Şi vezi, iubitule, cît de mare mîngîiere este a se îm¬ 
părtăşi cineva întru pătimiri cu Hristos? De aceea şi obişnuieşte Pavel a 
zice întru toate ispitele şi necazurile cuvîntul acesta, anume că cei ce suferă 
ispite se fac părtaşi ai pătimirii Domnului „întru credinţa de a-L cunoaşte 
pe El, şi puterea învierii Lui şi împărtăşirea patimilor Lui,închipuindu-mă 
cu moartea Lui” (Filipeni 3:10); şi iarăşi: „Deci acum să ieşim către Dîn- 
sul afară din tabără, ocara Lui purtînd-o” (Evrei 3:12). 

şi pe Proorocii lor, 

Zice: Iudeii nu L-au omorît numai pe Domnul, ci şi pe Proorocii lor. Dar 
ar zice cineva ca Iudeii L-au omorît pe Domnul pentru că nu L-au cunoscut 
că era Dumnezeu. Dar ce? Nu i-au cunoscut nici pe Proorocii lor, ale căror 
cărţi şi Ie au şi le citesc? îi cunoşteau, cu adevărat! Atunci cum de i-au omo¬ 
rît? Din pricina împietririi şi a înrăutăţirii inimilor lor. Drept aceea, este ară¬ 
tat că Iudeii nu fac rău numai pentru că ar avea rîvnă lăudată spre apărarea 
adevărului, ci mai ales pentru că turbează spre pierderea adevărului. 

şi pe noi ne-au gonit; 

Zice: Nu numai că Iudeii i-au omorît pe Domnul şi pe Prooroci, ci ne-au 
gonit şi pe noi, Apostolii Domnului şi învăţătorii voştri. Deci pentru aceas¬ 
ta se cuvine ca şi voi, ucenicii noştri, sa căutaţi totdeauna la pilda noastră, 
a învăţătorilor voştri, şi aşa să suferiţi cu bărbăţie ispitele. Căci, dacă pe 
noi ne-au gonit şi ne-au făcut atîtea rele, negreşit urmează a vă goni şi a vă 
face rău şi vouă, precum a zis Domnul: „Dacă pe Mine M-au gonit, şi pe 
voi vă vor goni” {loan 15:20). 

şi sînt neplăcuţi lui Dumnezeu. 

Iudeii - zice - nu plac Iui Dumnezeu, căci cum ar plăcea lui Dumne- 
zeu-Părintelui cei ce L-au omorît pe Fiul Său şi pe Proorocii Lui şi care ne 
gonesc şi ne fac rău şi noua, Apostolilor Lui? 

16. Căci tuturor oamenilor sînt împotrivăoprindu-ne a grăi 

„neamurilor” 1 ca să se mîntuiască, 

1 Sfinta Scriptură numeşte „neamuri” toate noroadele lumii care nu primiseră cuvîntul 
adevărului, spre deosebire de „Israil”, întîiul norod ales al lui Dumnezeu. Acum, „Israil” 
este norodul Creştinilor. («. tn.) 

Zice: De vreme ce trebuie să propovăduim tuturor neamurilor, în întrea¬ 
ga lume, mîntuitoarea propovăduire a evangheliei, iar Iudeii împiedică pro- 
povăduirea aceasta, e arătat că ei sînt vrăjmaşi şi pizmuitori ai tuturor oa¬ 
menilor, ai lumii întregi, cu desăvîrşire. Căci, cu adevărat, desăvîrşită şi fără 
asemănare pizmuire este a opri cineva mîntuirea de obşte a oamenilor. 

spre a se împlini păcatele lor. 

Zice: Toate acestea le-au făcut Iudeii - mai înainte Proorocilor, al doi¬ 
lea lui Hristos şi al treilea nouă, Apostolilor lui Hristos - ca să se arate că 
ei păcătuiesc desăvîrşit, fără mărginire, că au ajuns la măsura cea mai de¬ 
săvîrşită şi mai de margine a răutăţii, care este cu neputinţă a mai creşte. 
Pentru aceasta le-a zis lor şi Domnul: „Iar voi aţi plinit măsura părinţilor 
voştri” (Matei 23:32).' 

Dar la sfîrşit a ajuns urgia asupra lor. 

Adică: Evreilor nu le va mai urma slobozire din robia pe care o sufe¬ 
ră acum, nici moştenirea pămîntului Ierusalimului, precum s-a întîmplat 
mai înainte, cînd s-au slobozit din robia Egiptului, şi au moştenit pămîn- 
tul făgăduinţei, şi apoi s-au slobozit din robia Vavilonului şi s-au întors 
la Ierusalim. 2 Nu! - zice - nu se va mai întîmpla aşa şi acum, ci urgia lui 
Dumnezeu a ajuns asupra lor, şi pînă la sfîrşit va rămîne asupră-le şi ni- 

1 Iar Fotie tîlcuieşte zicerea aceasta aşa, zicînd: „Iar acestea le-au făcut din vechi Proo¬ 
rocilor, şi acum lui Hristos şi nouă, ca să se desăvîrşească păcatele lor.” Iar Icumenie zice: 
„Iudeii făceau totul cu scopul de a păcătui. Adică ştiau că păcătuiesc, şi păcătuiau «spre 
a-şi împlini - zice - păcatele lor», ca şi cum ar fi fost datori adică a păcătui.” însemnea¬ 
ză însă că împlinirea păcatelor este cînd cineva ajunge Ia plinirea cea mai de pe urmă şi 
mai de margine a păcatului, asupra căreia nimeni nu poate să mai adauge ceva, precum a 
tîlcuit mai sus Sfinţitul Teofilact. Pentru aceasta a zis Sfînta Scriptură şi despre Amorei: 
„încă.nu s-au împlinit păcatele Amoreilor pînă acum” (Facerea 15:16), pe care o tîlcuieş¬ 
te aşa: „încă nu a lipsit - zice - cuvios dintre dînşii, nu sînt încă împliniţi întru păcate." 
Iar oarecari dascăli zic că împlinirea păcatului este acea măsură a păcatului pe care nu o 
mai suferă Dumnezeu, ci o pedepseşte cu asprime şi cu urgie. (n. aut.) 

2 S-ar părea că aici Sfinţii Părinţi s-au înşelat, căci - iată! - Iudeii nu numai că şi-au 
dobîndit iarăşi slobozenia şi împărăţia (în 1947), dar stăpînesc întreaga lume şi, mai mult, 
se pregătesc să-şi înalţe capiştea în Ierusalim. Fapte care au fost de altfel proorocite şi ele 
de către Sfinţii Bisericii lui Hristos, precum Sfîntul Andrei cel Nebun pentru Hristos sau 
Sfîntul Nil Izvorîtorul de Mir. Nedumerirea se dezleagă - pe cît mi se pare - dacă vom în¬ 
ţelege că Iudeii vor rămîne pînă la sfîrşit în robia satanei, căruia i s-au vîndut cînd ei toţi 
i-au zis lui Pilat: „Sfngele Lui (adică al Iui Hristos) să fie asupra noastră şi asupra copiilor 
noştri!” Este adevărat că mulţi dintre ei se vor întoarce Ia Hristos în ultima clipă, dar nu 

ciodată nu vor vedea slobozenie. Şi, zicînd „urgia”, cu articol, este ară¬ 
tat că urgia aceasta a lui Dumnezeu era datorată lor, înainte-cunoscută şi 
înainte-proorocită.' 

Aşadar, după ce mai sus i-a mîngîiat pe Tesaioniceni, arătînd că au mulţi 
părtaşi întru ispite, Apostolul îi mîngîie şi acum, zicînd aici că Iudeii, care 
îi necăjesc, se vor osîndi de Dumnezeu pentru necazurile pricinuite lor. 

17. Noi însă, fraţilor, rămînînd orfani de voi un ceas de vreme - 

Cu aceste cuvinte, Pavel arată covîrşitoarea dragoste pe care o avea că¬ 
tre Tesaioniceni. Şi, mai sus, Pavel a zis că, precum tatăl îşi iubeşte fiii şi 
doica pe cei ce-i alăptează, tot aşa şi el îi iubeşte pe Creştinii din Tesalonic, 
iar aici se aseamănă pe sine - după Teodorit - cu un copil care rămîne or¬ 
fan fără de vreme de născătorii săi pe care îi caută, căci e lipsit de ei. Apo¬ 
stolul a vorbit în acest fel ca să arate cît îi iubea pe ei şi, pe Jîngă aceasta, 
să arate umbrit mîhnirea Tesalonicenilor pentru despărţirea de el. Şi zice: 
Nici nu se poate zice că am fost despărţiţi de voi multă vreme, şi că de ace¬ 
ea v-aţi întristat. Nu! - am fost osebiţi atît de puţină vreme cît pare a fi tre¬ 
cerea unui ceas . 2 

vor mai fi niciodată „Israil”, norod al lui Dumnezeu, căci „Israil” sîntem acum noi, Creş¬ 
tinii cei adunaţi din toate neamurile. 

Şi nici Ierusalimul nu este al lor, căci acolo se pogoară în fiecare an Sfînta Lumină a 
învierii Domnului, ca să nu mai zicem că însăşi iudaica Organizaţie a Naţiunilor Unite nu 
le recunoaşte stăpftiirea cetăţii întru care Hristos Iisus Se va pogorî„cu putere şi cu sla¬ 
vă multă”. ( n. m.) 

1 Căci Amos Proorocul a zis despre dînşii: „Pentru trei păcate ale lui Israil, ba chiar 
pentru patru, nu Mă voi întoarce, fiindcă ei L-au vîndut pe Cel Drept pentru argint” (ca¬ 
pitolul 2, stihul 6). Şi Teodorit tălmăceşte zicerea „la sfîrşit” aşa: „nu vor mai dobîndi 
chemarea înapoi”. Iar mai ales Dumnezeiasca Scriptură zice despre dînşii aşa: „Casa lui 
Israil a căzut, şi nu se va mai scula!” ( Amos 5:10). Şi Osie Proorocul zice: „Şi a zis lui: 
Pune-i numele «Lo-Ruhama» (cea neiubită), căci de acum încolo nu voi mai avea milă de 
casa lui Israil, ca să-i iert păcatele” ( Osie 1 ;2), Iar aceasta se înţelege că Iudeii nu vor mai 
lua slobozenie din robia în care se află acum, nu că nu vor crede încă o dată, fiindcă mulţi 
dintre dînşii au să creadă întru Hristos în vremea sfîrşitului lumii, precum zice Aposto¬ 
lul. Şi vezi tîlcuirea şi subînsemnarea zicerii: „Orbirea s-a făcut lui Israil din parte, pînă 
ce va intra tot numărul celor din «neamuri». Şi atunci se va mîntui tot Israilul” ( Romani 
11:25,26). {n, aut.) 

2 Căci dragostea, cînd este fierbinte şi adevărată, arată prea scurtă vremea petrecută 
împreună cu cel iubit, şi îndelungată pe cea întru care acela este depărtat. De aceea a zis 
Teologul Grigorie; „Cu adevărat, celor ce se iubesc, toată viaţa li se pare o zi.” f...] De¬ 
spre aceasta citim la Facere, acolo unde zice: „Şi a slujit lacov pentru Rahila şapte ani, 
şi au fost înaintea sa ca nişte puţine zile, pentru că a iubit-o pe dînsa” (Facerea 29:20). 
(...] (n. aut.) 

cu faţa, nu cu inima - 

Zice: Fraţii mei, nu ne-am despărţit de voi cu inima, nici cu dragostea, 
ci doar cu faţa, cu înfăţişarea trupească 1 . însă, măcar că totdeauna vă am în 
inima mea şi va port în chip gîndit întru pomenirea mea, totuşi mă mîhnesc 
pentru că nu vă privesc şi trupeşte. Şi ia aminte la aceasta, că cei ce iubesc 
cu căldură au trebuinţă a privi şi înfăţişarea trupească a iubitului lor prie¬ 
ten, căci, din privirea trupească, dragostea se aţîţă şi se aprinde mai mult. 

ne-am sîrguit mai mult, intru mult dor, a vedea faţa voastră. 

Zice: Mă silesc mţii mult decît o fac iubiţii cei despărţiţi pentru o vreme. 
Dar pentru ce mă silesc? Ca sa văd faţa voastră cu mult dor. Vezi - o, citi¬ 
torule! - dragostea fierbinte a lui Pavel?! Pentru că el nu doreşte să mear¬ 
gă în Tesalonic pentru altceva, decît numai pentru a vedea faţa iubiţilor săi 
fii Creştini. 

18. Pentru aceea am voit să venim la voi, îndeosebi eu, Pavel, o dată 

şi încă o dată, dar ne-a împiedicat satana. 

Ce zici, o, fericite Pavele? Satana te-a împiedicat? Da - zice m-a îm¬ 
piedicat, pentru că nu era lucrul şi voia lui Dumnezeu. Căci Romanilor le 
scria că Dumnezeu l-a oprit să meargă la Roma (Romani 1:13). Iar dumne¬ 
zeiescul Luca zice în Fapte că Duhul cel Sfînt i-a oprit pe Pavel şi pe Sila 
a grăi cuvîntul evangheliei în Asia (Fapte 15:6). Ci şi în epistola a doua 
către Corinteni Pavel zice că a fost oprit de Duhul cel Sfînt să meargă în 
Corint (vezi la stihul 17 al capitolului 1 al acelei epistole). Iar aici zice că 
toată împiedicarea de a merge în Tesalonic a fost numai a lui satana, fiind¬ 
că a adus asupra lui ispite înfricoşate şi neaşteptate, după dumnezeiasca 
depărtare. 2 Vezi însă, iubitule, cum se împodobeşte Pavel şi îşi dăîntîietate 

J Pentru aceasta a zis fericitul Teodorit; „Bună este şi adăugirea: «cu faţa, nu cu ini¬ 
ma» [zicînd]: în locul lipsirii voastre şi a privirii simţite, mă îndulcesc neîncetat cu privi¬ 
rea cea din gînd.” (n. aut.) 

2 Fiind întrebat despre zicerea aceasta a lui Pavel, marele Vasllie răspunde că unele 
fapte întru Domnul se săvîrşesc doar cu judecata şi voia sufletului, iar altele se înfăptuiesc 
şi prin trup, cu osîrdie şi cu răbdare. Iar satana nu poate opri lucrurile care se săvîrşesc 
şi stau doar întru voia sufletului. De multe ori însă. Dumnezeu îngăduie şi lasă a fi oprite 
acelea care se săvîrşesc şi se isprăvesc cu lucrare trupească, spre cercarea şi spre dova¬ 
da omului care este oprit: anume dacă acela se mută de la scopul cel bun pe care îl avea, 
vădindu-se că este lesne schimbător, precum seminţele semănate pe piatră, care degra¬ 
bă primesc cuvîntul cu bucurie, dar, cînd urmează necaz şi Ispită, îndată se leapădă; sau 

întru dragostea Creştinilor din Tesalonic. Căci - zicînd: „eu, Pavel” - ara¬ 
tă ca el îi iubeşte pe Tesaloniceni mai mult decît ceilalţi Apostoli împreună 
cu el, zicînd: Ceilalţi Apostoli împreună cu mine se sîrguiau a veni la voi, 
ci eu chiar m-am apucat să vin, dar am fost împiedicat de satana, fiindcă 
nu a fost voia Domnului. 

19. Căci care este nădejdea, sau bucuria sau cununa laudei noastre? 

Oare cuvintele acestea ale fericitului Pavel nu sînt acelea ale unei maici 
prea-iubitoare de fii, căreia i se ard măruntaiele cînd vorbeşte cu copilaşii 
ei cei mici şi prea-iubiţi? Aşa, cu adevărat! Şi sînt încă mai iubitoare de fii! 
Şi socoteşte, iubitule, că lui Pavel nu i s-a părut de ajuns spre a-şi arăta căl¬ 
dura dragostei să zică numai: „voi, Tesalonicenii, sînteţi nădejdea mea”, ci 
a adăugat: „voi sînteţi şi bucuria mea”; şi nu s-a îndestulat nici cu aceas¬ 
ta, ci a zis încă: „sînteţi şi cununa mea”; şi, iarăşi, nu s-a mulţumit nici cu 
aceasta, ci a adăugat, zicînd: „cununa laudei”. Adică: Pentru voi nădăjdu¬ 
iesc că mă voi noroci a cîştiga mai multă îndrăzneală către Hristos. Şi de 
aceea mă bucur, că sînteţi nu numai cunună a mea, ci şi cunună a laudei 
mele, căci voi vă veţi face mie cunună de slavă şi de strălucire şi acum, şi 
la judecata ce va să fie. 1 

Au nu veţi fi şi voi înaintea Domnului nostru Hsus Hristos întru ve¬ 
nirea (Lui)? 

Zice: Altă nădejde, bucurie şi cunună de laudă a mea nu va fi întru a 
doua venire a Domnului decît numai voi. Creştinii Tesaloniceni. Dar ce? 
- doar Tesalonicenii sînt nădejdea, bucuria şi cununa ta, o, fericite Pave¬ 
le? Ba! - ne răspunde - nu sînt doar aceştia, ci şi ceilalţi Creştini care au 
crezut în Hristos prin propovăduirea mea. Căci nu a zis: „au nu voi”, ci: 
„au nu şi voi”, ca să arate că şi ceilalţi Creştini sînt cununa lui împreună 
cu Tesalonicenii, 

dacă rămîne la scopul său cel bun,dovedindu-se că are sîrguinţă întru isprăvile sale. Aşa 
s-a dovedit însuşi Apostolul acesta, care, după ce şi-a pus ca scop să meargă Ia Roma şi a 
fost oprit, precum a mărturisit ( Romani 1:13), totuşi nu a încetat de la ţelul lui pînă ce nu 
l-a isprăvit şi a mers la Roma, LDumnezeu îngăduie aceste împiedicări] şi pentru ca aceia 
ce stăruie întru scopul lui să arate că are răbdare, precum a fost Iov” (Hotărîrea 275 din 
cele pe scurt), (n. aut.) 

1 întru o unire a zis şi înţeleptul Teodorit: „De vreme ce s-a asemănat pe sine-şi cu o 
maică ce-şi apleacă pruncii la sîn, Pavel vorbeşte graiurile ei, căci maicile obişnuiesc a-i 
numi pe copiii cei încă tinerei «nădejde», «bucurie» şi cele de acest fel.” (n. aut.) 

20. Căci voi sînteţi slava şi bucuria noastră. 

Cu adevărat, mare şi minunată slavă a lui Pavel era a-I aduce lui Hris- 
tos, mîntuită prin credinţă, atît de numeroasa biserică a cetăţii celei mari a 
Tesalonicului, şi una atît de aleasă întru faptele cele bune. 


CAPITOLULUI 


1. Drept aceea, nemaiputînd răbda, am bine-voit a rămîne în Atena 

singur. 

Zice - după Teodorit: De aceea, fiind împiedicat a veni ia voi şi nesu¬ 
ferind covîrşirea purtării voastre de grijă, am bine-voit, adică am ales a ră¬ 
mîne la Atena. 1 

2. Şi l-am trimis pe Timotei,fratele nostru, şi slujitorul lui Dumnezeu 

şi lucrătorul împreună cu noi întru evanghelia lui Hristos, 

Atîta purtare de grijă avea fericitul Pavel pentru ucenicii săi Creştini, 
încît, atunci cînd era oprit de oarecari împrejurări şi nu putea să-i vadă, 
trimitea pe alţii în locul său ca să-i cerceteze. Pentru aceasta l-a trimis şi 
pe Timotei la Tesaloniceni, fiindcă el era împiedicat a merge Ia dînşii. Şi 
Pavel zice multe laude pentru Timotei, nu atît ca să-l cinstească pe el, cît 
pe Tesaloniceni; căci cu laudele acestea arată că pentru dragostea lor l-a 
osebit de lîngă sine şi de la lucrul slujbei lui apostoleşti pe Sfinţitul Timo¬ 
tei, care-i era de atîta vreme un atît de trebuincios împreună-Iucrător întru 
evanghelia lui Hristos. 

ca să vă întărească şi să vă mîngîie în credinţa voastră, 

De vreme ce Tesalonicenii se tulburau şi se întristau pentru că Pavel, în¬ 
văţătorul lor, pătimea rău şi era supărat de către necredincioşi, ei aveau tre¬ 
buinţă de întărire împotriva tulburării şi de mîngîiere pentru această întris¬ 
tare a lor, ca nu cumva, din multa tulburare şi întristare, să se împuţineze 
cu sufletele şi să cadă din credinţă. Fiindcă ispitele şi necazurile învăţăto¬ 
rului nu fac puţină tulburare şi întristare ucenicilor, precum se face întris¬ 
tare şi tulburare între ostaşi cînd arhistrategul lor e rănit în război. 

3. ca nici unul să nu se clatine întru necazurile acestea, 

Aici, Apostolul tîlcuieşte cum urma a-i folosi pe ei întărirea ce avea a 
se face de către Timotei, şi zice: Timotei are să va pricinuiască folosul ca 

1 Iar Faptele arată cînd a rămas Pavel în Atena: anume după ce a fugit din Tesalonic şi 
s-a dus în Veria, şi de acolo s-a dus la Atena: „Iar cei ce-1 însoţeau pe Pavel l-au dus pînă 
la Atena. Şi, luînd ei porunci către Sila şi Timotei, ca să vină la el cît mai curînd,au plecat. 
Iar în Atena, pe cînd Pavel îi aştepta, duhul lui se îndîrjea în el, văzînd că cetatea este plină 
de idoli” (Fapte 17:15,16). Şi, din Faptele Apostoleşti, se vede că nu a trecut multă vreme 
de cînd Pavel se depărtase de Tesalonic pînă ce a trimis epistola aceasta, (n, aut.) 

nici unu! dintre voi să nu se clatine, adică să se tulbure şi să se trîndăvească 
pentru ispitele mele.. Fiindcă, în vremea ispitei şi a necazurilor, diavolul îi 
trîndăveşte şi-i slăbănogeşte pe cei neîntăriţi, aducîndu-le aminte de odihna 
trupului, ca să-i facă să fugă desăvîrşit de necazul mîntuitor de suflet pe care 
îl pătimesc. Iar unii au zis că „a se clăti” este aici în loc de: „a se tulbura” de 
Ia pilda cîinilor care, cînd se linguşesc şi se gudură către om, îşi clatină co¬ 
zile. Deci Apostolul le zice să nu se tulbure pentru necazuri şi să-şi iasă din 
socoteala de mai înainte, ci să le sufere cu statornicie şi fără tulburare. 

căci singuri ştiţi că spre aceasta sîntem puşi. 

Să ascultăm ce zice aici Sfîntul Apostol, că noi. Creştinii, „spre aceasta 
sîntem puşi”, adică spre aceasta ne-am sortit şi ne-am rînduit. Spre ce anu¬ 
me? Spre a pătimi rău şi a fi clevetiţi. Fiindcă Pavel nu a zis acestea numai 
pentru sine şi pentru Apostoli, nu! - ci pentru toţi Creştinii. Deci, de vreme 
ce noi, Creştinii, ne-am rînduit spre a pătimi, ce lucru de mirare este dacă 
ne necăjim? Drept aceea, nu se cuvine a ne tulbura nici pentru ispitele şi 
necazurile trecute şi nici pentru cele ce urmează să le pătimim, de vreme 
ce acest lucru ne este potrivit. 

4. Căci şi cînd eram la voi, mai înainte vă spuneam că avem să ne ne¬ 
căjim, cum s-a şi făcut şi aţi văzut. 

Mare mîngîiere a ucenicilor este a le spune mai înainte învăţătorul lor 
necazurile pe care au să le pătimească, pentru că ei nu se mai tulbură cînd 
vin acelea, de vreme ce le aşteptau. Căci cineva se tulbură atunci cînd ne¬ 
cazurile vin năpraznic, în chip neaşteptat. Pentru aceasta zice Apostolilor 
şi Stăpînul Hristos: „Şi v-am spus acum, mai înainte de a se face, ca, atunci 
cînd se va face, să credeţi” (loan 14:29). Şi Proorocul David a zis: „Găti- 
tu-m-am, şi nu m-am tulburat” {Psalmul 118). Şi Pavel nu a spus 5 numai 
aceastaTesalonicenilor mai înainte, care s-a şi împlinit cu lucrul, ci şi mul¬ 
te altele, care şi ele s-au făcut faptă. 

5. De aceea şi eu, nemairăbdînd, l-am trimis 

O, fericite Pavele! - dacă le-ai spus mai înainte Tesalonicenilor că ai să 
fii necăjit şi că ei nu se cuvine a se supăra pentru necazurile ce urmează a Ie 
pătimi, de ce-1 trimiţi acum la dînşii pe Timotei? Din multa dragoste - zice 
- fac aceasta, fiindcă cei ce iubesc bănuiesc încă şi lucrurile ce sînt încre¬ 
dinţate şi adevărate. Tar pe lîngă aceasta - zice - erau şi multe ispitele Tesa- 

lonicenilor, şi covîrşirea lor m-a înspăimîntat. De aceea nu a zis: Mustrîn- 
du-vă ca pe nişte nerăbdători şi neîntăriţi, l-am trimis peTimotei - ci: „ne- 
putînd a suferi 1 mai mult”, ceea ce e semn de mare prietenie şi dragoste. 

spre a cunoaşte credinţa voastră. 

Aici, unii întreabă: Oare pentru ce Pave), cel ce s-a suit pînă la al treilea 
cer şi a auzit graiuri negrăite, nu ştia aşezările sufleteşti ale Tesalonicenilor, 
ci-1 trimite pe Timotei să cunoască credinţa lor? Dezlegarea întrebării aces¬ 
teia este să zică cineva că sfinţii - atît cei mai dinainte de Hristos, cum au 
fost Proorocii, şi Apostolii de după Hristos şi ceilalţi - nu le ştiau pe toate, 
ci numai cîte le descoperea Dumnezeu. Căci nici Elisei nu a cunoscut că a 
murit fiul Sunamitencii, şi de aceea a şi zis: „Domnul a ascuns de mine, şi 
nu mi-a vestit” ( 4 împăraţi 4:27). încă şi Ilie socotea că a rămas singur întru 
Israil slujind adevăratului Dumnezeu, cu toate că erau şapte mii de bărbaţi 
cinstitori de Dumnezeu ( 3 împăraţi 10:18). Şi Proorocul SamuiI, cel mai 
dinainte de Ilie şi de Elisei, s-a învăţat de Dumnezeu să nu caute la faţa lui 
Eliav, întîiul frate al lui David, căci acela nu urma să împărăţească: „Şi a zis 
Domnul către SamuiI: Să nu cauţi la faţa Iui, nici întru mărimea statului lui, 
că I-am defăimat pe el. Căci Dumnezeu nu priveşte la faţă, ca omul” (7 îm¬ 
păraţi 16:7). Şi, aşa cum Proorocii nu le ştiau pe toate, tot astfel şi Aposto¬ 
lii, pentru ca nici ei să nu se mîndrească, şi nici ceilalţi să socotească lucruri 
mari despre dînşii. Şi, pe lîngă acestea, pentru ca nici noi să nu putem zice 
acum că sfinţii aceia au isprăvit fapta bună fiind mai presus de firea ome¬ 
nească, şi din cugetarea aceasta să cădem întru lenevire, ci să cunoaştem că 
nici aceia nu dobîndeau totdeauna ajutorul lui Dumnezeu. Căci numai une¬ 
ori ei au darul lui Dumnezeu în inima lor după lucrare, deşi îl au neîncetat 
după deprindere şi putere 2 , pentru a săvîrşi faptele bune şi cu ostenelile lor. 

1 însemnează ca şi din cuvîntui acesta se arată că Pavel a trimis epistola aceasta nu 
după multă vreme de cfnd plecase din Tesaionic, fiindcă nu ar fi suferit să treacă multă 
vreme. Iar dumnezeiescul Hrisostom adaugă şi acestea, zicînd: „O, minune! - cîlă iubi¬ 
re de fii a lui Pave!: nu îi păsa lui de necazuri, nici de vrăjmăşii, căci socotesc că ei a ră¬ 
mas atunci trei luni în Elada - precum zice Luca, în Fapte 20:3 - făcîndu-se vrăjmăşuî- 
re asupra lui de către Iudei, Aşadar, nu-i păsa de primejdii, ci se îngrijea de ucenici, Vezi 
ca i-a întrecut pe toţi părinţii fireşti? Căci noi, aflîndu-ne întru necazuri şi primejdii, pe 
toţi îi scoatem din pomenire, iar el într-atît se temea şi se cutremura pentru fii, îneît, întru 
primejdii fiind, f-a trimis totuşi Ia dînşii pe singurul ce îl avea de mîngîiere, şi părtaş şi 
împreună-lucrător, peTimotei” ( Cuvîntui 4 Ia aceasta), («. aut.) 

2 S-a zis că sfinţii nu au totdeauna darul lui Dumnezeu întru lucrare, ci după deprindere 
şi putere, la fel cum meşteşugul se află totdeauna în sufletul meşterului după deprindere şi 
putere, iar cu lucrarea numai atunci cînd el îşi face meşteşugul. Şi adeverează aceasta ma- 

ca nu cumva să vă fi ispitit ispititorul 

Zice: Nu am bănuit ca v-aţt clătinat din credinţă din pricina ispitelor, ci 
numai că v-aţi supărat. Vezi - o, cititorule! ~ că a se tulbura cineva întru is¬ 
pite este lucru al diavolului? - mai ales cînd alţii se tulbură şi se smintesc 
pentru că fraţii lor pătimesc rău, precum i s-a întîmplat lui Iov. Căci diavo¬ 
lul a ispitit-o şi a tulburat-o pe femeia lui pentru că el pătimea, şi de aici ea 
l-a îndemnat să-L hulească pe Dumnezeu şi să moară, zicînd: „Ci zi un grai 
către Domnul şi sfîrşeşte!” {Iov 2:9). Căci diavolul îi ispiteşte pe oameni 
ca să ştie dacă îi va birui, cum se vede aceasta de la Iov. 1 Şi, cu toate că nu 
ştie dacă îi va birui, spurcat şi obraznic fiind, tot îi loveşte şi le dă război. 
Şi, dacă vede socoteala oamenilor slabă şi neputincioasă, stăruie întru răz¬ 
boi; iar dacă o vede puternică, fuge ruşinat. 2 

şi osteneala noastră să se facă zadarnică. 

Iar dacă Tesalonicenii ar fi clătinaţi întru credinţă, ce pagubă ai tu, o, fe¬ 
ricite Pavele? Osteneala ta are plata desăvîrşită la Dumnezeu. Cu adevărat 
- zice - aşa este, dar eu, din multa dragoste ce am către ucenicii mei, soco¬ 
team că osteneala mea se face deşartă şi zadarnică. 

6. Acum însă, venind Timotei de la voi şi binevestindu-ne credinţa şi 

dragostea voastră 

Zice: Aşteptîndu-ne sa vă urmeze vouă, Tesalonicenilor, a vă clătina 
din credinţă şi a vă tulbura întru ispite, s-au întîmplat însă cele dimpotrivă, 
căci, venind de Ia voi,Timotei ne-a arătat credinţa şi dragostea voastră. Şi 

rele Vasilie, zicînd aşa: „Precum meşteşugul se află întru cel ce l-a dobîndit, tot aşa e da¬ 
rul Sfîntului Duh întru cel ce l-a primit, adică este de faţă pururea, dar nu cu lucrare neîn¬ 
cetată. Fiindcă şi meşteşugul este în meşter cu puterea (adică după deprindere), iar cu lu¬ 
crarea numai atunci cînd se lucrează. Tot aşa şi Sfîntul Duh este de faţă întru cei*vrednici 
cu adevărat de-a pururea, dar lucrează după trebuinţă, fie în proorocii, fie în tămăduiri, fie 
întru alte lucrări aie puterilor’" ( Despre Sfîntul Duh, capitolul 16). (n. aut.) 

1 De unde se arată aceasta? Din cuvintele zise de diavolul către Dumnezeu despre Iov, 
precum zice Hrisostom: „Căci diavolul a zis către Dumnezeu că, de-1 va lipsi pe Iov de 
avuţiile lui şi vaschingiui trupul lui,acela are să hulească, zicînd: «Dar ia Întinde-Ţi mîna 
şi atinge-Te de osul şi de carnea lui! Să vedem dacă nu Te va blestema în faţă!» {Iov 1:5), 
adică: «negreşit Te va huli». Dar s-a făcut cea dimpotrivă, căci Iov, în loc de a huli, a sla- 
voslovit şi' I-a mulţumit lui Dumnezeu mai mult.” (n. aut.) 

? Tar Hrisostom adaugă aici că diavolul ne dă război cu toate că nu ştie dacă ne va bi¬ 
rui, iar noi nu-i dăm război chiar dacă ştim că avem să-l biruim. Zice: .Aceia năvăleşte 
asupra noastră neştiind dacă ne va birui, iar noi, ştiind că îl vom birui foarte, nu sîntem 
treji” {Cuvîntul 4 ia aceasta), (n. aut.) 

vezi, iubitule, bucuria pe care a primit-o fericitul suflet al lui Pavel! Căci 
nu a zis că Timotei „a vestit”, ci că „a bine-vestit”, adică: „ne-a adus veste 
bună şi pricinuitoare de bucurie”, atît de mare bunătate socotea adeverirea 
şi întărirea ucenicilor săi întru credinţă. Ci şi întru dragostea lor se bucură 
de trei ori fericitul Pavel, căci şi acesta era semn al credinţei lor. 

şi că aveţi bună pomenire pentru noi totdeauna, dorind a ne vedea, 

precum şi noi dorim să vă vedem. 

Zice: Timotei ne-a bine-vestit şi ca ne pomeniţi cu laudă şi cu oraţii. 
Auziţi cuvintele acestea voi. Creştinii care sînteţi ucenici şi ascultători ai 
dascălilor şi ai propovăduitorilor dumnezeieştilor evanghelii, şi învăţaţi-vă 
din acestea ca şi voi să-i pomeniţi totdeauna cu laude şi cu oraţii pe dască¬ 
lii care vă învaţă cuvîntul lui Dumnezeu, pentru că din aceasta voi aveţi a 
vă folosi mai mult decît dascălii voştri. Şi mare mîngîiere şi bucurie a ur¬ 
mat Tesalonicenilor aflînd că Pavel ştie că ei îl iubesc, fiindcă din această 
cunoştinţă se adăuga dragostea lui Pavel către dînşii. 

7. Pentru aceasta, fraţilor, ne-am mîngîiat de voi întru necazul şi ne¬ 
voia noastră 

O, minune! - marele Pavel cunoştea har şi mîngîiere a sa că Tesaloni- 
cenii, ucenicii săi, nu se clătinau în credinţă! Nu mai simt - zice - cele în¬ 
tristătoare, ci m-am mîngîiat, nu pentru unul sau două, ci pentru toate ne¬ 
cazurile ce le sufeream, fiindcă bucuria voastră s-a făcut de o măsură cu 
ele, adică a biruit toate nevoile, necazurile şi împrejurările mele. 

prin credinţa voastră. 

Zice: O, iubiţii mei fraţi! - voi m-aţi întărit. Măcar că era cu totul dim¬ 
potrivă: căci, de vreme ce Pavel nu se biruise de ispite, el i-aîntărit pe Te- 
saloniceni, iar nu Tesalonicenii pe el; dar Pavel pune întărirea şi lauda sa 
în seama lor, zicînd: Prin credinţa voastră cea statornică, voi nu m-aţi lăsat 
să simt ispitele şi necazurile pe care le sufeream. 

8. Căci acum vieţuim, dacă voi staţi întru Domnul. 

Apostolul nu a zis numai: „ne-am mîngîiat”, ci şi: „vieţuim, dacă voi 
staţi întăriţi întru credinţa Domnului”, ca astfel să arate că socotea smin¬ 
teala Tesalonicenilor ca moarte a sa şi, dimpotrivă, sporirea şi adeverirea 
lor întru Hristos era socotită de el înviere şi viaţă a sa. 

9. Căci ce mulţumire îi putem da lui Dumnezeu pentru toată bucuria 

cu care ne bucurăm pentru voi înaintea Dumnezeului nostru? 

Zice: Fraţii mei, atît e de mare bucuria pe care am primit-o întru voi, încît 
nu-I putem mulţumi lui Dumnezeu după vrednicie pentru ea, de vreme ce is¬ 
prava şi fapta voastră bună o socotim că este dar al lui Dumnezeu, căci cuge¬ 
tarea credinţei voastre celei atît de bărbăteşti nu este a sîrguinţei sau a sufle¬ 
tului omenesc. De aceeea, fiind îndatoraţi a-I mulţumi lui Dumnezeu pentru 
că v-a dăruit un asemenea dar, nu aflam să-I aducem mulţumire vrednică. 1 

10. Noaptea şi ziua ne rugăm peste măsură spre a vedea faţa voastră 

O,cititorule! - vezii covîrşirea dragostei fericitului Pavel? Căci mai pre¬ 
sus de măsură se ruga lui Dumnezeu ca să-i vadă pe ucenicii săi Tesaloni- 
ceni, aşa cum un plugar, de pildă, cînd aude că holda pe care a arat-o şi a 
semănat-o este plină de roade, doreşte a merge să o vadă, ca mai mult să se 
bucure cu privirea ei de faţă. 

şi a plini lipsurile credinţei voastre. 

Pentru ce a zis Pavel mai sus că Tesalonicenii stau întăriţi întru credin¬ 
ţă, iar acum zice ca trebuie să plinească lipsurile credinţei lor? Răspundem 
că Tesalonicenii nu primiseră încă toată învăţătura şi nu aveau deplinătatea 
întru toate dogmele credinţei, ci aveau trebuinţă a învăţa mai cu scumpă- 
tate cele despre învierea celor adormiţi şi altele asemenea. Pe lîngă aces¬ 
tea, între Tesaloniceni erau şi mulţi învăţători mincinoşi. De aceea aşadar 
a zis Pavel că aveau lipsuri în credinţă. Deci, mai sus, Apostolul a zis că-I 
trimite pe Timotei să-i întărească şi să-i adevereze întru credinţă fiindcă se 
temea pentru credinţa Tesalonicenilor, iar aici zice că acela îi va desăvîrşi, 
adică îi va întocmi arătîndu-i împliniţi şi fără lipsuri. Iar împlinirea este un 
lucru mai mult de învăţătură decît de adeverire în credinţă, de vremfe ce zi¬ 
cem şi că gătim şi cîrpim haina ce are vreo mică lipsă şi rupere, iar nu pe 
aceea cu totul spintecată sau întreg-sănătoasă, 2 

11 . Şi însuşi Dumnezeu-Părintele nostru şi Domnul nostru lisus Hris- 

tos să bine-voiască a îndrepta calea noastră către voi! 

1 Iar Teodorit zice încă: „Mărimea bucuriei biruie cîntarea de laudă a limbii, căci zice: 
«Nu I-am putut aduce lui Dumnezeu laudă potrivită cu bucuria pe care am primit-o de la 
voi!»” ( n. aut .) 

2 Teodorit zice că Apostolul plinea lipsurile credinţei Tesalonicenilor şi prin scrisorile 
pe care le trimitea lor, (n. aut.) 

Aceasta este însuşire a covîrşitoarei dragoste a marelui Pavel: nu nu¬ 
mai a-L ruga pe Dumnezeu să-i vadă pe Tesaioniceni, ci chiar a scrie ru¬ 
găciunea în epistolă. Cu adevărat, acesta a fost lucrul unui suflet înfocat şi 
nerăbdător! Prin aceasta, dumnezeiescul Apostol se şi dezvinovăţeşte to¬ 
todată către Tesaioniceni, arătîndu-le că nu se lipseşte de dînşii pentru le- 
nevirea sa, ca şi cum le-ar zice: O! - de ar ridica Dumnezeu-Părintele şi 
Domnul nostru lisus Hristos ispitele şi împiedicările care mă trag din toate 
părţile şi de ar netezi calea să vin şi să vă dobîndesc pe voi! 

12. Iar pe voi Domnul să vă înmulţească şi să vă prisosească cu dra¬ 
gostea unuia către altul şi către toţi, 

Vezi, iubitule, dragostea nestăpînită a dumnezeiescului Pavel? Vezi în- 
treg-înţeleapta turbare a dragostei pe care o avea către ucenicii săi? Căci 
el se roagă să se înmulţească Creştinii şi să prisosească atît întru dragostea 
unora către alţii, cît şi întru dragostea către toţi oamenii. Fiindcă aceasta 
este însuşirea dragostei către Dumnezeu: a-i iubi pe toţi oamenii deopotri¬ 
vă şi fără osebire, privind la firea lor cea una, iar nu la voile lor cele multe 
şi osebite; iar dacă cineva îl iubeşte pe unul, tar pe altul nu-1 iubeşte, dra¬ 
gostea lui nu este după Dumnezeu, ci după om. 1 

\ 

precum şi noi pe voi. 

Zice: Lucrul dragostei noastre s-a făcut şi I-am arătat în faptă, iar acum 
ne rugăm lui Dumnezeu ca şi lucrul dragostei voastre sa se facă şi să-l ară¬ 
taţi în faptă, fiindcă ne aveţi ca măsură şi pildă de dragoste pe noi,învăţă¬ 
torii voştri, adică: precum v-am iubit noi, aşa se cuvine a ne iubi şi voi. 

13. ca să întărească inimile voastre neprihănite întru sfinţenie, înain¬ 
tea Dumnezeului şi Părintelui nostru, întru arătarea Domnului nos¬ 
tru lisus Hristos, împreună cu toţi sfinţii. 

Cu cuvintele acestea, dumnezeiescul Pavel le arată Tesalonicenilor că 
dragostea aduce folos chiar celor ce iubesc, iar nu celor iubiţi de dînşii. Şi 

1 Pentru aceasta zice şi prea-marele Maxim: „Dragostea cea desăvîrşitâ nu despică firea 
cea una a oamenilor după socotinţele lor osebite, ci de-a pururea priveşte ia aceea una, şi pe 
toţi oamenii îi iubeşte deopotrivă: pe cei osîrdnici îi vede ca prieteni, iar pe cei răi îi iubeşte 
ca vrăjmaşi, făcîndu-ie bine, răbdîndu-i îndelung şi suferind cele ce vin asupra sa de Ia dîn¬ 
şii. Ea nu socoteşte răul nicidecum, ci îl suferă pentru aceia, ca şi pe ei să şi-i facă prieteni, 
de ar fi cu putinţă; iar de nu, din aşezarea sa nu cade, arătîndu-şi roadele pururea deopotrivă 
către toţi oamenii” (capitolul 71,întru a doua sută din cele despre dragoste). («. aut) 


40 












TÎLCUIREA EPISTOLEI ÎNTÎI CĂTRE TESALONICENI 

zice: O, de ar prisosi Domnul dragostea voastră, ca să întărească inimile 
voastre neprihănite! 1 Iar Pavel îl numeşte aici „Domn” pe Sfîntul Duh - pre¬ 
cum a înţeles şi marele Vasilie 2 - căci cine altul îi va întări pe Creştini nepri¬ 
hăniţi înaintea Iui Dumnezeu-Părintele întru venirea Mîntuitorului Hristos, 
decît numai Duhul cel Sfînt? Şi nu a zis doar: „să vă întărească”, ci: „să întă¬ 
rească inimile voastre”, căci - după cuvîntul Domnului - „din inimă ies cu¬ 
getările cele rele, uciderile, prea-curviile, curviile, tîihăriile, mărturiile min¬ 
cinoase şi hulele, şi acestea sînt care-1 spurcă pe om” ( Matei 15:19). Prin ur¬ 
mare, este cu putinţă ca omul sa nu facă nici un rău cu lucrul, dar sa fie rău 
după inimă, adică: atunci cînd pizmuieşte, şi vicleneşte, şi pomeneşte răul şi 
are dogme rele şi răzvrătite în inima lui. Iar cu adevărat neprihănit este acel 
om care îşi are inima curată de patimile acestea, avînd sfinţenie. Căci, înţele- 
gîndu-se cu deosebire, „sfinţenia” este întreaga-înţelepciune. La fel, „necu- 
răţia”, înţelegîndu-se şi mai cu deosebire, este curvia şi prea-curvia. îndeob¬ 
şte însă şi după cuprindere, se numeşte „necurăţie” orice păcat, şi orice faptă 
bună se numeşte „sfinţenie”. Iar dumnezeiescul Pavel voieşte să fim fără de 
prihană înaintea lui Dumnezeu-Părintele (căci aceasta este şi se zice faptă 
bună adevărată şi curată, aceea care se face plăcută înaintea lui Dumnezeu, 
iar nu înaintea oamenilor, căci judecata şi plăcerea oamenilor este greşită), 
voieşte aşadar să fim astfel şi întru această viaţă, dar să ne aflăm fără de pri¬ 
hană şi întru venirea Mîntuitorului Hristos, căci de Acesta avem a fi judecaţi 
înaintea Părintelui. Deci zice: O, de v-ar întări Duhul cel Sfînt să fiţi fără pri¬ 
hană şi nepîrîţi şi acum, şi atunci, precum au fost toţi sfinţii! 

1 Lucru vrednic de însemnat este ceea ce zice dumnezeiescul Hrisostom. Căci, poves¬ 
tind o dată dumnezeiescul părinte, a arătat că dragostea îi face pe oameni neprihăniţi şi 
întru toate nevinovaţi, iar un prieten de-al lui, auzind cuvîntul, i-a zis că, într-adevăr, dra¬ 
gostea către fraţi fi poate opri pe oameni de Ia prea-curvie, de la zavistie, de la vrăjmăşie 
şi de la aite asemenea patimi; dar cum este cu putinţă a-i opri de la curvie? Iar dumneze¬ 
iescul Hrisostom i-a răspuns că îi poate opri şi de la curvie. Căci - zice - dacă onţui o iu¬ 
beşte după Dumnezeu pe femeia cu care curveşte, nu numai că nu va mai cuwi cu dînsa, 
dar chiar se va sili a o opri şi despre alţii care caută să curvească cu dînsa. Prin urmare, 
cei ce curveşte o urăşte pe curvă după suflet, şi de aceea curveşte cu dînsa; iar cel ce o iu¬ 
beşte după Dumnezeu va căuta să o slobozească din curvie. Cu aceste cuvinte vorbeşte 
sfîntul: „Căci, dacă cineva iubeşte femeie curvară, nu doar că nu se mai adaugă pe sine 
la păcat, dar chiar se ispiteşte a o opri şi de către ceilalţi bărbaţi. Drept aceea, a curvi cu 
dînsa este dovadă că o urăşte foarte, iar lucrul celui ce o iubeşte cu adevărat este a o opri 
de acea spurcată amestecare” {Cuvîntulal4-lea Ia aceasta), (n. aut.) 

1 Marele Vasilie a zis aceasta întru Despre Sfintul Duh , capitolul 21, unde urmează a 
zice: „Pe Care «Domn» îl roagă să întărească inimile neprihănite întru sfinţenie ale cre¬ 
dincioşilor din Tesalonic înaintea lui Dumnezeu-Părintele nostru,întru venirea Domnului 
nostru? Să ne răspundă cei ce-L pun pe Duhul Sfînt împreună cu duhurile slujitoare, care 
se trimit spre slujbă! Dar nu au ce răspunde!” (n. aut.) 

1, De aici; fraţilor, vă poftim şi vă rugăm întru Domnul lisus ca, aşa 

cum aţi luat de la noi în ce chip se cuvine a umbla şi a plăcea lui 

Dumnezeu, aşa să sporiţi tot mai mult . 

Zice: Fraţii mei, fiindcă v-am poruncit mai sus despre cele ce se cuvin 
şi despre năravurile potrivite Creştinilor, ascultaţi acum şi pentru cele ce 
trebuie a le auzi totdeauna. Căci „de aici” aceasta însemnează, adică „tot¬ 
deauna”, „în toată vremea de acum înainte”. 

Vezi însă - o, cititorule! - smerita cugetare a fericitului Pavel: căci el 
nu se socoteşte vrednic de crezare a-i ruga pe Tesaloniceni singur, ci îl ia 
împreună cu sine şi pe Stăpînul Hristos, ca şi cum le-ar zice că Hristos îi 
roagă în locul lui. Iar zicerea „aţi luat” arată că Pavel îi învăţase nu numai 
prin cuvinte, ci şi prin fapte şi prin lucruri. Şi zice: Pentru ce vă rugăm? 
Pentru a spori mai mult, adică pentru a avea mărimea de suflet să faceţi 
ceva mai mult decît ceea ce v-am poruncit, să întreiţi poruncile mele. Căci, 
aşa cum pămîntul nu odrăsleşte numai sămînţa semănată într-însul, ci o în¬ 
mulţeşte prin rod, tot astfel şi sufletul nu e dator a sta numai pînă la porun¬ 
cile primite de Ia învăţători, ci a Ie şi covîrşi. 

2. Căci ştiţi ce fel de porunci v-am dat prin Domnul nostru lisus 

Hristos. 

„Poruncă” se zice pentru relele care pricinuiesc muncă atunci cînd se 
fac, iar cînd nu se fac nu pricinuiesc nici o lauda. Sînt însă şi unele lucruri 
pe care nu se cuvine a le porunci cineva, adică a Ie opri cu îngrozire şi în- 
spăimîntare, ci trebuie lăsate Ia socotinţa ascultătorilor, cum este a da ci¬ 
neva toate avuţiile sale săracilor 1 , ramînînd sărac. Fiindcă pentru feciorie 

1 Ia aminte că a da averea săracilor nu este sfătuire, ci poruncă, fiindcă aşa ne-o dă 
Domnul, zicînd tuturor: „Vindeţi avuţiile voastre şi daţi-le ca milostenie!” (Luca 12:33); 
şi iarăşi: „Cine nu se va lepăda de toate avuţiile sale nu poate să-Mi fie ucenic” (Luca 
24:33). Şi dumnezeieştii Părinţi mărturisesc aceasta împreună. Căci marele Vasilie, în cu~ 
vîntul despre cei bogaţi, zice aşa: „Domnul a rînduit porunca cea dintîi ca pe ceva de ne¬ 
voie, zicînd: «Vinde avuţiile tale şi dă săracilor!»” Iar Hrisostom, care în alte părţi spune 
că a-ţi da averile ca milostenie nu e poruncă, în cuvîntul despre feciorie zice aşa: „Sîn- 
tem datori a le vinde, căci şi aceasta ni s-a poruncit.” Iar Teologul Grigorie, în cuvîntul 
despre iubirea de săraci, nedumerindu-se dacă cuvîntul pe care l-a zis Domnul tînărului 
acela este lege sau numai sfătuire, se pleacă a hotărî că este mai mult poruncă decît sfă¬ 
tuire: „Porunca aceea care a hotărît şi a legiuit desăvîrşirea tînărului întru a-şi da avuţiile 
săracilor să nu fi fost oare nevoie a iubirii de oameni,ci alegere? Oare să nu fi fost lege, ci 

a zis Domnul: „Cel ce poate (adică cel ce voieşte cu lucrul) a încăpea, să 
încapă! ” (Matei 19:12). 

Deci, pentru că urma să le poruncească Tesalonicenilor prin viu glas cu 
multă îngrozire pentru oarecari lucruri, Pavel nu mai scrie acelea aici, ci 
numai le aduce aminte de ele. Şi iar îl pune pe Hristos mijlocitor al porun¬ 
cilor sale, zicînd: Nu v-am poruncit ale mele lucruri, ci ale lui Hristos sînt 
cele poruncite! Prin urmare, de veţi asculta de ele şi le veţi păzi, ascultaţi 
de însuşi Stăpînul Hristos. Iar de nu Ie veţi asculta şi le veţi călca, de însuşi 
Hristos vă lepădaţi şi nu ascultaţi. 1 

5, Căci aceasta este voia lui Dumnezeu: sfinţenia voastră. 

Adică: Voia lui Dumnezeu este curăţia trupului şi întreaga-înţelepciune. 
Sfîntul Apostol porunceşte pentru întreaga-înţelepciune şi pentru curăţie şi 
cînd scrie către Corinteni, şi către Timotei, şi către Evrei, fiindcă pofta tru¬ 
pească cea rea este o patimă tiranică şi de aceea are trebuinţă de multe şi 
dese doctorii şi învăţături ca să se potolească. 

Să vă depărtaţi de toată curvia. 

Zice: Fraţilor, Dumnezeu voieşte să vă depărtaţi de toată curvia, fiind¬ 
că multe sînt chipurile păcatului trupesc - pe care Sfîntul Apostol nici nu 
a voit să le spună în parte, ci le-a cuprins cu nume obştesc. 2 însemnează că 
Teodorit are „de toată curvia”, iar unele izvoade nu o au. 

îndemnare? Foarte mult bănuiam aceasta, dar mă tem că cei din stînga, «iezii», şi «capre¬ 
le» şi cei ce se ocărăsc de către Cel ce va sta Judecător se vor osîndi cu această rînduială, 
nu pentru că au răpit, nici pentru că au jefuit, sau au prea-curvit sati au făcut altceva din 
cele oprite, ci pentru că nu L-au odihnit pe Hristos prin săraci.” Vezi şi cuvîntul al 13-lea 
din Hristoitia. Iar ce osebire are porunca de învăţătură, vezi la stihul 11 al capitolului 4 al 
celei dintfi către Timotei. (n. aut.) 9 

1 însemnează că - după Teodorit - cuvintele acestea ale Apostolului: „prin Domnul 
nostru lisus Hristos”, sînt de ajuns să înfrunte hula Iui Arie şi a lui Evnomie. Căci, dacă 
după dînşii prepoziţia „prin” îi arată pe slujitori, atunci înseamnă că Domnul lisus Hristos 
a fost slujitor al lui Pavel, căci prin Domnul lisus a adus aceia porunca. Iar dacă şi ei fug 
de hula aceasta şi mărturisesc că Pavel este rob, iar Domnul este Domn, este deci arătat 
că Pavel foloseşte prepoziţiile fără osebire, 

2 Din cuvîntul acesta al Apostolului se trage încheierea că şi malahîa, în orice chip s-ar 
face, şi oricare altă necurăţie, se numeşte mai cuprinzător „curvie”. Şi ce zic acestea, de 
vreme ce Domnul a numit „prea-curvie” şi pofta de femeie ce se face în inimă, zicînd: 
„Tot cel ce caută la femeie spre a o pofti pe ea, iată, a prea-curvit cu ea în inima sa” ( Ma¬ 
tei 5:25). Pentru aceasta, şi dumnezeiescul Maxim zice cuvintele acestea, care, pe cît sînt 
de înfricoşate, pe atît sînt de adevărate: „Precum trupul are ca lume lucrurile, aşa şi mintea 

4. ca să ştie fiecare dintre voi a-şi păzi vasul său întru sfinţenie şi 

cinste, 

Aici, dumnezeiescul Apostol numeşte „vas” trupul omului 1 . Deci, cînd 
noi păzim întreaga-înţelepciune şi trupul nostru este întru sfinţenie, atunci 
îl avem ca o avuţie a noastră. Iar cînd, dimpotrivă, trupul nostru este ne¬ 
curat, atunci îl are păcatul ca avuţie, fiindcă trupul face ceea ce porunceşte 
păcatul, şi pentru aceasta se face rob supus păcatului. La fel, trupul nostru 
se află întru cinste atunci cînd păzeşte întreaga-înţelepciune şi fuge de toa¬ 
te păcatele trupeşti. Prin urmare, păcatul este necinste. Şi ia aminte la acest 
„a şti” pe care-1 zice aici Pa vel, căci acesta însemnează că întreaga-înţelep¬ 
ciune şi fecioria trupului se isprăveşte din învăţătură şi iscusinţă. Unde sînt 
dar maniheii şi marchioniţii, care bîrfesc zicînd că trupul este rău şi necurat 
din fire şi că nu este cu putinţă a se face curat nicidecum, cu nici un chip? 

5. nu întru patima poftirii, 

Adică: Aceasta este voia Iui Dumnezeu, ca tot Creştinul să-şi aibă tru¬ 
pul lipsit de poftă pătimaşă. Pentru că este şi poftă nepătimaşă, aceea după 
lucrurile dumnezeieşti şi duhovniceşti. De aceea s-a şi numit Daniil Proo¬ 
rocul „bărbat al doririlor”, adică al doririlor Duhului Sfînt. Sau, Apostolul 
numeşte „patimi de poftă” toate pricinile ce aprind pofta, precum este des¬ 
fătarea, bogăţia, nelucrarea mîinilor, Ienevirea, pătimaşa mişcare a simţiri¬ 
lor şi mai ales a vederii. Şi zice: Fiecare din acestea se poate numi „patimă 
de poftă”. Prin urmare, şi noi, daca voim sa fim întreg-înţelepţi şi să păzim 
fecioria, se cuvine a nu primi nici o patimă care aprinde pofta trupească. 

are ca lume noimele [«înţelesurile», n. tn.\. Şi, precum trupul curveşte cu trupul muierii, 
aşa şi mintea curveşte cu înţelegerea muierii prin nălucirea trupului aceleia, căci îşi vede 
chipul trupului împreunat cu chipul muierii după gînd. Tot Ia fel, se răzbună după gînd şi 
asupra chipului celui ce I-a mîhnit, prin chipul trupului său. La fel se întîmplă şi la cele¬ 
lalte păcate. Căci, ce face trupul cu lucrarea în lumea lucrurilor, acelea le face şi mintea în 
lumea înţelegerilor” (capitolul 53 din nota a treia despre dragoste), (n. aut.) 

1 Şi Teodorit a înţeles aşa „vasul”,zicînd: „Unii au tîlcuit că «vasul» este femeia, soţia. 
Iar eu socotesc că a numit aşa trupul fiecăruia, căci nu dă legea numai celor căsătoriţi.” Iar 
Sfinţitul Mitrofan - tîlcuind zicerea căpeteniei Petru, care zice: „Voi, bărbaţilor, de ase¬ 
menea, trăiţi înţelepţeşte cu femeile voastre, ca fiind făpturi mai slabe, şi faceţi-le parte de 
cinste, ca unora care, împreună cu voi, sînt moştenitoare ale harului vieţii” (1 Petru 3:7) 
- tîlcuind aceasta aşadar, Sfinţitul Părinte zice că Pavel vorbeşte aici de femeia oricărui 
bărbat, pe care bărbatul se cuvine a o avea cu cinste, adică se cuvine a o cruţa, a se înfrî- 
na şi a nu se amesteca cu dînsa după saţiu. Una, pentru că femeia este neputincioasă din 
fire; şi alta, pentru că este moştenitoare a darului vieţii împreună cu bărbatul său. Iar unii 
adaugă că, de multe ort, din neastîmpărata amestecare, moare femeia. (n. aut.) 

cum fac „neamurile”, care nu-L cunosc pe Dumnezeu. 

Fiindcă nu-L cunosc pe Dumnezeu, „neamurile” (păgânii) nu au nădej¬ 
de de răsplătire, şi de aceea îşi dăruiesc toate mişcările îndulcirii trupeşti 
şi pentru dînsa lucrează. 

6. Să nu întreceţi măsura şi să nu iăcomiţi întru lucrul fratelui, 

Mai sus. Apostolul a vorbit despre tot chipul curviei, iar acum vorbeşte 
osebit despre prea-curvie, numind-o „lăcomie” şi călcare de lege. Şi o nu¬ 
meşte aşa după cum se cuvine, căci Dumnezeu a dat femeie fiecăruia şi a 
pus legi şi hotare firii, adică a se împreuna fiecare doar cu femeia sa. Drept 
aceea, se face lăcomie întru împreunare, şi anume lăcomie împotriva frate¬ 
lui, cînd cel ce are femeie o lasă şi prea-curveşte cu femeia fratelui său. 1 

de vreme ce Domnul este judecător răsplătitor pentru toate acestea, 

cum v-am spus şi v-am mărturisit şi mai înainte. 

Zice: O, fraţilor! - să nu socotiţi că zic acestea numai pentru femeile ce 
au bărbaţi Creştini, căci le zic şi pentru femeile celor necredincioşi. Şi nu se 
cuvine a le avea de obşte nici pe femeile fără bărbaţi şi slobode. Pentru că 
Domnul răzbună şi osîndeşte toate aceste păcate trupeşti, şi cîţi le fac nu vor 
rămîne nepedepsiţi, ci vor lua înmiit îndoită osîndă pentru reaua lor lucrare 
şi îndulcire întru acestea. Vezi însă - o, cititorule! - înţelepciunea lui Pavel: 
mai întîi, i-a rugat pe Tesaloniceni; al doilea, i-a mustrat în chip dojenitor, 
zicînd că fac ca neamurile care nu-L cunosc pe Dumnezeu; al treilea, din 
silogisme 2 (sau socoteli) a arătat necuviinţa prea-curviei, numind-o „lăco¬ 
mie”; şi, în sfîrşit, îi înfricoşează cu judecata şi răsplătirea lui Dumnezeu şi 
le aduce aminte că au auzit de multe ori de la dânsul acestea. 

7. Căci Dumnezeu nu ne-a chemat spre necurăţii, ci spre sfinţenie. 

8. Drept aceea, cel ce defaimă nu defaimă omul, ci pe Dumnezeu, pe 

Cel ce ne-a dat Duhul Său cel Sfînt. 

1 Iar dumnezeiescul Hrisostom dovedeşte că „prea-curvar” se zice nu numai bărba¬ 
tul ce păcătuieşte cu femeie măritată, ci şi cel însurat care păcătuieşte cu femeie slobo¬ 
dă, pentru că o nedreptăţeşte pe femeia sa cu împreunarea cu femeia'nemăritată, sfîntul 
zicînd aşa: „Şi nu este prea-curvie numai cînd un bărbat păcătuieşte cu femeie măritată, 
ci chiar şi cu una lăsată şi slobodă. Căci, fiind el legat cu femeie, lucrul este prea-curvie. 
Căci, chiar dacă aceea ce prea-curveşte nu este legată, tu eşti legat! Ai călcat legea! - ai 
nedreptăţit «trupul tău», adică pe femeia ta” (Cuvlntul al 5-lea la aceasta), 

2 Judecată, „raţionament”, cum zicem noi astăzi, (n. m.) 

Fiindcă mai sus a zis: Tu, cel ce prea-curveşti, îl nedreptăţeşti pe frate¬ 
le tău - şi că Dumnezeu Se răzbună asupra nedreptăţii acesteia, Apostolul 
lăţeşte aici înţelegerea cuvîntului şi arată că - măcar şi necredincios de ar 
fi bărbatul a cărui femeie prea-curveşte - totuşi Creştinul ce ar face prea- 
curvia aceasta se va munci negreşit. Fiindcă Dumnezeu - zice - te va pe¬ 
depsi pe tine, preacurvarule, nu pentru a-i răzbuna bărbatului necredincios 
al celei ce a prea-curvit cu tine, ci pentru a-Şi răzbuna Lui-Şi, fiindcă este 
Dumnezeu, Cel ce te-a chemat spre curăţie, iar tu, prin necurăţia ta, L-ai 
ocărît pe El, Care ţi-a dat Duhul cel Sfînt. 1 Drept aceea - măcar de ar fi o 
roabă sau femeia împăratului, dar măritată, aceea cu care ai prea-curvi - 
păcatul este unul şi acelaşi, fiindcă unul şi acelaşi este Dumnezeu care S-a 
ocărît - fie prin roabă, fie prin împărăteasă - şi El este Cel care te va osîndi 
pentru că ai spurcat Duhul cel Sfînt ce ţi L-a dat prin Sfîntul Botez. 

Să înţelegi zicerea aceasta şi într-alt chip: Dumnezeu îşi răzbună Lui-Şi 
şi ne pedepseşte fiindcă ne vede că, întru aceste păcate trupeşti - de curvie, 
prea-curvie şi celelalte - îl defăimăm mai mult pe El decît pe oameni. Căci, 
cînd voim să facem curvie, sau prea-curvie sau alt păcat tmpesc, ne silim să 
nu ne vadă ochii oamenilor, dar îl defăimăm pe Dumnezeu, Care ne vede. 

9. Iar despre iubirea de fraţi nu avem trebuinţă a vă scrie, 

Aici, Apostolul nu vorbeşte despre dragostea pentru toţi oamenii, ci 
despre aceea către fraţii Creştini. Şi face sfătuirea după forma retorică a 
luării, zicînd: Nu avem trebuinţă a vă scrie vouă. Creştinilor, despre dra¬ 
gostea către fraţii voştri. Şi zice aceasta pentru două pricini: una, că atît de 
firească este iubirea de fraţi, încît nu are trebuinţă de nici o învăţătură, căci 
lucrurile prea-mari, fireşti şi de nevoie sînt arătate tuturor; şi alta încă, pen¬ 
tru ca să-i îndemne cu forma aceasta peTesaioniceni mai mult spre iubirea 
de fraţi, deşteptîndu-i a nu se arata mai jos decît socotinţa lui pentru dînşii 
că ei, luînd-o mai înainte, au isprăvit fapta bună a iubirii de fraţi. 

1 Şi nu numai Dumnezeu Se răzbună şi-i pedepseşte pe cei ce prea-curvesc sau curvesc 
cu femeia necredincioasă - Agareancă [„musulmană”, adică din Agar, mama lui Ismail, 
n. m.\, sau Evreică sau altceva ci şi Biserica lui Hristos îi însărcinează pe unii ca aceş¬ 
tia cu mai mari certări şi canoane decît pe ceilalţi prea-curvari şi curvari care curvesc sau 
prea-curvesc cu faţă [„persoană”, n. m.\ drept-slăvitoare, pentru satanica spurcăciune ce 
au primit-o de la femeile necredincioase şi de la eretice. După Canonul 51 al lui Kitru şi 
după a 47-a răspundere a lui Valsamon, unii ca aceştia nu se cuvine a fi mimiţi a doua oară 
cu Sfîntul şi Marele Mir, precum fac oarecari duhovnici neînvăţaţi, pentru că Sfîntul Mir 
se dă încă o dată la cei ce s-au lepădat o dată de drept-slâvitoarea credinţă şi apoi s-au în¬ 
tors iar la dînsa, dar nu şi la unii ca aceştia, (n. aut.) 

căci voi sînteţi învăţaţi de Dumnezeu să vă iubiţi unii pe alţii. 

O, cititorule! - vezi ce laudă scrie aici Pavel, zicînd: Fraţii mei Creş¬ 
tini, pe Dumnezeu îl aveţi învăţător al acestei fapte bune a iubirii de fraţi. 
Aceasta striga şi Isaia, proorocind: „Şi-i voi pune pe toţi fiii tăi învăţaţi de 
Dumnezeu” (Isaia 54:13). Şi leremia a zis: „Şi nu se vor mai învăţa unul 
pe altul şi frate pe frate, zicînd: Cunoaşteţi pe Domnul! - căci toţi de la sine 
Mă vor cunoaşte, de la mic pînă la mare” (,leremia 31:34). încă şi Domnul 
a zis: „Vor fi toţi învăţaţi de Dumnezeu” (loan 6:45).’ 

10. Căci aceasta şi faceţi faţă de toţi fraţii care sînt întru toată 

Machidonia. ' 

Apostolul nu zice doar că: „voi, Tesalonicenii, sînteţi învăţaţi de Dum¬ 
nezeu”, ci: „din faptele voastre ştiu că sînteţi învăţaţi de Dumnezeu”. Şi 
arată aici Machidonia pentru că Tesalonicul era mitropolie [„capitala”, n. 
m.] a Machidoniei. 

11. Vă rugăm însă pe voi, fraţilor, să prisosiţi mai mult şi să rîvniţi a 

vă linişti, a face fiecare cele ale sale şi a lucra cu mîinile voastre, pre¬ 
cum v-am poruncit, 

Zice: Că sînteţi iubitori de fraţi, prea-bine o ştiu. Iar acum vă rog să şi 
prisosiţi, adică să adăugaţi la iubirea de fraţi şi la milostenie şi mai mult 
să vă îndemnaţi la aceasta. Deci, ori fă stare aici şi citeşte de la alt început 
aceasta: „a vă linişti şi a face cele ale voastre”; ori uneşte zicerea „să rîv¬ 
niţi” cu zicerea „să vă liniştiţi, să faceţi ale voastre şi să lucraţi cu mîinile”, 
adică: Fraţilor Creştini, vă rugăm - zice - să rîvniţi a vă linişti, a face cele 
de trebuinţă ale voastre şi a lucra cu mîinile, precum v-am poruncit/ 

1 Şi spune că erau „de Dumnezeu învăţaţi” să se iubească unii pe alţii, fiindcă erau în¬ 
văţaţi de Fiul lui Dumnezeu - Care a zis: „Poruncă nouă vă dau: Să vă iubiţi unul pe al¬ 
tul!” (loan 13:34) - şi de Dumnezeu-Parintclc, Care a zis în Testamentul Vechi : „Să-l iu¬ 
beşti pe aproapele tău ca pe tine însuţi!” ( Levitic 19:18). Iar Teodorit zice: „Aici, Pavel 
numeşte «iubire de fraţi» iubirea dării de bani, pentru care Tesalonicenii nu au trebuinţă 
de sfătuire, fiindcă această faptă bună li s-a dat de Ia Dumnezeu,” (n. aut.) 

2 La Icumenie, zicerea aceasta se tîlcuieşte aşa: „Pentru ce să rîvnifi? Pentru a vă liniş¬ 
ti şi a vă face trebile voastre, ca şi cum ar zice: Nu vă ruşinaţi că aţi sărăcit pentru Hris- 
tos, ci să socotiţi aceasta rîvnă, anume că vă liniştiţi, şi vă faceţi trebile voastre şi lucraţi 
cu mîinile.” iar Teodorit o tîlcuieşte aşa: „Se întîmpla că unii aveau rîvnă şi dădeau celor 
nevoiaşi cele trebuincioase, iar aceia, pentru rîvnă acestora, se leneveau să mai lucreze. 
Deci pe aceia i-a lăudat în chip potrivit, iar pe aceştia i-a sfătuit cele potrivite. Şi potrivit 

Din cuvîntul acesta, dumnezeiescul Apostol arată că aceia ce sînt nelu¬ 
crători sînt şi iscoditori şi oameni tulburători, căci împotriva liniştirii este 
tulburarea, şi împotriva îngrijirii de trebile tale este iscodirea. Aşadar, zicîn- 
du-le Creştinilor să lucreze cu mîinile lor meşteşuguri, Pavel îi ruşinează 
pe aceia care defaimă lucrările de mînă, trupeşti, şi le caută numai pe cele 
duhovniceşti. Căci omul, fiind îndoit (adică suflet şi trup), se cuvine să aibă 
şi lucrare îndoită, trupească şi sufletească. Deci voi - o, lipsiţilor de minte! 

- care defăimaţi lucrările cele trupeşti şi de mîini, spuneţi dar, poate lucra 
cineva postul cu mîinile sale, sau culcarea pe pămîntul gol, sau citirea, sau 
rugăciunea? Nu, cu adevărat! Deci dumnezeiescul Apostol vorbeşte aici 
despre meşteşugul şi lucrul de mînă cel trupesc, iar nu pentru lucrarea du¬ 
hovnicească a minţii. Iar meşteşugul şi lucrarea de mînă (rocodelia) sînt 
mai mult duhovniceşti, fiindcă se lucrează pentru a-i împărtăşi pe alţii cu 
milostenie, adică să dea fraţilor celor săraci. Iar milostenia, pe lîngă că este 
faptă bună trupească, este încă şi faptă bună duhovnicească, de vreme ce se 
naşte din dragostea cea după duh. Dar Tesalonicenii erau săraci, căci li se 
răpiseră averile de către înşişi compatrioţii lor, Iudeii cei necredincioşi, şi 
nu aveau de unde să dea săracilor, şi de aceea îi îndatorează Apostolul să lu¬ 
creze, pentru a-i putea milui pe cei lipsiţi. Iar dacă Ie porunceşte să lucreze 
acestora, cărora li se răpise averile pentru Hristos, cu mult mai mult porun¬ 
ceşte să lucreze ceilalţi Creştini, care nu au pătimit aceasta. 

12. ca să umblaţi cu bun chip către cei din afară şi să nu aveţi trebu¬ 
inţă de nimic. 

Adică: O, Creştinilor! - de aceea se cuvine a lucra meşteşug, pentru a vă 
aduna cele de nevoie, ca să nu umblaţi cu chip necuviincios şi să vă arătaţi 
fără rînduială şi pricinuitori de sminteală către cei din afară (necredincioşi), 
cerînd milostenie de la alţii. Şi frumos nume a pus Apostolul, fiindcă, în loc 
de „a nu sminti”, a zis: „a nu umbla fără cuviinţă” 1 , ca să nu-i înfrunte. Căci 

- zice - dacă credincioşii Creştini se smintesc cînd văd vreun om sănătos şi 

a numit «rîvnă» lucrarea; căci cei ce se puteau hrăni şi fără să lucreze, nesuferind însă a 
vieţui astfel, îşi chiverniseau viaţa din lucrarea manilor pentru iubirea de fraţi a celor de o 
credinţă.” Din cuvintele acestea ale dumnezeiescului Pavel, Teodorit trage încheierea că 
se cuvine a lucra lucru de mînă şi meşteşuguri nu numai săracii care nu au înlesnirea vie¬ 
ţuirii, ci şi bogaţii şi cei ce au chipul chivernisiră, căci lucrarea mîinilorfrămîntă trupul şi 
ÎI întăreşte, adună mintea, linişteşte simţurile şi-J strînge pe om. (n. aut.) 

1 Şi Teodorit zice aşa pentru aceasta: ,,«A nu umbla fără cuviinţă» însemnează a nu 
vieţui întru nelucrare, a nu cîştiga cele de trebuinţă din lucrare, ci a alege viaţa cerşeto- 
rească şi a aştepta milostenie de la ceialalţi.” (n. aut.) 

bun de lucru cerînd milostenie (numindu-1 „neguţător de Hristos”, căci face 
negoţ cu numele lui Hristos ca sa adune bani), cu mult mai vîrtos se smin¬ 
tesc de acesta neamurile cele necredincioase. 

13. Nu voim a nu şti voi, fraţilor, despre cei ce au adormit, 

Aici, dumnezeiescul Apostol porneşte cuvîntul despre înviere. Căci, 
deşi le vorbise Tesalonicenilor despre aceasta şi mai înainte, aici le arată şi 
le descoperă o noimă tainică despre înviere. Sau Tesalonicenii aveau toa¬ 
tă cunoştinţa despre înviere, dar poate se tînguiau mai mult decît se cuvine 
pentru fraţii lor răposaţi, şi Apostolul îndreptează greşeala aceasta acum. 
Căci multe lucruri ne 1 întristează cînd nu le ştim, iar după ce le aflăm, ne 
slobozim de întristarea lor, şi de aceea zice Pavel: „nu voiesc a nu şti voi, 
fraţilor”. Şi nu a zis: „pentru cei ce au murit”, ci: „pentru cei ce au ador¬ 
mit”, de la însuşi acest nume al celor adormiţi întru Hristos fiind arătat că 
au să se scoale, căci cel ce doarme e firesc să se şi scoale. 

ca să nu vă întristaţi ca ceilalţi, care nu au nădejde. 

Zice: Aceia se cuvine a se întrista şi a se tîngui cu covîrşire [„peste mă¬ 
sură”, n. m.j pentru morţii lor, cei care nu au nădejde (ce nădejde? a în¬ 
vierii morţilor pe care-i plîng), adică necredincioşii şi păgînii, iar nu voi, 
Creştinii, care aveţi nădejde că vă veţi scula cu nestricaciune şi cu slavă. 
Să auzim aşadar noi, Creştinii, cuvintele acestea ale Apostolului! Căci, da- 
că-i plîngem „cu amar” (după Hrisostom) ori „fără măsură” 1 (după Teo- 

1 Penlru aceasta zice şi Teodorit: „Nu opreşte întristarea desăvîrşit, ci o leapădă pe 
aceea iară măsură şi mîngîie cu nădejdea învierii,” Iar ritorul cel aurit ai Bisericii dove¬ 
deşte şi porunceşte în multe părţi că nu se cuvine a plînge Creştinii cu amar şi a se întrista 
fără măsură pentru rudeniile lor ce au adormit, scriind el cuvinte întregi despre ^ceasta. 
Astfel, fn cuvîntul al patrulea la aceea către Evrei, îi opreşte pentru multă vreme de la Bi¬ 
serica lui Hristos, ca pe nişte slujitori ia idoli, pe cei care-şi plîng soţii morţi chemînd bo¬ 
citoare ca să-i bocească; la fel le afuriseşte (adică le opreşte de la Biserică) şi pe femeile 
acelea bocitoare. Şi zice aşa: „De va năimi cineva pe bocitoarele acestea, (...) îl voi opri 
pe acela de la Biserică pentru multă vreme, ca pe un slujitor la idoli. Căci, dacă Pavel îl 
numeşte «slujitor la idoli» pe lacomul de averi, cu mult mai vîrtos [se numeşte aşa] cel ce 
aduce asupra celui credincios obiceiurile slujilorilor la idoli. (...) Şi pe ticăloasele acelea 
le oprim prin voi a nu se băga niciodată la ducerile [«înmormîntările», n. w.| credicioşi- 
Jor morţi, ca să nu le silim a-şi boci cu adevărat răutăţile lor.” Şi pentru ce - o. Creştine! 
- să plîngi cu amar şi să te tînguieşti peste măsură pentru cei adormiţi? Nu auzi cum cîn- 
tă Biserica laude şi mulţumiri lui Dumnezeu pentru moartea celor adormiţi? iar acestea 
ce sînt altceva, decît numai semne de bucurie şi de veselie? Nu Vezi cum aprindem făclii 
luminoase, şi cu acestea îi petrecem din lumea aceasta pe cei ce au adormit ca pe nişte 

nevoitori şi ostaşi? Iar făcliile ce însemnează altceva, decît bucuria şi veselia pe care o 
dobîndim pentru că Dumnezeu i-a slobozit pe fraţii noştri din ostenelile vieţii acesteia şi 
îi odihneşte în viaţa ce va să fie? Aşa hotărăşte aceasta loan cel cu limba aurită, zicînd: 
„Spune-mi, ce vor făcliile cele strălucite? Au nu îi petrecem pe aceştia ca pe nişte nevoi¬ 
tori? Şi ce vor cîntările? Au nu-L slăvim pe Dumnezeu şi-I mulţumim că i-a încununat pe 
cei ce s-au dus, că i-a izbăvit de osteneli, că i-a scos din robie şi-i are lîngă Sine? Au nu 
pentru aceasta sînt iaudele? Au nu pentru aceasta sînt cîntările de psalmi? Acestea toate 
sînt ale celor ce se bucură, căci zice: «Dacă se bucură cineva, să cînte!» (loan 5:13)” (în 
cuvîntul al patrulea la cea către Evrei). în altă parte, acelaşi loan tîlculeşte mai curat ce 
însemnează cele săvîrşite pentru cei adormiţi, căci, în cuvîntul despre cei ce plîng cu amar 
pentru cei săvîrşiţi, zice aşa: „îi petrecem pe cei adormiţi cu psalmi şi cu laude, ca astfel 
să ne arătăm mulţumirea către Stăpînul Hristos pentru moartea lor. Şi-i îmbrăcăm pe ră¬ 
posaţi cu giulgiuri şi cu haine noi, ca astfel să arătam/îmbrăcămintea cea nouă a nestrică- 
ciunii pe care au să o primească. Turnăm peste ei unt-de-lemn, crezînd că acesta li se va 
face merinde şi ajutor spre viaţa de acolo. îi întovărăşim cu tămîieri şi cu făclii luminoase, 
cu ele însemnînd că s-au izbăvit de întunericul şi de putoarea acestei vieţi şi s-au dus către 
lumina cea adevărată şi către buna mireasmă cea pururea vecuitoare. Aşezăm mormîntul 
lor şi trupul lor către răsărit, arătînd cu aceasta învierea pe care o vor dobîndi 

Şi dumnezeiescul Dionisie Areopagitul zice că „adevăratul Creştin nu se întristea¬ 
ză cînd vine moartea, ci se bucură, şi se veseleşte că a ajuns la sfîrşitul nevoinţelor aces¬ 
tei vieţi şi cu multă îndulcire de suflet intră pe calea învierii ce va să fie. Jar casnicii şi 
rudeniile celui adormit în acest chip se bucură, şi-l fericesc pe acela că a ajuns la sfîrşi¬ 
tul biruinţei şi-I mulţumesc lui Dumnezeu, pricinuitorului acestei biruinţe, rugîndu-L să-i 
învrednicească şi pe ei a ajunge Ia un asemenea sfîrşit. Apoi, ridicîndu-1 pe cel adormit, îl 
aduc la arhiereu ca să-i dea cununile biruinţei. Iar arhiereul îl primeşte pe cel adormit vesel 
şi cu bucurie şi săvîrşeşte pentru dînsul cele obişnuite şi legiuite” (capitolul 7 din Despre 
ierarhia bisericească). Fraţii mei, aţi văzut ce rînduială săvîrşeşte Biserica lui Hristos pen¬ 
tru cei ce au adormit întru Dînsul? Aţi auzit cum se cuvine să primească moartea adevăratul 
Creştin şi în ce chip se cuvine să se poarte rudele la adormirea lui? Deci vă rog, spuneţi-mi, 
la o asemenea sfihtă rînduialâ mai încap plîngeri, lacrimi amare şi tînguiri peste măsură? 
Negreşit, acestea sînt cu totul nevrednice de o sfinţită şi cuviincioasă rînduială ca aceasta a 
Creştinilor şi de credinţa celor ce nădăjduiesc învierea. 

Şi mai adaugă încă şi aceasta, anume că rămăşiţele Creştinilor (adică trupul cel mort) 
nu se cuvine a fi îngropate în biserică sfinţită, precum zice loan al Kiprului şi Valsamon, la 
întrebarea 38. Căci - de vreme ce Canonul 73 al Soborului al şaselea ecumenic porunceş¬ 
te a nu râmîne să doarmă cineva nici în catehumenele bisericilor, vii fiind - cu mult mai 
vîrtos nu se cuvine a rămîne în biserică morţii cei plini de putoare şi de pulrejune. Iar cum 
că arhiereii, şi toţi preoţii şi credincioşii se cuvine a-1 săruta pe cel adormit, mărturiseşte 
dumnezeiescul Dionisie Areopagitul: „Săvîrşindu-se aceasta, ierarhul însuşi îl sărută pe 
cel adormit, şi apoi toţi cei de faţă. Căci dulce şi cinstit este tuturor celor după chipul lui 
Dumnezeu cel ce s-a săvîrşit întru viaţa dumnezeiască” (capitolul 8 din Despre ierarhia 
bisericească ). Prin urmare, obiceiul de a nu-I săruta pe cel adormit preoţii ce au să slu¬ 
jească liturghia este iudaic şi străin de Creştini, căci Evreii aveau obiceiul de a socoti lu¬ 
cru necurat a se atinge de trup mort. Aşadar, unii ca aceştia să se îndrepteze, iar de nu, să 
se cerceteze de către părinţii duhovniceşti şi de sfinţii arhierei. La fel se cuvine a fi certaţi 
şi muierile şi bărbaţii care merg şi plîng asupra mormintelor morţilor lor. De asemenea, 
şi cei ce nu vor să meargă să asculte liturghia şi restul slujbei din biserica unde se îngroa- 

pâ vreo rudenie de-a lor. Mai adăugăm în această subînsemnare că - aşa cum nu se cuvi¬ 
ne a plînge cu amar şi a se tîngui Creştinii mai mult decît se cuvine pentru rudele moar¬ 
te (precum zic aici atît dumnezeiescul Apostol, cît şi tîlcuitorii dumnezeiescului Apostol, 
Hrisostom şi Teodorit) - tot aşa şi dimpotrivă, nu se cuvine ca aceiaşi Creştini să rămînă 
fără împreună-pătimire, fără mîhnire şi fără simţire la morţile Tudele lor, fiindcă aceasta 
este însuşire a fiarelor celor nesimţitoare, iar nu a oamenilor cuvîntâtori şi simţitori. Căci, 
aşa cum este un lucru covîrşitor a-i plînge cu amar pe cei morţi, tot astfel, a nu-i plînge 
nicidecum este o lipsă, iar covîrşirea şi lipsa sînt deopotrivă de rele şi de pribănite. Se 
cuvine a se mîhni şi a lăcrima puţin Creştinii la morţile rudelor lor pentru trei pricini: 1) 
Pentru că moartea nu este lucru şi lucrare a lui Dumnezeu - să nu fie! ci faptă şi lucra¬ 
re a diavolului şi a păcatului. Şi nu este nici ispravă firească, ci afară de fire, căci zice So- 
lomon: „Dumnezeu nu a făcut moartea” (înţelepciunea 1:13) şi: „Dumnezeu l-a zidit pe 
om spre nestricăciune, iaf moartea a intrat în lume din pizma diavolului” (înţelepciunea 
2:23). Aşadar, trebuie să-l plîngem pe cel ce moare fiindcă s-a lipsit de lumina vieţii, care 
este lucrare a lui Dumnezeu, precum porunceşte şi Sirah, zicînd: „Plînge pentru morţi, că 
le-a lipsit lumina” (Sirah 22:9). 2) Pricina cea mai însemnată pentru care se cuvine a se 
mîhni puţin Creştinii pentru moartea rudelor este că ei au păcătuit, oameni fiind, iar păca¬ 
tul desparte sufletul de Dumnezeu şi pentru aceasta este vrednic de mîhnire şi de lacrimi. 
Şi, cu cît a fost mai rea viaţa acelora, cu atît mai mult se cuvine a ne mîhni pentru ei, mai 
ales dacă nu au apucat a se pocăi, mărturisindu-se şi împărtăşindu-se cu Dumnezeieşti- 
le Taine. Căci unora ca aceştia li se potrivesc cele zise de Sirah: „Fiule! Pentru cel mort 
varsă lacrimi şi, ca şi cum ai fi pătimit grele încercări, începe plîngcreă. Şi după cuviinţă 
acoperă tu trupul lui şi nu trece cu vederea înmormântarea lui. Amară plîngere fă şi fier¬ 
binte tînguire” (Sirah 38:16-18). Căci Dumnezeu Se îmblînzcşle către cei morţi pentru 
întristarea şi lacrimile ce se varsă pentru păcatele lor de către cei vii. 3) Şi, cea mai de 
pe urmă: căci - dacă dobitoacele cele necuvîntătoare se mîhnesc din fire, iar multe chiar 
şi lăcrimează cînd se despart una de alta - cu cît mai vîrtos se cuvine a se mîhni cu mă¬ 
sură oamenii cei cuvîntători pentru despărţirea de rudele lor ce au murit? Căci a zis unul 
dintre Părinţi: „Eu am văzut şi vietăţi lăcrimînd cînd s-au despărţit de soţii lor.” Iar cele 
zise au fost adeverite de Domnul, Care a lăcrimat pentru moartea lui Lazăr, pentru a ne 
da pildă şi a ne legiui să nu fim fără împreună-pătimire şi cu totul nemîhniţi pentru moar¬ 
tea rudelor noastre, dar nici să fim iubitori de întristare şi mult-plîngători pentru dînşii. 
Aceasta o adeverează şi marele Vasilie, zicînd aşa: „Trecînd cu vederea pretutindeni slă¬ 
biciunea noastră, Domnul a cuprins patimile cele de nevoie cu oarecare măsuri şi hotare, 
ferindu-ne de lipsa de împreună-pătimire şi de sălbăticirea de fiară şi lepădînd iubirea de 
întristare şi multa plîngere ca pe o faptă rea. Pentru aceasta, lăcrimînd pentru prieteni, El 
a arătat împărtăşirea firii omeneşti şi ne-a slobozit de covîrşirea pentru amîndouă, adică: 
nici cu totul a ne slăbănogi către patimi, nici a fi lipsiţi de simţire către cele mîhm'toare.” 
Şi iarăşi: „Aşa, nici lacrima Domnului nu este legiuire spre a plînge, ci măsură prea-bi- 
ne închipuită şi canon spre a osebi cele întristătoare cu scumpătate, după cum se cuvine, 
cu bună cuviinţă rămînînd întru hotarele firii. Deci nici femeilor, nici bărbaţilor nu li se 
dă voie iubirea de întristare şi multa lăcrimare, ci doar cît s-ar răcori''de cele mîhnitoare, 
[adică] a slobozi puţine lacrimi şi suspinuri, şi aceasta cu linişte şi fără glas, nici rupîn- 
du-şi hainele sau aruneînd ţărînă asupră-le, nici făcînd altceva din acele necuviincioase 
prostii omeneşti” (cuvinte despre mulţumire). Deci, la morţile obişnuite ale Creştinilor, 
se cuvine a ne mîhni şi a lăcrima măsurat, iar Ia morţile sfinţilor nu se cuvine a ne mîhni 
nicicum, ci a ne bucura duhovniceşte şi a-i prăznui, fiindcă acei sfinţi sînt învederat biru- 

dorit) pe fraţii noştrj adormiţi întru Hristos, ne facem asemenea cu păgînii 
şi cu cei necredincioşi, care nu au nădejde de înviere. Dar ce, o, fericite 
Pavele? De aceea nu voieşti a rămîne Tesalonicenii întru neştiinţă despre 
cei ce au adormit, numai pentru a nu se întrista? De ce nu zici mai bine că 
nu voieşti aceasta pentru ca ei să nu se osîndească în muncă? Ne răspunde 
aşa: Le zic să nu se întristeze peste măsură pentru cei adormiţi pentru că 
această întristare le pricinuieşte osînda muncii. 

14, Căci, de credem că lisus a murit şi a înviat, aşa şi Dumnezeu pe 

cei adormiţi cu lisus îi va aduce împreună cu El. 

Zice: Precum Dumnezeu L-a sculat pe Domnul lisus, Cel ce a pătimit 
şi a murit trupeşte, tot aşa ne va scula şi pe noi. Vezi însă - o, cititorule! - 
cum Apostolul zice cu îndrăzneală despre Domnul că a murit, fiindcă în¬ 
vierea Lui s-a făcut deja; iar despre noi, de vreme ce învierea noastră nu 
s-a făcut încă, zice; „cei adormiţi”, ca să arate că ne vom scula şi vom în¬ 
via, căci zice David: „Au doar cel ce doarme nu va adăuga să se scoale?” 
(Psalm 40.9)} Iar zicerea „pe cei adormiţi cu lisus îi va aduce” se înţelege 
în două chipuri; sau că îi va aduce „prin lisus”, anume că lisus Se va face 
mijlocitor al învierii lor şi-i va înfăţişa înaintea Părintelui; sau că „ador¬ 
miţi” se uneşte cu zicerea „cu lisus”, adică; Dumnezeu va aduce întru sla¬ 
va şi întru împărăţia Sa pe cei ce au adormit cu lisus, adică pe Creştinii cei 
credincioşi şi drepţi. Fiindcă drepţii Creştini, avîndu-L locuind în inima lor 
pe Hristos prin dar, adorm şi mor cu lisus. Deci Pavel vorbeşte aici despre 
învierea din parte, adică despre învierea cu slavă a credincioşilor, care se 
va face împreună cu Domnul, despre învierea drepţilor celor ce s-au săvîr- 
şit întru credinţă şi în dar. Căci pe aceştia îi va aduce Dumnezeu împreună 
cu însuşi lisus, adică îi va răpi din toate părţile lumii, pe nori, împreună cu 

itori ai păcatului, ai celui ce este vrednic de întristare şi de multe lacrimi, şi moartea sfin¬ 
ţilor este pricinuire învederată a adevăratei vieţi. (Vezi şi subînsemnarea Canonului 83 al 
sinodului 6, în Canonicul nostru), (n. aut.) 

1 Şi înţeleptul Fotie zice aceasta: „Pentru ce, cînd vorbeşte despre Hristos, Pavel nu¬ 
meşte «moarte» moartea Lui, iar cînd vorbeşte despre sfîrşitul nostru, o numeşte «ador¬ 
mire», iar nu «moarte»? Căci, pomenind de sfîrşitul oamenilor de trei ori întru acelaşi cu- 
vînt, niciodată nu-1 numeşte «moarte», ci «adormire», ca să mîngîie durerea. Căci, unde 
s-a făcut învierea, cutează a numi sfîrşitul «moarte»; iar acolo unde învierea rămîne încă 
întru nădejde, îl numeşte «adormire», prin aceasta mîngîindu-ne şi dîndu-ne bune nă¬ 
dejdi, căci acela ce doarme negreşit se va scula, fiindcă nici moartea nu este nimic altceva 
decît un somn îndelungat” (Amfilohia, întrebarea 187). Aceleaşi le zice şi dumnezeiescul 
Hrisostom la zicerea aceasta a Apostolului, pe care Fotie le-a luat întocmai. ( n. aut) 

Domnul. Aşadar Pavel vorbeşte aici despre învierea din parte, despre care 
Tesalonicenii nu ştiau, iar nu despre aceea obştească, a tuturor oameni¬ 
lor, căci despre aceasta ştiau. Deci acum Apostolul voieşte să-i mîngîie pe 
Creştini, dovedindu-le că învierea credincioşilor are să se facă cu cinste şi 
cu slava multă, şi din aceasta să-i înduplece a nu se întrista pentru cei ador¬ 
miţi. Căci toţi oamenii - şi credincioşii, şi necredincioşii - au să învieze cu 
adevărat, însă nu toţi cu slavă şi cu cinste, ci doar cei credincioşi, adică cei 
ce au credinţa întovărăşită cu faptele bune, adică drepţii. 

15. Căci aceasta vă grăim cu cuvîntul Domnului, 

Fiindcă vrea să spună un lucru de mirare, Apostolul îl face vrednic de 
crezare prin cuvîntul Domnului. Şi zice: O, Creştinilor! - ceea ce voi zice 
nu e de la mine, ci am aflat-o de la Domnul nostru Iisus Hristos. Căci in¬ 
suflatul de Dumnezeu Pavel a auzit cuvîntul acesta aievea şi fără mijlocire 
chiar de la învăţătorul său Hristos, adică prin descoperire şi prin insultare 
dumnezeiască, cum a fost şi acela: „Mai fericit este a da decît a lua” - pre¬ 
cum se zice Ia Fapte ( Fapte 20:15). Iar celelalte cuvinte le zicea prin lumi¬ 
narea Sfîntului Duh, dar nu erau înseşi zicerile Sfîntului Duh. 1 

că noi, cei vii care vom fi rămaşi întru venirea Domnului, nu-i vom 

întrece pe cei adormiţi. 

Marele Pavel zice aici, cu alte cuvinte, ceea ce zicea în epistola în- 
tîia către Corinteni, adică: „întru o cirtă, în clipeala ochiului” (7 Corinteni 

1 Căci sfinţii teologi zic că - aşa cum cineva poate trimite o scrisoare în două chipuri: sau 
să-i spună scriitorului chiar cuvintele pe care vrea să le scrie, sau să-i spună doar noima [„în¬ 
ţelesul”,/!. m.] şi să-l lase pe scriitor să alcătuiască scrisoarea cu cuvintele sale - tot aşa - 
zic aceia - se întâmplă şi cu Sfîntul Duh. Adică: sau a dictat toate cuvintele Dumnezeieştilor 
Scripturi - atît pe ale celei vechi, cît şi pe ale celei noi, a cărei parte este şi epistola f accasta 
a dumnezeiescului Pavel - precum mărturisesc purtătorul de Dumnezeu Ignatie, Iustin, Cli- 
ment Alexandrinul, Atinoghen şi dumnezeiescul Hrisostom. Sau, [Sfîntul Duh a dictat doar] 
cele mai puternice şi mai întărite cuvinte ale Scripturilor - precum zic Dionisie Alexandri¬ 
nul, dumnezeiescul teronim şi Teofilact - iar cuvintele istorice s-au scris într-adevăr din po¬ 
runca şi luminarea Sfîntului Duh, dar cu cuvintele celor ce le-au scris. însă osebirea dintre 
aceste două socotinţe este foarte mică, fiindcă amîndouă cugetă că părţile cele mai de căpe¬ 
tenie ale Scripturilor s-au insuflat şi s-au dictat de către Sfîntul Duh, Şi.- de vreme ce Du¬ 
hul cel Sfînt, fiind de faţă şi sălăşluit întru dumnezeieştii scriitori, nu i-a lăsat pe aceştia a se 
rătăci - [înseamnă că] tot ce se află întru Dumnezeieştile Scripturi (prin urmare şi ce e scris 
în epistolele Apostolului Pavel) sînt graiuri ale lui Dumnezeu insuflate de El, iar „Dumne¬ 
zeu este adevărat” ( Romani 3:4). De aceea şi zice Apostolul Pavel că „toată Scriptura este 
insuflată de Dumnezeu” (2 Timotei 3:16), Şi vezi mai pe larg în subînsemnarea Canonului 
85 al Sfinţilor Apostoli din Canonicul nostru [Pidalionul, n. tn,\, ( n. aut.) 

15:52). Căci, de vreme ce părea a fi greu şi mai presus de hotarele firii a se 
scula morţii cei putreziţi şi stricaţi cu mult înainte, Pavel zice că cei ce vor 
fi încă vii atunci nu o vor lua înaintea acelora întru înviere, adică nu-i vor 
întrece întru a se schimba şi a se face nestricaţi. 1 Nu! - ci toţi se vor face 
nestricaţi întocmai, întru acea clipeală. Căci, aşa cum îi e lesne lui Dumne¬ 
zeu a-i face nestricaţi pe cei încă vii şi întregi, tot atît de lesne îi e a-i face 
nestricaţi, întru aceeaşi clipeală, şi pe cei morţi cu mult mai înainte şi to¬ 
piţi întru cele patru stihii [pămîntul, aerul, apa şi focul,/?, m .]. însă, zicînd: 
„noi, cei vii”, Pavel nu înţelege aceasta pentru sine (fiindcă el nu urma a fi 
în viaţa aceasta pînă la învierea de obşte), ci pentru acei Creştini ce se vor 
afla vii atunci, căci pentru aceasta a adăugat zicerea „cei rămaşi întru veni¬ 
rea Domnului”. Iar fericitul Metodie (în cuvîntul despre înviere) înţelege 
prin acest „vii” sufletele, iar „adormiţi” zice că a numit trupurile, învăţînd 
ca, întru înviere, sufletele cele vii nu o vor lua înaintea trupurilor lor cele 
stricate cu mult înainte. Căci trupurile se vor scula, ca să le dobîndească 
sufletele 2 , de vreme ce acestea rămîn şi se află pînă la venirea Domnului, 
ele fiind nemuritoare. (Vezi şi tîlcuirea stihului 51 şi 52, capitolul 15, ale 
celei dintîi către Corinteni.) 

16. căci însuşi Domnul - întru poruncăîntru glasul Arhanghelului 

şi întru trîmbiţa lui Dumnezeu - Se va pogorî din cer. 

Zice: Creştinilor, nu fiţi necredincioşi la ceea ce vă zic, căci însuşi Dom¬ 
nul va porunci aceasta. Şi cum o va porunci? Prin glasul Arhanghelului 3 ce 

1 însemnează, că - după înţeleptul Ghenadie - şi schimbarea şi nestricăciunea celor vii 
va să se facă îndoită, anume: a celor drepţi în viaţa veşnică, iar a celor păcătoşi în munca 
veşnică (cuvînt manuscris despre a doua venire). (n. aut.) 

-Aici, se cuvine să înţelegem zicerea „mai întîi” după rînduială, iar nu după vreme, 
căci - după Ghenadie al Constantinopolei cel de mai sus - „împreună se vor scula şi tru¬ 
purile moarte mai înainte, şi într-însele se vor sălăşlui sufletele, şi cei vii vor primi (tot 
atunci) schimbarea întru trupurile lor” {Cuvînt despre a doua venire). Şi iarăşi: „Morţii se 
vor scula cu puterea dumnezeiescului glas întru o cirtă, îneît învierea lor se va face împre¬ 
ună cu glasul, adică glasul îi va învia şi ei, înviind, ei îl vor auzi” (la fel), (n. aut) 

3 Gheorghe Coresi, Gheorghe Singhelul şi mulţi alţii zic că Arhanghelul acesta ar fi în¬ 
cepătorul Mihail, şi adeverează aceasta de la Proorocul Dani îl. Căci Arhanghelul Gavriil, 
grăind cu Daniil, îi zice aşa: „în vremea aceea se va scula începătorul cel mare Mihail, cel 
ce stă asupra fiilor norodului tău, (...) şi mulţi (în loc de «toţi») din cei ce dorm în ţărîna 
pămîntului se vor scula, unii spre viaţa veşnică, iar alţii spre ocară şi spre ruşinare veşni¬ 
că” ( Daniil 12:1). Dar care va fi glasul Arhanghelului Mihail? Fericitul Hrisostom arată 
că va fi graiul acela pe care l-a zis Domnul în Evanghelie: „Iar la miezul nopţii s-a făcut 
strigare: Iată, Mirele vine, ieşiţi întru întîhîpinarea Lui!" (Matei 25:5). Aceasta o zice şi 

sta asupra îngerilor celor mai de jos, care le va zice: Gătiţi-i pe toţi mor¬ 
ţii, căci Judecătorul este de faţă! - adică a ajuns. Şi multe vor fi trîmbiţe- 
le, dar Judecătorul Se va pogorî întru trîmbiţa cea mai de pe urmă. Apos¬ 
tolul zice aceasta şi întru cea dintîi către Corinteni: „Nu toţi vom adormi, 
dar toţi ne vom schimba întru o cirtă, în clipeala ochiului, la trîmbiţa cea 
mai de pe urma. Căci va trîmbiţa, şi morţii se vor scula nestricaţi şi noi ne 
vom schimba” (1 Corinteni 15:51,52). Căci, aşa cum Dumnezeu-Părinte- 
le avea înger slujitor cu trîmbiţă cînd S-a pogorît în muntele Sinai, tot ast¬ 
fel şi Fiul, întru a doua venire şi pogorîre a Sa ca împărat şi Dumnezeu, va 
avea îngeri slujindu-I şi trîmbiţă. Se înţelege însă şi aşa, anume că porunca 
lui Dumnezeu va face pămîntul să dea afară trupurile morţilor schimbate 
întru nestricăciune, iar glasul Arhanghelului va face ca alţi îngeri slujitori 
să-i adune la un loc pe toţi morţii ce se află în toate părţile pămîntului, după 
ce se vor scula din morminte. 1 Şi înţeleptul Teodorit adaugă: „Iar dacă în 
muntele Sinai, cînd s-a făcut doar o măsurată răsunare, norodul nu a suferit 
covîrşirea temerii - ci [Iudeii] au zis către marele Moisi: «Grăieşte tu către 
noi, sa nu grăiască Dumnezeu, ca să nu murim» ( Ieşire 20:19) - apoi cine 
va suferi glasul ce va fi atunci?!” 

şi cei morţi întru Hristos se vor scula întîi, 

Zice: Mai întîi se vor scula cei morţi întru Hristos, adică credincioşii şi 
drepţii Creştini, de vreme ce ei vor fi răpiţi de nori la înălţime, ca să rnear- 

Teodorit. Iar Chirii al Ierusalimului zice că „Arhanghelul va striga şi va zice tuturor: Scu- 
laţi-vâ spre întîmpiiiarea Domnului !” (în Cateheze , capitolul 15). (n. aut.) 

1 Această a doua tîlcuire a zicerii apostoleşti este mai potrivită şi mai unită cu cuvinte¬ 
le Evangheliei , fiindcă prin „glas”, adică prin porunca Fiului lui Dumnezeu, au să se scoale 
morţii, precum zice chiar El: „Va veni ceasul întru care toţi cei din morminte vor auzi glasul 
Lui, şi cei ce au făcut cele bune vor merge întru învierea vieţii, iar cei ce au lucrat 9 cele rele 
întru învierea judecăţii” ( loan 15:28). Şi tot Domnul a zis că cei ce se vor scula prin glasul 
Lui se vor aduna într-un loc prin trîmbiţele îngerilor: „Şi va trimite pe îngerii Săi cu mare 
glas de trîmbiţă, şi-i vor aduna pe cei aleşi din cele patru vînturi,de la o margine la alta a ce¬ 
rului'’ {Matei 24:31). Şi însemnează că înţeleptul Fotie şi Icumenie au înţeles că „trîmbiţa” 
arată Puterile îngereşti. Căci - aşa cum trîmbiţa nu are nimic al său, ci doar ceea ce suflă în- 
tr-însa trîmbiţaşul - tot astfel şi trîmbiţele lui Dumnezeu, neavînd nimic al lor, nu cutează a 
glăsui decît ceea ce le-ar porunci, prin Arhanghel, Stăpînul cel de obşte şi Făcătorul a toate. 
Alţi Părinţi zic însă că vor răsuna atunci şi trîmbjţe. Şi însemnează că insuflarea trîmbiţelor 
e acea întîi insuflare dătătoare de viaţă a lui Dumnezeu, precum zice dumnezeiescul Grigo 
rie Palama (în cuvîntul la Duminica lăsatului de carne). Căci, aşa cum s-a făcut viu Adam 
prin insuflarea aceea, tot astfel, prin suflarea trîmbiţelor îngereşti, se vor face vii strănepoţii 
cei morţi ai lui Adam, măcar că învierea va fi săvîrşită chiar de glasul şi porunca iui Dum¬ 
nezeu, cum am zis mai înainte. («, aut.) 

gă spre întîmpinarea împăratului Hristos, Care va să vină cu putere şi cu 
slavă multă. Iar necredincioşii şi păcătoşii se vor scula în urma lor, fiindcă 
ticăloşii [„nefericiţii”, n. m] aceştia nu vor fi răpiţi de nori ca să meargă 
întru întîmpinarea înfricoşatului Judecător, ci vor aştepta venirea Lui ră- 
mînîndjos. 1 

17. apoi noi, cei vii ce vom fi rămas, ne vom răpi în noii împreună cu 
aceştia, spre întîmpinarea Domnului, în văzduh, şi aşa totdeauna îm¬ 
preună cu Domnul vom fi. 

Zice: Deşi mai întîi se vor scula morţii, totuşi şi noi, cei vii (adică Creş¬ 
tinii cei drepţi care se vor afla vii atunci, căci pe aceia îi arată Pavel prin 
persoana sa, precum am zis mai sus 2 ), aşadar, chiar dacă se vor scula mai 
întîi cei morţi, totuşi Creştinii cei drepţi şi vrednici ce se vor afla vii atunci, 
schimbîndu-se îndată, au să se răpească şi ei în nori asemenea cu cei ce 
s-au sculat din morţi, mergînd spre întîmpinarea Domnului în văzduh. 
Căci, aşa cum Hristos, după ce S-a sculat din morţi, S-a înălţat ia ceruri pe 
nori - căci zice: „Norii L-au luat pe El de la ochii lor” {Fapte 1:9) - tot la 
fel se vor înălţa şi Creştinii ce au vieţuit după Hristos, cu acelaşi car, adică 
cu aceiaşi nori, cu care S-a înălţat şi Hristos. Dar poate s-ar nedumeri ci¬ 
neva şi ar zice: Dacă Hristos are să Se pogoare, de ce-i mai răpeşte sus pe 
Creştinii cei drepţi? La aceasta răspundem că îi înalţă pentru cinste şi pen¬ 
tru slavă. Căci - aşa cum un împărat, cînd urmează să intre în vreo cetate, 
este întîmpinat de cei cinstiţi şi slăviţi, iar cei osîndiţi nu ies afară, ci-1 aş¬ 
teaptă pe împărat înăuntru, ca să fie judecaţi ~ aşa va fi şi atunci, şi drepţii 
se vor răpi în nori şi vor merge cu îndrăzneală spre întîmpinarea Domnu¬ 
lui. Iar după Judecată au să rămînă uniţi pururea cu împăratul Hristos (uni¬ 
re care este capul tuturor bunătăţilor), împreună împarăţind şi împreună 

1 Iar Teodorii zice că Apostolul îi numeşte aici „morţi întru Hristos” nu numai pc cei 
ce au crezut în evanghelie [„buna vestire” a lui Hristos, n. m.],c i şi pe cei ce au crezut în 
Legea Veche şi pe drepţii ce au strălucit înainte de Lege şi s-au săvîrşit întru credinţa lui 
Hristos care era să vină. Despre aceştia zicea şi în cea către Evrei: „Şi toţi aceştia, mărtu¬ 
risiţi fiind prin credinţă, n-au primit făgăduinţa, pentru că Dumnezeu rîriduise pentru noi 
ceva mai bun, ca ei sâ nu ia fără noi desăvîrşirea” (Evrei 11:39,40). Iar în cea către Co- 
rinteni scria aşa: „Hristos ca începătură, apoi cei ai lui Hristos (adică cei de dinainte de 
Lege, cei din Lege şi de după Lege care s-au îndreptat în credinţa lui Hristos), apoi sfârşi¬ 
tul” (1 Cormteni 15:23). (n. aut.) 

2 Despre aceasta, înţeleptul Ghenadie a zis aşa: „Pavel se numără pe sine împreună cu 
«cei vii», adică cu cei pururea vii, zicînd cuvîntul acesta pentru vremea sfîrşitului a toate 
şi vorbindu-le tuturor ca şi cum ar fi de faţă” (lafel), (n, aut.) 


56 











TÎLCUIREA EPISTOLEI ÎNTÎ1 CATRETESALONICENI 


slăvindu-se cu El în veci.' Iar păcătoşii, chiar Creştini de vor fi, rămîn jos, 
ticăloşii, ruşinaţi şi fără îndrăzneală, şi, după ce se vor judeca, au să se du¬ 
că în munca cea veşnica. 2 

1 Despre aceasta, Dionisie Areopagitul, ucenicul dumnezeiescului Pavel, tîlcuind zice¬ 
rea aceasta a dascălului său: „pururea împreună cu Domnul vom fi”, zice aşa: „Şi atunci 
cînd ne vom face nestricaţi şi nemuritori şi vom ajunge la starea cea după chipul lui Hristos 
şi Ia fericire, vom fi «pururea împreună cu Domnul», după cuvîntul acesta. Şi ne vom um¬ 
ple de dumnezeiasca arătare a Lui cea văzută întru prea-curatele teorii [„vederi duhovni¬ 
ceşti”, n. m.], care ne va cuprinde cu strălucirea prea-luminoasă ca pe ucenici Ia prea-dum- 
nezeiasca schimbare la faţă [a Domnului]. Şi ne vom împărtăşi de lumina Sa gînditoare 
întru nepătimire şi cu minte nematerialnică şi de unirea cea mai presus de moarte, întru ne¬ 
cunoscutele şi fericitele vederi ale razelor celor mai presus de lumină, întru dumnezeiasca 
urmare a minţilor celor cereşti” ( Despre numele dumnezeieşti , capitolul 1). («. aut.) 

Mar dumnezeiescul Hrisostom aduce la aceasta şi altă asemănare, zicînd: „Aşa cum 
copiii cei vrednici ies cu trăsura ca să-l întîmpine şi să-l sărute pe părintele lor iubitor de 
fii cînd vine acasă, iar casnicii care au greşit rămîn în lăuntru, tot astfel va fi şi atunci. 
Oare ce tremurare va fi, ce frică, celor ce vor rămîne pe pămînt?! Căci zice: „Una (adică o 
femeie) se va răpi, iar alta se va lăsa; şi unul se va lua, iar altul se va lăsa” ( Matei 24, stih 
40). Cum va fi sufletul acelora cînd îi vor vedea răpiţi pe cei aleşi, iar pe sine-şi lăsaţi? 
Oare nu-i va cutremura aceasta în chip mai înfricoşat decît toată gheena? Şi să socotim 
că aceasta este de faţă acum doar cu cuvîntul, căci, dacă moartea năpraznică pricinuită de 
cutremurul cetăţii îngrozeşte sufletele noastre într-atît, cînd vedem pămîntul crăpînd, oare 
ce va fi cu sufletul atunci? Să ne înfricoşăm - rogu-vă! - şi să ne temem ca şi cum acestea 
se petrec acum” ( Cuvîntul al 8-lea la aceasta către Tesaloniceni). Şi iarăşi zice: „Văzut-aţi 
cîndva pe cei duşi la moarte? Ce socotiţi a fi cu sufletul lor atunci? Eu am auzit pe mulţi 
zicînd că cei chemaţi înapoi de la locul cel de moarte pentru iubirea de oameni a împăra¬ 
tului nici nu-i vedeau pe oameni, sufletul lor fiind cu totul înspăimîntat, şi îngrozit şi ieşit 
din minte. Deci, dacă moartea trupească ne înfricoşează aşa, oare ce vom pătimi cînd se 
va înfăţişa cea veşnică?” (la fei). Iar Teodorit zice: „Şi Domnul ne-a învăţat, zicînd întru 
Sfinţitele Evanghelii că «doi se vor afla în pat: unul se va lua, şi altui se va lăsa. Două vor 
fi la moară: una se va lua, şi una se va lăsa. Doi vor fi în ţarină; unul se va lua, şi altul se 
va lăsa» ( Luca 18:34). Cu «patul», Domnul i-a arătat pe cei bogaţi şi iubitori de desfăta¬ 
re; cu «moara», i-a arătat pe cei săraci, pe robi sau slugi; iar cu «ţarina» a arătat viaţa cea 
piugărească şi lucrătoare de pămînt. Şi, prin acestea, ne-a arătat că fiecare vieţuire şi sta¬ 
re a vieţii are şi pe cei ce se mîntuiesc, şi pe cei ce se osîndesc la munci, Căci, din fiecare 
fel de viaţă a oamenilor, cei buni şi care păzesc poruncile Iui Hristos au să se răpească de 
nori şi vor merge spre întîmpinarea Domnului, adică se vor mîntui; iar cei răi şi călcători 
ai poruncilor au să rămînă jos, adică au să se muncească.” 

Şi însemnează că slava aceea şi dărui Duhului pe care le iau încă de aici sufletele sfin¬ 
ţilor are să acopere trupurile lor după înviere şi să le răpească la cer, pentru ca şi trupurile 
să se odihnească şi să se bucure veşnic împreună cu sufletele întru împărăţia lui Dumne¬ 
zeu, precum zice marele Macarie: „Slava cu care se îmbogăţesc sufletele sfinţilor încă de 
aici va acoperi şi va îmbrăca trupurile lor cele goale întru înviere şi le va răpi la cer. Şi 
atunci ei se vor odihni şi cu sufletul, şi cu trupul, întru împărăţia lui Dumnezeu pentru ve¬ 
cie. Căci, zidindu-1 pe Adam, Dumnezeu nu i-a pus lui aripi trupeşti ca păsărilor, fiindcă 
urma să-i dea după înviere aripile Duhului, ca prin acelea să se uşureze şi să se răpească 

18. Drept aceea, mîngîiaţi-vă unul cu altul întru cuvintele acestea. 

Zice: Fraţii mei Creştini, mîngîiaţi-vă cu aceste cuvinte şi nu plîngeţi 
pentru rudele voastre cele adormite întru Hristos mai mult decît se cuvine, 
adică aşa cum fac necredincioşii şi cei care nu nădăjduiesc învierea, nestri- 
căciunea şi slava veşnică. 1 


unde va voi cu adevărat Duhul. Iar aceste aripi gînditoare s-au dat sufletelor sfinţilor încă 
de acum, ca să le înalţe pe ele către cugetarea cea cerească” (Despre înălţarea minţii, ca¬ 
pitolul 2), Drept aceea, dacă nu va lua aripile acestea, nimeni nu se va răpi la ceruri. Pen¬ 
tru aceasta, dumnezeiescul Simion Metafrastul, tălmăcind cuvintele cele duhovniceşti ale 
marelui Macarie, zice că „ceea ce a învistierit cineva în lăuntru acum, aceea va înfăţişa 
afară atunci. Căci, aşa cum rodul pomilor este în lăuntrul lor iama, iar în vreme de vară 
iese afară, tot aşa şi chipul şi închipuirea Sfîntului Duh cea dumnezeiască dintru sfinţi, 
care s-a închipuit în inima lor încă din viaţa aceasta, va face atunci şi trupul lor după dum¬ 
nezeiasca închipuire, luminat şi ceresc. Iar acoperămîntul cel întunecat al duhului lumesc, 
care a acoperit de acum sufletul păcătoşilor şi al celor necuraţi şi a făcut mintea lor în¬ 
tunecată şi urîtă cu grozăvia patimilor şi a păcatului, acest întunecat acoperâmînt - zic - 
va arăta atunci şi trupul păcătoşilor - vai! - întunecat şi plin de toată ruşinea” (capitolul 
140 din Filocalie), («. aut.) 

1 însemnăm aici nedumerirea aceasta: Pentru ce Pavei, vorbind despre învierea drep¬ 
ţilor ce se vor scula spre viaţa veşnică, nu a grăit şi despre învierea păcătoşilor, a celor ce 
se vor duce în munca veşnică? Spre dezlegarea nedumeririi acesteia răspunde înţeleptul 
Fotie şi zice că nu a făcut aceasta din trei pricini: „1) Fiindcă scopul Apostolului a fost 
să-i mîngfie pe întristaţii Tesaloniceni pentru născătorii şi rudele lor cele adormite, şi de 
aceea nu se cuvenea ca, împreună cu cele veselitoare, să le amestece şi pe cele întristătoa¬ 
re. Căci, dacă ar fi vorbit despre învierea păcătoşilor şi despre veşnica lor muncă şi osîn- 
dă, i-ar fi întristat mai mult pe aceia. 2) Pentru că vorbea unor Creştini credincioşi, iar 
Creştinii credincioşi, cînd vieţuiesc după poruncile stăpîneşti, nu primesc nici o cercare 
de muncă, ci se duc întru bucuria şt veselia pururea vecultoare. Prin urmare, nu se cuve¬ 
nea a vorbi celor credincioşi despre munca păcătoşilor şi a necredincioşilor şi a ameste¬ 
ca aducerea aminte a relelor străine cu slava şi cu desfătarea gătită credincioşilor. 3) Iar. a 
treia şi cea mai de pe urmă pricină e că Dumnezeu a făcut învierea după întîiul scop chiar 
pentru mîntuirea tuturor oamenilor, pentru nestricăciunea lor, pentru negrăita lor slavă şi 
bucurie şi pentru dobîndirea tuturor veşnicelor bunătăţi. Căci munca iadului a gătit-o pen¬ 
tru diavolul şi pentru îngerii aceluia, precum zice Domnul în Evanghelii , iar nu pentru oa¬ 
meni. Iar dacă unii, cu răutăţile lor, aleg iadul cel gătit pentru diavolul în locul bunătăţilor 
celor veşnice, aceasta vine din alegerea lor cea rea. Pentru aceasta şi Pavei, tălmăcind firea 
aceasta a învierii şi scopul pentru care o va face Dumnezeu (fiindcă învierea nu se face cu 
dinadinsul pentru munci re şi schingiuire, ci pentru răsplătire şi dăruiri), pentru aceasta nici 
nu pomeneşte aici despre munca păcătoşilor celor ce au să învieze”, (n. aut.) 

1. Iar despre ani şi despre vremi, fraţilor, nu aveţi trebuinţă a vă scrie, 

Zice: O, fraţilor! - este de prisos şi nu foloseşte a şti anii şi vremi- 
le întru care se va face sfârşitul lumii, fiindcă Domnul nu a arătat aceasta 
nici Apostolilor Săi, atunci cînd, apropiindu-se, ei L-au întrebat, zicînd: 
„Doamne, au întru acest an vrei să aşezi împărăţia lui Israil?” Căci a zis 
către dînşii: „Nu este al vostru lucru a şti anii sau vremile, pe care Părinte¬ 
le le-a pus întru a Sa stăpînire” (Fapte 1:6).’ însă poate că Apostolul Pavel 
aflase a şti şi vremea sfîrşitului lumii, din graiurile cele negrăite pe care 
le-a auzit în rai. 1 

2. Căci voi ştiţi bine că ziua Domnului va veni aşa, ca un fur noaptea. 

O, cititorule! - vei înţelege că „ziua Domnului” însemnează atît ob¬ 
ştescul sfirşit a toată lumea, cît şi sfîrşitul cel osebit al fiecăruia, care este 
moartea, fiindcă amîndouă aceste zile sînt neştiute cînd vin. Şi necunoaşte¬ 
rea zilei morţii ne e de folos în multe chipuri, precum zice Hrisostom. Mai 
întîi, pentru că, dacă omul şi-ar cunoaşte ziua cea mai de pe urmă, s-ar sili 
a face tot păcatul în celelalte zile ale vieţii sale, ca apoi să se pocăiască la 
sfîrşit. AI doilea, fiindcă mulţi, chiar de ar şti că au să moară mîine - să zi¬ 
cem tot le-ar face mulţime de răutăţi vrăjmaşilor lor, şi mai că s-ar des¬ 
făta în sîngele lor, fiind deznădăjduiţi că nu vor mai fi vii. AI treilea, că, de 
ar şti cînd au să moară, oamenii care se iubesc s-ar strica mîhnindu-se şi 
întristîndu-se. Al patrulea, că, de ar fi cunoscut sfîrşitul omului, drepţii nu 
ar avea atîta plată pentru primejdiile şi ispitele pe care Ie suferă. Căci, şti¬ 
ind că nu au să moară acum, ci în urmă, adică după atîţia ani, nu s-ar teme 
pentru viaţa şi pentru trupul lor; iar acum, fiindcă sfîrşitul este neştiut, dacă 
vor birui fără întristare primejdiile la care se dau, prin aceasta se face arăta¬ 
tă fapta lor cea după Dumnezeu. De pildă, şi acei trei tineri sînt mai lăudaţi 
şi mai vrednici de mirare căci, deşi nu ştiau dacă vor birui, dacă vor stin¬ 
ge para focului din cuptor şi dacă vor mai fi vii după aceea, totuşi nu s-au 
închinat chipului ridicat de Navuhodonosor şi, arătînd aceasta, îi ziceau 

— — — - — -■ a 

' Domnul a zis încă: „Iar despre ziua şi ceasul acela, nimeni nu ştie, nici îngerii din cer, 
nici Fiul, decft numai Părintele” ( Marcu 13:32). însă unii dascăli mai noi zic că Domnul, 
spunînd că nimeni nu ştie anii, vremile, ziua şi ceasul sfîrşitului lumii, a arătat un timp mai 
mult cuprinzător decît ceasurile, zilele, vremile şi anii, şi trag încheierea că sfîrşitul a toată 
lumea se va face în veacul acesta al optulea, întru care ne aflăm acum. însă şi aceasta este 
neştiută. (n . aut) 

împăratului: „Dumnezeul nostru din ceruri, Căruia noi îi slujim, ne poate 
scoate din cuptorul focului ce arde şi a ne izbăvi din mîinile tale, împărate. 
Şi, dacă nu (dacă nu va voi să ne izbăvească din cuptor), să-ţi fie cunoscut 
ţie, împărate, că dumnezeilor tăi tot nu vom sluji şi nu ne vom închina chi¬ 
pului pe care J-ai ridicat” ( Daniil 3:17). 

Deci zice: Aşadar pentru aceste pricini vine moartea asupra fiecărui om 
în chip neştiut şi fără veste, asemenea furului noaptea, cum şi ştiţi - o, Te- 
salonicenilor! - din cuvintele pe care le-a zis Domnul în Evanghelie: „De 
ar şti stăpînul casei în ce ceas vine furul, ar priveghea şi nu ar lăsa să-i fie 
spartă casa. Deci şi voi fiţi gata, că nu ştim în ce ceas va veni Fiul omului” 
( Luca 12:39). 

3. Iar cînd zic: „pace şi linişte”, atunci năpraznic vine asupra lor pier¬ 
zătorul, precum chinuirea naşterii la aceea ce are în pîntece, şi nu vor 

scăpa. 

De vreme ce aceia care-i necăjeau şi le pricinuiau ispite Creştinilor Te- 
saloniceni se aflau în bună norocire şi stare, Pa vel îi mîngîie cu cuvintele 
acestea pe cei supăraţi, zicînd: Fraţii mei, sa nu socotiţi că necredincioşii 
aceia care vă necăjesc vor scăpa de dumnezeiasca urgie şi de pieire! Nu! 
- fiindcă asupra lor va veni pieirea în chip neştiut, aducînd împreună cu 
sine multe amărăciuni şi necazuri 1 , asemeni durerilor de naştere, care aduc 
multă amărăciune femeii celei îngreunate. Despre aceasta zice, pe de o 
parte, Isaia: „Vor veni asupra lor chinuiri ca asupra femeii ce naşte” (Isaia 
13:8), iar pe de altă parte, leremia: „Ne-au cuprins necazuri şi chinuiri ca 
pe aceea ce naşte” ( leremia 6:24). 2 însă poate că s-ar nedumeri cineva, în- 
trebînd: De vreme ce Hie 3 şi Arhistrategul Mihail vin fără de veste asupra 

1 Unora ca aceştia li se potriveşte ceea ce zice leremia: „Pace, pace! - şi unde este pa¬ 
cea?” (leremia 2:14) şi ceea ce zice lezechil: „Pentru că au amăgit norodul Meu, zicînd: 
Pace, pace! - şi nu este pace” ( lezechil 13:10). Şi iarăşi: „Nu sînt cei ce proorocesc asupra 
Ierusalimului şi cei ce văd pace lui, Şi nu este pace - zice Domnul” (Ia fel, 10). (n. aut.) 

2 Iar Teodorii zice că, „pentru nevestire şi neştiinţă, Pavel a adus pilda celei îngreunate 
în chip foarte potrivit. Căci - precum aceea ştie că este îngreunată, dar nu ştie vremea chi¬ 
nurilor - tot aşa şi noi ştim că Domnul a toate Se va arăta, dar nu am învăţat nicicum care 
este vremea aceea şi deci trebuie să o aşteptăm pururea.” Ci şi Teofiiact zice aceasta mai 
înainte, (n. aut.) 

3 însemnăm aici că - auzindu-L pe Domnul zicînd că Ilie a venit ( Marcu 9:13) şi că 

„acesta este Ilie, cel ce are să vină” {Matei 11:14), care au fost zise despre loan Boteză¬ 
torul - unii au socotit că Ilie nu va veni. De aceea, noi arătăm aici în scurt cele despre 
aceasta. 1) Mai întîi, că Dumnezeiasca mărturiseşte arătat şi curat că Proorocul 

Ilie are să vină, cum zice Proorocul Maleahi, ca din partea lui Dumnezeu: „Iată, Eu vi-1 

voi trimite pe Ilie Tesviteanul mai înainte de a veni ziua Domnului cea mare şi arătată, 
care va aşeza inima tatălui către fii şi inima omului către aproapele său, ca să nu vin Eu 
şi să bat pămfntul năpraznic” ( Maleahi 4). 2) Dumnezeieştii Părinţi mărturisesc aceasta 
într-un glas. Căci dumnezeiescul Hrisostom, în Cuvîntul al 57-lea la Matei, zice anume: 
„Sfintele Scripturi arată două veniri ale lui Hristos: pe aceasta care s-a făcut şi pe ceea ce 
se va face. Şi spun că înainte-mergător al celei de-a doua va fi Ilie, precum a! celei dintîi a 
fost loan, pe care Hristos l-a numit şi «Ilie», nu pentru că ar fi fost într-adevăr Ilie, ci pen¬ 
tru că plinea slujba aceluia. Ci, tulburîndu-se de aceasta, cărturarii ziceau: Dacă Acesta 
ar fi Hristos, ar fi trebuit să apuce mai înainte Ilie - precum spun ucenicii către Domnul. 
Deci care este dezlegarea pe care a adăugat-o Hristos? Anume că Ilie va veni mai înainte 
de a doua Lui venire, şi că acum a venit «Ilie», adică loan. Pentru aceasta şi zicea: «Ilie 
(Tesviteanul) va veni şi le va face pe toate.» Care «toate»? Cele pe care le spune Proo¬ 
rocul Maleahi.” Şi, povestind zicerea din Maleahi de mai sus, Hrisostom adaugă aşa: „A 
zis aceasta arătînd aşadar că Ilie Tesviteanul va veni mai înainte de a doua venire a Dom¬ 
nului, cînd va fi şi Judecata, şi arată încă şi pricina venirii safe. Şi care e pricina? Ca, ve¬ 
nind, să-i facă pe Evrei să creadă întru Hristos şi să nu piară toţi năpraznic cînd va veni 
El.” Acestea Ie zice Hrisostom. Iar Kiril al Alexandriei, tîlcuind zicerea de mai sus a lui 
Maleahi, zicea aşa: „Dovadă a blîndeţei şi a răbdării de către Dumnezeu a răului este şi că 
îl va trimite mai înainte pe Ilie Tesviteanul să ne strălucească după vremi, vestind tuturor 
celor ce sînt în lume că, iată, soseşte Domnul. Şi dumnezeiescul Prooroc vine mai înainte 
după trebuinţă, fiindcă sîntem întru multe păcate. Şi-i aduce întru o însufleţire pe toţi cei de 
pe pămînt, pentru ca, aducîndu-ne împreună pe toţi întru unirea credinţei şi smulgîndu-ne 
din sîrguinţele spre mîrşăvire, să alegem a împlini bunătatea, şi astfel să ne mînluim la ve¬ 
nirea Domnul ui.” Tîlcuind această zicere a lui Maleahi, înţeleptul Teodorit al Chirului zice 
aşa: „Zicînd: «Eu vi-l voi trimite pe Ilie Tesviteanul», a adăugat, însemnînd vremea: «mai 
înainte de a veni ziua Domnului cea mare şi arătată», adică ziua celei de-a doua veniri. Şi 
învaţă cele ce va face marele Ilie venind, anume eă «va întocmi inima tatălui către fii şi ini¬ 
ma omului către aproapele». Şi, arătînd scopul pentru care Ilie vine mai înainte, a adăugat: 
«ca nu, venind Eu, să bat pămîntul năpraznic», adică: Ilie va veni mai înainte, pentru ca nu, 
afiîndu-vă Eu pc voi toţi (adică pe Evrei) întru necredinţă, sa vă trimit întru nesfîrşita mun¬ 
că. Căci Ilie - zice - vă va spune şi vă va încredinţa - o, Evreilor! - de venirea Mea, ca să 
vă uniţi fără de îndoială şi stînjenire cu cei ce au crezut în Mine din «neamuri», făcînd ast¬ 
fel Biserica Mea cea una. Căci «părinţi» îi numeşte pe Evrei, ca pe cei mai înainte chemaţi; 
iar «fii» numeşte «neamurile», ca pe cei mîntuiţi în urma acestora.” Şi Sfinţitul Te^filact al 
Bulgariei, afara de cele tîlcuite la zicerea aceasta apostolească, zice şi la tficuirea Evanghe¬ 
liei lui Matei, capitolul 17, că: „Zicînd că va veni Ilie, Domnul arată că acela nu a venit încă, 
dar va veni ca înainte-mergător al venirii a doua şi-i va aşeza către credinţa lui Hristos pe 
toţi Evreii care se vor afla ascultători, aşezîndu-i ca pe nişte căzuţi în părinteasca soartă.” Şi 
întru tficuirea Evangheliei lui Marcu, capitolul 9, zice la aceeaşi pricină: „«Venind mai îna¬ 
inte, Ilie le va aşeza pe toate» este în acest fel: Cînd va veni, Ilie Tesviteanul va face pace 
nesupuşilor Evrei şi va căuta să-i aducă la credinţă.” Şi, după puţine, zice iarăşi: „Căci Ilie 
le va întocmi pe toate, şi atunci toţi Evreii care vor asculta de el nu vor mai fi nesupuşi, ci 
vor crede îhtru propovădui re.” Şi împreună mărturisesc pentru aceasta şi Sfîntul Efrem, şi 
Ipolit, şi alţi Părinţi. Iar a treia pricină şi cea mai de pe urmă este că toată Biserica lui Hris¬ 
tos slăveşte de obşte că Proorocul Ilie va veni înaintea celei de a a doua venirii a lui Hristos, 
zicînd aceasta în multe părţi ale troparelor pomenirii lui din fiecare an. Iar că nu s-a făcut 
încă aşezarea tuturor, cum au zis unii cu greşeală, ci are să se facă întru sfîrşitul a toată lu- 

Iudeilor (căci mai ales aceştia îi necăjeau şi-i supărau peTesaloniceni, cum 
a zis mai sus Pavel, în capitolul 2, stih 14), cum zice aici Apostolul că vor 
veni şi asupra „neamurilor” celor necredincioase? Răspundem la aceasta 
că Antihrist şi Ilie vor fi semn al sfîrşitului a toată lumea, dar nu şi al venirii 
lui Hristos, pentru că aceasta va fi fără de veste şi neştiută. Căci şi femeia 
îngreunată ştie cu adevărat că are să nască, dar nu ştie cînd şi în ce zi îi vor 
veni durerile naşterii, şi de aceea multe femei nasc fiind în şapte şi în opt 
luni, iar altele umblînd pe cale, fără a şti mai înainte ceva. Deci, aşa cum 
pe femeile îngreunate le apucă năpraznic [„fără veste”, „deodată”, n. m.\ 
nesuferitele dureri ale naşterii şi se smulg de durerile pîntecelui în vreme 
ce joacă sau rîd, într-acest chip şi sufletele oamenilor acelora care se des- 
fatează sau benchetuiesc se vor rupe de dureri şi de frică cînd va veni acea 
zi înfricoşată a Judecăţii, şi nu vor scăpa. 1 

4. Iar voi, fraţilor, nu sînteţi întru întuneric, ca ziua să vă apuce ca 

un fur. 

Zice: O, fraţii mei Creştini! - voi nu aveţi viaţă întunecată şi fapte ne¬ 
curate, ca să vă temeţi că ziua aceea are sa vă afle ca un fur. Dar ce? Au 
moartea nu va veni fără ştire şi asupra acelora, chiar dacă nu sînt întunecaţi 
şi necuraţi? Aşa, moartea va veni fără ştire, năpraznic, şi asupra acestora, 
dar nu le va pricinui vreo întristare. Căci, pe cei ce sînt deştepţi şi se aflăîn- 
tru lumină, furii nu pot să-i vatăme, deşi intră în casa lor. Iar pe aceia care 
dorm, cînd intră în casa lor, cu lesnire îi dezbracă tîlharul şi se duce. 

mea, a adeverit-o şi Domnul, zicînd cele de mai sus, că „Ilie va veni şi le va aşeza pe toate”. 
Aceasta e adeverită însă şi de căpetenia Petru, care zice despre Mîntuitorul Hristos: „(...) pe 
Care trebuie a-L primi cerul pînă la vremile aşezării tuturor, precum a grăit Dumnezeu din 
veac, prin gura Sfinţilor Săi Prooroci” (Fapte 3:21). Ci şi Teologul Grigorie zice (în cuvîn- 
tul al doilea teologic) că Dumnezeu va fi „toate întru toţi” în vremea aşezării. Şi purtătorul 
de Dumnezeu Maxim şi Sfîntul Grigorie al Nissei zic că aşezarea se va face la sfîrşitul 
lumii, ca şi Sfinţitul Teofilact, mai sus. (n. aut.) 

1 Şi pildele pe care le-a adus Domnul arată neştiinţa zilei aceleia, precum zice Teodo- 
rit: „Şi, precum a fost în zilele iui Noe, aşa va fi venirea Fiului Omului. Căci, precum în 
zilele acelea dinainte de potop, oamenii mîncau şi beau, se însurau şi se măritau, pînă în 
ziua cînd a intrat Noe în corabie, şi n-au ştiut pînă ce a venit potopul şi i-a luat pe toţi, la 
fel va fi şi venirea Fiului Omului” ( Matei 24:37-39); şi iarăşi: „Luaţi aminte de sine-vă, 
nu cumva să se îngreuieze inimile voastre cu benchetuiri, cu beţii şi cu griji lumeşti, şi 
fără de veste să vie asupră-vă ziua aceea, Căci ca o cursă va veni peste toţi cei ce şed pe 
faţa a tot pămîntul” ( Luca 22:34). Şi, fiindcă „ziua Domnului” se numeşte şi moartea fie¬ 
căruia - cum a tîlcuit mai sus Sfinţitul Teofilact - pildele acestea - atît cea a Apostolului 
despre femeia îngreunată, cît şi cea a Domnului - se potrivesc şi la neştiinţa şi năprasna 
morţii, (n. aut.) 

5. Căci voi toţi sînteţi fii ai luminii şi fii ai zilei; 

Precum se numesc „fii ai gheenei” cei ce fac fapte vrednice de gheena, 
cum a zis Domnul către farisei: „Vai vouă, cărturarilor şi fariseilor făţar¬ 
nici, care înconjuraţi marea şi uscatul ca să faceţi un prozelit şi apoi îl fa¬ 
ceţi pe el fiu al gheenei mai îndoit decît voi” (Matei 23:15); la fel, precum 
se numesc „fii ai nesupunerii” cei nesupuşi şi neascultători: pentru 

care vine urgia lui Dumnezeu peste fiii nesupunerii" (Efeseni 5:6; Coloseni 
3:6), tot aşa se numesc „fii ai luminii şi ai zilei” cei ce fac „faptele luminii 
şi ale zilei”, adică faptele cele bune. 1 

nu sîntem ai nopţii, nici ai întunericului. 

Adică: Noi, Creştinii, fiind fii ai luminii şi ai zilei, adică ai cunoştinţei 
de Dumnezeu şi ai faptei bune, nu sîntem fii ai nopţii şi ai întunericului, 
adică ai rătăcirii şi ai păcatului. Căci lumina şi întunericul, ziua şi noaptea, 
sînt potrivnice cu desăvîrşire între dînsele, şi nu se pot uni niciodată. 

6. Deci să nu dormim ca şi ceilalţi, ci să priveghem şi să fim deştepţi. 

Zice: Noi, Creştinii, să nu ne lenevim despre faptele bune, ci să prive¬ 
ghem şi să fim treji, adică să luăm aminte bine de noi înşine. Căci întinde¬ 
re şi creştere a privegherii este deşteptarea şi luarea-aminte. Fiindcă este 
cu putinţă a priveghea cineva, însă a nu fi deştept şi a nu lua aminte, ci a-şi 
lăsa mintea să alerge încoace şi încolo spre cele zadarnice. Şi e ca şi cum 
Pavel ar zice: Fraţii mei Creştini, să facem faptele cele bune cu trezvire şi 
cu luare-aminte! 

7. Căci cei ce dorm, dorm noaptea; şi cei ce se îmbată, noaptea se îm¬ 
bată. Iar noi, fiind ai zilei, să fim treji, 

Aici, Pavel îi numeşte dormind pe cei ce se află întru păcate, fiindcă 
aceştia sînt nemişcaţi şi nelucrători întru fapta bună şi fac totul de parcă 
s-ar năluci şi ar visa. Căci astfel sînt toate lucrările vieţii acestora, adică 
nălucite şi neipostatice, neosebindu-se de visuri în nici un chip. Şi Apos¬ 
tolul o numeşte aici „beţie” nu numai pe ceea ce se face âe vinul mult, ci 
şi beţia care se pricinuieşte din toate patimile şi păcatele. Căci aceasta în- 

1 Iar Teodorit zice: „De vreme ce a zis mai sus că nu ştim vremea venirii lui Hristos, 
dar ştim că negreşit are să fie, Pavel numeşte aici neştiinţa venirii «întuneric», iar «zi» cu¬ 
noştinţa acesteia, (n. aut.) 

tunecă mintea cea stăpînitoare şi desluşirea şi-l face pe om să iasă afară 
din cuvîntul cel drept după fire. Despre beţia aceasta a zis Isaia: „Vai celor 
ce se îmbată fără de vin!” {Isaia 28:1).’ Deci voi, Creştinii, nu se cuvine 
- zice - a fi astfel, dormind de lenevire şi îmbătîndu-vă de patimi, fiindcă 
voi nu sînteţi ai întunericului şi ai nopţii, ci ai luminii şi ai zilei, prin a doua 
naştere cea de ziuă a Sfîntului Botez 2 şi prin luminata lucrare a poruncilor 
lui Dumnezeu. 

8. îmbrăcîndu-ne cu zaua credinţei şi a dragostei 

Nu e destul - zice - numai a priveghea şi a lua aminte Creştinul, ci se 
cuvine a fi şi într-armat. Căci, de va fi Creştinul deştept şi luător aminte, 
dar nu va avea arme, degrabă îl vor omorî tîlharii demoni şi patimile. Şi, 
zicînd: „zaua (cămaşa de fier) a credinţei şi a dragostei”, Pa vel însemnează 
cu aceasta dogmele credinţei şi viaţa cea îmbunătăţită, şi aceasta este a 
fi deştept Creştinul şi a lua aminte după adevăr. însă nu se cuvine a avea 
Creştinul credinţa şi dragostea aceasta oricum, ci a le avea precum poartă 
ostaşul zaua pe pieptul său; căci pe aceasta nu o poate pătrunde sabia sau 
altă armă, ci ea se află asupra pieptului ca un zid de cetate şi opreşte lo¬ 
viturile din afară ale vrăjmaşilor, nelăsînd a intra în trupul şi în inima Creş¬ 
tinului nici una din săgeţile cele înfocate ale diavolului şi ale patimilor. 

şi coif, nădejdea mîntuirii. 

Precum coiful (adică învelitorul de fier al capului) păzeşte cu de-adin- 
sul partea cea mai însemnată a omului, acoperind capul şi nelăsînd să-l lo¬ 
vească vreo armă a vrăjmaşilor, tot aşa păzeşte mintea Creştinilor şi nă¬ 
dejdea, care este puterea sufletului cea mai de căpetenie şi i se face mîn- 

1 Vezi şi la subînsemnarea zicerii „să nu vă îmbătaţi de vin” (Efeseni 5:18) de cîte fe¬ 
luri este îmbătarea. («. aut.) 

1 De aceea, şi Teologul Grigorie numeşte Sfîntul Botez „plăsmuire de zi”, potrivni¬ 
că celei de noapte, zicînd: „Şi trei naşteri ne zice nouă cuvîntul: pe cea trupească, pe cea 
din botez şi pe cea din înviere. Dintre acestea, una este de noapte, şi roabă şi pătimaşă, 
iar alta de zi, şi slobodă şi dezlegătoare de patimi” (Cuvîntla botez). Tîicuind [acest cu- 
vînt], înţeleptul Nichita zice aşa: „Naşterea trupească este «de noapte», căci noaptea este 
chiar vremea împreunării nunţii. Şi e «roabă» fiindcă o stăpîneşte patima, căci nunta este 
din iubire de îndulcire. Iar naşterea din botez este «de zi», căci zice David: «Ziua se vor 
plăsmui», fie pentru că de cele mai multe ori botezul se săvîrşeşte ziua, fie pentru cură¬ 
ţia şi strălucirea lui. Şi această naştere nu este numai slobodă de patimi, ci şi pierzătoare 
a patimilor”. («, aut.) 

tuitoare acestuia, nelăslnd a intra Intr-în sul vreun cuget rau de îndoială. Şi 
vezi - o, cititorule! - că şi aici Apostolul Pavel le porunceşte Creştinilor 
să dobîndească acestea trei: credinţa, nădejdea şi dragostea, la fel cum le 
scria şi Corintenilor, zicînd: „Iar acum rămîn credinţa, nădejdea şi dragos¬ 
tea, acestea trei” (7 Corinteni 13:13). 

9. Căci Dumnezeu nu ne-a pus spre urgie, ci spre ocrotire de mîngîie- 
re, prin Domnul nostru Iisus Hristos 

10. ce a murit pentru noi, ca - ori de priveghem, ori de dormim - îm¬ 
preună cu El să vieţuim. 

t 

Zice: Pentru aceasta se cuvine ca noi, Creştinii, să fim înarmaţi cu cre¬ 
dinţa, cu nădejdea şi cu dragostea, căci Dumnezeu nu ne-a pus, adică nu 
ne-a rînduit, să cîştigăm urgia şi osîndirea Lui, ci pentru a ne ocroti, a ne 
strînge lîngă Sine-Şi şi a ne mîntui, dîndu-L pe Fiul Sau spre moarte pen¬ 
tru mîntuirea noastră. Prin urmare, şi noi sîntem datori ca,în primejdiile pe 
care le cercăm, să nădăjduim că vom lua pentru dînsele mari bunătăţi de la 
Dumnezeu. Căci, dacă am crezut că Dumnezeu nu L-a cruţat pe unul năs¬ 
cut Fiul Sau pentru dragostea noastră, urmează a nădăjdui cu mult mai mult 
că Dumnezeu ne va slobozi şi de primejdiile şi de necazurile pe care le pă¬ 
timim. Pe lîngă acestea, e de urmare să privim la pilda Fiului lui Dumnezeu 
şi să-L iubim pe El şi pe fraţii noştri. Căci pentru aceasta - zice - a murit 
Hristos, ca noi - Creştinii, ucenicii Lui - să vieţuim împreună cu Hristos, 
ori deştepţi de vom fi, adică vii atunci cînd va veni, ori dormind, adică morţi 
mai înainte de venirea Domnului - după Teodorit cum scria Pavel şi în 
altă parte: „Deci, ori de sîntem vii, ori de vom muri, ai Domnului sîntem” 
{Romani 14:8). Căci, mai sus, Apostolul a înţeles prin „somn” lenevirea, iar 
prin „priveghere” luarea-aminte; iar aici, „somn” numeşte moartea, iar „pri¬ 
veghere” viaţa. Deci înţelegere este astfel: Nu vă temeţi, fraţilor, de primej¬ 
diile şi de morţile trupeşti! Căci, chiar de vom muri pentru Hristos, avem să 
vieţuim împreună cu EI, fiindcă şi Hristos, Care ne-a iubit atît de multîncît 
a şi murit pentru dragostea noastră, viază şi are să ne învie şi pe noi. 

11. De aceea, mîngîiaţi-vă unii pe alţii şi zidiţi-vă unul pe altul, pre¬ 
cum şi faceţi. 

Vezi, iubitule, ce scrie aici marele Apostol? Deci pentru ce tu, frate¬ 
le meu Creştin, ori de ce rînduială şi treaptă eşti, pentru ce pui pricină şi 

zici: Eu nu sînt dascăl, şi pentru aceasta nu sînt dator a-1 zidi şi a-1 sfătui 
pe fratele meu cele spre mîntuirea sa? Auzi ce zice dumnezeiescul Pavel? 
Zidiţi-vă şi îndreptaţi-vă unul pe altul! Fiindcă învăţătorii nu sînt de ajuns, 
căci sînt prea puţini, spre a-i sfătui şi a-i îndrepta pe toţi Creştinii, ci trebu¬ 
ie ca fiecare Creştin să-l sfătuiască şi să-l îndemne pe fratele său cu smere¬ 
nie şi cu dragoste la cele folositoare şi mîntuitoare. 1 

12. Şi vă rugăm pe voi, fraţilor, să-i cunoaşteţi pe cei ce ostenesc în¬ 
tru voi 

Fiindcă a zis mai sus: Zidiţi-vă unul pe altul! - pentru a nu socoti Tesa- 
lonicenii că i-a suit la vrednicia de învăţători, şi din aceasta să se mîndreas- 
că asupra învăţătorilor, dumnezeiescul Apostol zice acum aşa: Fraţii mei, 
deşi v-am îndemnat să vă zidiţi şi să vă sfătuiţi cele folositoare unul pe al¬ 
tul, eu vă rog totodată să-i cinstiţi pe învăţătorii voştri. Fiindcă învăţătorii 
şi propovăduitorii cuvîntului lui Dumnezeu suferă multe osteneli pentru 
învăţătura Creştinilor, osteneli pe care le va uşura puţin cinstea şi ocrotirea 
pe care le-o veţi aduce voi. 2 

şi pe mai-marii voştri întru Domnul care vă sfătuiesc. 

Căci - dacă voi. Creştinii, îi cinstiţi şi îi ocrotiţi pe mai-marii voştri cei 
din afară [din afara Bisericii, n. m.], care vă apără şi vă ajută întru lucruri¬ 
le omeneşti şi lumeşti - cu mult mai vîrtos sînteţi datori a-i cinsti şi a măr¬ 
turisi har (adică a mulţumi) mai-marilor din lăuntru [din Biserică, n. m .], 
care vă apără şi vă ajută la lucrurile dumnezeieşti şi duhovniceşti, cum sînt 
arhiereii, preoţii, duhovnicii şi sfinţii învăţători. Căci zicerea „întru Dom¬ 
nul” aceasta însemnează, în Ioc de: Aceşti apărători din lăuntru ai voştri 
(adică cei bisericeşti, precum s-a zis mai sus), nu vă sprijină şi nu vă ajută 
Ia lucruri lumeşti, ci Ia cele ale Domnului, pentru că se roagă pentru voi şi 

1 Iar câfiecare Creştin este dator a-1 sfătui pe fratele său cele spre mîntuire, vezi în car¬ 
tea Hristoitia. { n. aut.) 

2 Acelaşi Apostol a zis despre aceasta: „Preoţii care povăţuiesc bine să se învredniceas¬ 
că de îndoită cinste, mai ales cei ce se ostenesc în cuvînt şi întru învăţătură” (/ Timotei 
5:15). Şi toţi Apostolii zic, în Aşezămintele lor: „Pe cei ce-ţi grăieşte cuvîntul lui Dumne¬ 
zeu îl vei slăvi, şi îţi vei aduce aminte de el ziua şi noaptea şi îl vei cinsti nu ca pe pricinu¬ 
itorul naşterii tale, ci ca pe unul ce s-a făcut pricinuitor de a-ţi fi bine ţie. Căci unde este 
învăţătura după Dumnezeu, acolo Dumnezeu este de faţă. Vei căuta în toate zilele faţa sfin¬ 
ţilor, ca să te odihneşti întru cuvintele lor” (cartea a 7-a, capitolul 10). Iar Pavel porunceşte 
şi în epistola către Evrei ca Creştinii să-şi aducă aminte de povăţuitorii lor, adică să-i po¬ 
menească, ajutîndu-i la trebuinţele lor trupeşti şi urmînd faptele lor ( Evrei 13:7). (n. m.) 

pentru că v-au născut a doua oară prin Sfintul Botez. Apoi, vă cercetează, 
va învaţă, vă sfătuiesc, sînt doctori ai sufletelor voastre şi, în miezul nopţii 
de-i veţi chema să vină la voi acasă pentru vreo trebuinţă duhovnicească, 
vin fără lenevire. Fraţii mei Creştini, vedeţi ce apărare primiţi de la arhi¬ 
erei, de la preoţi şi de la părinţii şi învăţătorii voştri duhovniceşti? Deci, 
pentru apărarea aceasta, cinstiţi-i şi ocrotiţi-i şi voi pe ei. 

13. Şi să-i socotiţi cu prisosinţă întru dragoste, pentru lucrul lor. 

Zice: Fraţii mei Creştini, să nu-i iubiţi oricum pe mai-marii voştri bise¬ 
riceşti şi pe părinţii voştri duhovniceşti, ci să-i iubiţi cu prisosinţă, adică cu 
multă căldură, cum îi iubesc şi fiii pe născătorii lor trupeşti. Fiindcă cel ce-L 
iubeşte pe Hristos, acela îl va iubi şi pe sluga şi liturghisitorul lui Hristos, 
oricum ar fi - fie bun, fie rău -, de vreme ce printr-însul se împărtăşeşte cu 
Preacuratele Taine. Şi - dacă tu, Creştine, cînd iei vreo femeie bogată şi de 
neam bun, îl iubeşti şi îl cinsteşti pe acela ce ţi-o pricinuieşte - cu cît mai vîr- 
tosîl vei iubi şi îl vei cinsti pe arhiereul şi pe preotul care ţi~au pricinuit îm¬ 
părăţia cerului? Pentru aceasta, luaţi aminte bine, fraţilor, şi nu-i defăimaţi 
pe duhovniceştii şi sfinţiţii voştri părinţi! Căci, iată, auziţi ce zice Pavel: Să-i 
cinstiţi pentru lucrul şi vrednicia pe care o au şi pentru apărarea ce v-o fac. 

Să aveţi pace întru sine-vă! 

întru alte izvoade, se află aşa: „Să aveţi pace cu dînşii!”, adică: Să aveţi 
pace cu învăţătorii voştri duhovniceşti! Iar întru altele se află: „întru si¬ 
ne-vă”. însă noima 1 se îndreptează după amîndouă acestea. Căci - de vreme 
ce ştia că învăţătorii sînt urîţi de mulţi oameni şi mai ales de păcătoşii ce nu 
se îndreptează, fiindcă aceia îi mustră şi îi opresc de la cele rele - Apostolul 
porunceşte aici să nu se poarte Creştinii cu duşmănie către învăţătorii lor, ci 
să fie în pace şi să aibă dragoste şi supunere către dînşii nu numai pe dinafa¬ 
ră, ci şi între sine-şi, adică cu aşezarea cea din lăuntru a inimii lor, 

14. Şi vă rugăm pe voi, fraţilor, înţelepţiţi-i pe cei fără de rînduială! 

Aici, Pavel vorbeşte către învăţători, care au vrednicia de a propovădui 
cuvîntul lui Dumnezeu. Şi zice: Voi, învăţătorii, să nu certaţi cu stăpîni- 
re şi cu obrăznicie norodul Iui Hristos cel fără rînduială, ci să-l înţelepţiţi 
cu blîhdeţe. Fiindcă omul fără de minte şi sumeţ, cînd e certat, se face mai 

1 Aşa a tîlcuit zicerea aceasta şi Teodorit, scriind: „cu dînşii”. ( n: aut.) 

obraznic şi nu dobîndeşte nici un folos din certarea cea iute. Iar „fără rîn- 
duială” sînt toţi cei ce nu fac legea rînduită de Dumnezeu: cel ce este beţiv, 
sau ocărîtor, sau lacom de averi, şi de obşte oricine păcătuieşte, pentru că 
iese afară din legea rînduită de Dumnezeu. 1 

Mîngîiaţi-i pe cei împuţinaţi cu sufletul! 

împuţinat cu sufletul este Creştinul acela care nu suferă ispita, ci îndată 
oboseşte şi se deznădăjduieşte, care se aseamănă cu sămînţa ce a căzut pe 
piatră, despre care a zis Domnul: „Iar cei ce s-au semănat pe piatră, cînd 
aud, primesc cuvîntul cu bucurie. Dar, neavînd rădăcină, pentru o vreme 
cred, iar în vreme de ispită se leapădă” (Luca 8: 15). Deci Apostolul le po¬ 
runceşte învăţătorilor să-i mîngîie pe cei mici de suflet şi puţin credincioşi 
şi să întărească împuţinarea lor de suflet cu dumnezeiescul cuvînt. 2 

Sprijiniţi-i pe cei neputincioşi! 

'Acelaşi Teodorit zice: „l-a numit aşa pc acei ce vieţuiesc cu nelucrare, ca pe unii ce 
nu păzesc rînduiala. Şi a poruncit a nu-i urî, ci a-i sfătui pe aceştia. Şi în altă parte Apos¬ 
tolul îi numeşte «fără rînduiala» pe cei nelucrători.” (n. aut) 

2 Pentru aceasta scrie şi dumnezeiescul Isidor Pelusiotul către Episcopul Teodosie, zi- 
cînd; „O, prea înteleptule! - ispiteşte-te să îmblînzeşti primejdiile celor ce cad în ispite cu 
îndurare şi cu blîndeţe şi, silindu-i cu cuvînt blînd spre a se veseli, dezveleşte rădăcini¬ 
le întristării. [...]” (epistola 330). De aceea îi şi mustră Teologul Grigorie pe prietenii lui 
Iov, cu dreptate, pentru că s-ar fi cuvenit ca ei să-l mîngîie pe acesta întru fntîmplările iui 
cele mari, iar ei, în loc de aceasta, îl ocărau şi îl mîhneau că pătimeşte pentru păcatele sale. 
Căci, chiar dacă ar ti pătimit pentru păcatele sale, se cuvenea a-i mîngîia întristarea cu cu¬ 
vinte mîngîietoare, iar nu a i se face mîngîietori răi. Cu aceste cuvinte zice Sfîntul Teolog: 
„Iar (Iov) «avea pe cei mai adevăraţi dintre prieteni, mîngîietori de rele» (Iov 15:1), nu 
vindecători, precum zice el însuşi. Căci aceştia vedeau patima, dar, neştiind taina pătimi¬ 
rii, bănuiau că rana e pedeapsă a răutăţii, nu cercare a faptei bune. Şi nu socoteau şi nu se 
ruşinau ocărînd patima cea rea, deşi, chiar dacă flov] ar fi suferit pentru răutate, ei trebuiau 
a-i înţelepţi mîhnirea cu grai de mîngîiere” (Cuvtnt la marele Atatiasie). Pentru aceasta se 
jeluieşte şi Proorocul David că nu a văzut pe nimeni a se mîhni împreună cu el şi a-1 mîn¬ 
gîia întru necazul său, zicfnd: „Şi am aşteptat pe cel ce s-ar mîhni împreună cu mine, şi nu 
a fost; şi pe cel ce tn-ar mîngîia, şi nu l-am aflat” (Psalm 68:25). Şi iarăşi zice: „şi au adă¬ 
ugat asupra durerii rănilor mele” (la fel, 31). Pentru aceasta şi Dumnezeu porunceşte pre¬ 
oţilor Legii Vechi să mîngîie norodul, zicînd aşa: „Mîngîiaţi, mîngîîaţi norodul Meu - zice 
Dumnezeu. Preoţi, grăiţi inimii lui Israil, mîngîiaţi-o, căci s-a sfîrşit smerenia sa” (Isaia 
40:1,2). Ce zic? însuşi Dumnezeu, milostivindu-Se către cei mici de suflet şi întristaţi, îi 
mîngîie pe ei ca o maică iubitoare de fii, precum zice singur: „Precum ar mîngfia o maică, 
aşa şi Eu vă voi mîngîia pe voi” (Isaia 66:13), De aceea Se şi numeşte de Sfîntul Apostol 
„Părinte al îndurărilor şi Dumnezeu a toată mîngîierea” (2 Corinteni 1:3). (n. aut.) 

Adică: Să-i sprijiniţi pe cei neputincioşi în credinţă! - precum Apostolul 
scrie şi în altă parte: „iar pe cel slab în credinţă primiţi-l” ( Romani 14:1). 

Răbdaţi îndelung către toţi! 

Aici, Apostolul îi uneşte pe toţi cei de mai sus şi zice: O, fraţilor, răb- 
daţi-i îndelung şi suferiţi-i pe cei fără de rînduială, şi pe cei puţini de su¬ 
flet şi pe cei neputincioşi, fiindcă aceasta, adică îndelunga răbdare, vă este 
făgăduinţa cea prea-potrivită,care poate să-i ruşineze şi să-i smerească pe 
toţi, chiar pe oamenii cei mai sălbatici şi mai neîmblînziţi, spre a asculta 
cu osîrdie învăţătura voastră. 1 

t 

15. Vedeţi să nu răsplătească cineva vreunuia rău pentru rău. 

Dacă se cuvine a nu răsplăti Creştinii cu rău răul făcut lor de alţii, cu cît 
mai vîrtos se cuvine a nu răsplăti cu rău binele făcut de aceia? Şi cu mult 
mai vîrtos se cuvine a nu începe ei sa facă rău acelora care nu le-au făcut 
rău şi nu i-au păgubit nicicum! Căci acestea sînt departe de vieţuirea Creş¬ 
tinilor. Pentru aceasta Pavel scria şi în altă parte, zicînd: „nimănui răsplă¬ 
tind rău pentru rău” (Romani 7:17), şi iarăşi: „Nu te birui de rău, ci biruie 
răul cu bunătate” (la fel, 21), ale căror tîlcuiri vezi-le. 

ci totdeauna să urmaţi cele bune unul faţă de altul şi faţă de toţi. 

Nu este destul - zice - doar a nu răsplăti Creştinii rău pentru rău, ci, pe 
lînga aceasta, se cuvine a le face şi bine acelora ce le-au făcut rău şi a-i bi- 
necuvînta pe cei ce i-au nedreptăţit. Căci aceasta însemnează Apostolul cu 
ceea ce a zis: Urmaţi binele cu dinadinsul şi sîrguiţi-vă a face bine cu co- 
vîrşire unul altuia, adică Creştinilor de o credinţă cu voi, şi tuturor, adică 
necredincioşilor şi păgînilor. 2 

16. Totdeauna bucuraţi-vă! 

Adică: Bucuraţi-vă, chiar dacă vă aflaţi întru ispite şi în necazuri! Vezi 
însă, iubitule, că, după ce le-a zis mai sus Creştinilor că nu trebuie să răs- 

1 Iar Sfîntul Marcu zice că, „atunci cînd răutatea unuia îi vatămă pe mulţi, nu se cuvine 
a mai răbda îndelung, ci a înfrunta răutatea unuia pentru folosul cclof mulţi. Căci nu tre¬ 
buie a căuta folosul său cineva, ci pe al celor mulţi, ca să se mîntuiască, fiindcă fapta bună 
împărţită în multe părţi este mai folositoare deeît aceea despre o singură parte” (Despre 
cei ce socotesc că se mîntuiesc din fapte, capitolul 314). (n. aut.) 

2 Pentru aceasta porunceşte şi Domnul, zicînd; „lubiţi-i pe vrăjmaşii voştri! Faceţi bine 
acelora care vă urăsc!” (Matei 5:44). («. aut.) 

plătească rău pentru rău, Apostolul le zice acum să se şi bucure. Căci Creş¬ 
tinul care va învăţa să nu răsplătească cuiva cu rău, ci mai ales să facă bine 
acelora care l-au scîrbit şi i-au făcut rău, Creştinul acesta de unde şi de la 
cine are să se scîrbească? Negreşit, el nu se mîhneşte din nici o parte, ci se 
bucura totdeauna. 1 

17. Rugaţi-vă neîncetat! Mulţumiţi întru toate! - 

Aici, Pavel le arata Creştinilor calea şi meşteşugul prin care se pot bu¬ 
cura totdeauna, şi acestea sînt: rugăciunea şi mulţumirea către Dumnezeu 
în toată vremea. Căci cel ce se va obişnui să vorbească împreună cu Dum¬ 
nezeu prin rugăciune şi să-I mulţumească Lui totdeauna, este arătat că tot¬ 
deauna va avea în inima sa bucurie necurmată. 2 

‘Zice şi Hrisostom: „Nu vedeţi că, lovind cu boldul, albina moare? Prin acea mică in¬ 
sectă, Dumnezeu ne învaţă a nu-1 scîrbi pe aproapele, fiindcă noi vom primi moartea mai 
întîi. Căci, lovindu-i pe aceia, poate câ-i vom scîrbi o vreme, dar noi nu vom mai fi vii, 
precum nici vietatea aceea” ( Cuvîntul al ÎO-lea la această epistolă). Vezi şi tîlcuirea şi 
subînsemnarea stihului 4 de la capitolul 4 al aceleia către Filipeni. Iar că este cu putinţă a 
se bucura cineva totdeauna întru Domnul, vezi tot la subînsemnarea zicerii „Bucuraţi-vă 
totdeauna întru Domnul!” ( Filipeni 4:4), 

2 Pentru aceasta, toţi Creştinii - mici şi mari, bărbaţi şi femei, mai ales partea călugă¬ 
rească - se cuvine a se ruga totdeauna: şi cînd îşi lucrează rocodclia, şi cînd mănîncă, şi 
cînd umblă, şi cînd fac vreo treabă, uneori zicînd cu gura, iar alteori cu mintea şi cu inima, 
această scurtă rugăciune: „Doamne Iisuse Hristoase, Fiul lui Dumnezeu, miluieşte-mă!” 
Şi cu această rugăciune să-şi dreagă toate meşteşugurile lor ca şi cu sare, precum porun¬ 
ceşte marele Vasilie, zicînd: „Drege toate lucrurile ca şi cu sare!” (epistola întîi). Căci ast¬ 
fel se blagoslovesc toate pricinile lor şi se sfinţesc gurile şi inimile lor prin sfîntul nume al 
Domnului nostru lisus Hristos. Pentru aceasta porunceşte şi dumnezeiescul Hrisostom tu¬ 
turor meşterilor, zicînd: „Meşter cu mîinile eşti? Şezînd, cîntă, căci mare îtnpreună-vorbi- 
tor este psalmul!” Zice şi marele Macarie: „Creştinul este dator a avea pomenirea lui Dum¬ 
nezeu totdeauna, căci scris este: «Să-L iubeşti pe Domnul Dumnezeul tău din toată inima 
ta!» (/ Deuteronomul 6:5) Să nu-L iubească pe Domnul numai cînd intră în casa de rugă¬ 
ciune (adică în biserică), ci să aibă pomenirea şi dragostea pentru Dumnezeu şi cînd um¬ 
blă, şi cînd vorbeşte, şi cînd mănîncă. Căci de orice lucru s-a legat inima cuiva şi către care 
îl trage pe el pofta, acel lucru este dumnezeu al lui, iar dacă inima îl doreşte pe Dumnezeu 
totdeauna, Acela este Domnul inimii iui” ( Cuvîntul al 48-lea, capitolul 3). Zice şi Prooro¬ 
cul David: „Bine-voi-cuvînta pe Domnul în toată vremea. Pururea lauda Lui în gura mea!” 
(Psalm 33, stih 1), pe care marele Vasilie o tîicuieşte aşa: „«în toată vremea», adică nu nu¬ 
mai întru bunele norociri ale vieţii, ci şi în vremile cele supărătoare. Învăţîndu-se de aici. 
Apostolul zice: «Bucuraţi-vâ şi rugaţi-vă neîncetat, întru toate mulţumiţi!» Se pare că Pro¬ 
orocul porunceşte ceva cu neputinţă, căci cum poate fi lăudat Dumnezeu totdeauna de gura 
omului? La aceasta răspundem că este şi gură gînditoare în lăuntrul omului, ce se hrăneşte 
împârtăşindu-se de cuvîntul vieţii, care este «Pîinea ce S-a pogorît din cer». Deci este cu 
putinţă a Se numi Dumnezeu pururea, odată ce lauda s-a întipărit în partea cea stăpînitoare 

18. căci aceasta este voia lui Dumnezeu, în lisus Hristos, pentru voi. 

Creştine, cum îi vei mulţumi Iui Dumnezeu totdeauna? Dacă vei cunoaş¬ 
te - zice - ca aceasta voieşte Dumnezeu, adică a fi totdeauna şi întru tot lu¬ 
crul mulţumitor către Dînsul, fiindcă totdeauna ţi se face bine de către El 
întru lisus Hristos, adică prin facerea de bine a Domnului lisus. Căci însuşi 
lisus Hristos Se face împreună-lucrător cu noi chiar pentru a-I mulţumi tot¬ 
deauna lui Dumnezeu, fiindcă noi nu putem face aceasta de sine. [Aşadar] 
însuşi lisus Hristos ne-a învăţat şi a mulţumi, în Sfînta Evanghelie} 

19. Duhul să nu-L stingeţi! 

K 

20. Proorociile să nu le defăimaţi! 

De vreme ce viaţa aceasta este noapte şi întuneric, Dumnezeu ne-a dat 
ca făclie să ne luminăm şi să putem umbla pe Duhul cel Sfînt, adică darul 

a sufletului şi oarecum a pecetluit înţelegerea despre Dumnezeu. După apostoleasca sfătu- 
ire, cel osîrdnic Ie poate face pe toate spre slava lui Dumnezeu, ca toată fapta, şi tot graiul, 
şi toată lucrarea să aibă putere de laudă gînditoare. Căci - ori de mănîncă, ori de bea, ori 
de face ceva - cel drept le face pe toate spre slava lui Dumnezeu. Dormind el, inima lui 
priveghează,după cel ce a zis în Cîntarea Cîntărilor. «Eu dorm, dar inima mea priveghea- 
ză», căci dc multe ori nălucirile din vis sînt isprăvi ale înţelegerii din vremea zilei.” încă şi 
Sfîntul Diadoh zice: „Cînd îngrădim toate ieşirile minţii noastre cu pomenirea lui Dumne¬ 
zeu, [aceasta ajunge a fi] luarea-aminte a ei. Deci trebuie a-i da ci ca întreagă lucrare numai 
aceasta: «Doamne, Iisuse Hristoase...»” (capitolul 59). Iar dumnezeiescul Hrisostom zice: 
„Nu trebuie a găsi pricină, zicînd că nu e cu putinţă a creşte cineva (întru lapta bună) de vre¬ 
me ce se îndeletniceşte cu lucruri lumeşti şi nu se află aproape de casele de rugăciune. Căci 
poţi ridica jertfelnicul oriunde te-ai afla. Nu te împiedică locul, nici nu te opreşte vremea. 
Chiar dacă nu pleci genunchii, chiar dacă nu-ţi baţi pieptul şi nu-ţi ridici mîinile către cer, 
arată gîndul fierbinte, şi ai isprăvit întreaga rugăciune. Chiar şezînd în dugheană şi cosînd 
piei, cînd nu poţi intra în biserică, îţi este cu putinţă a-ţi întinde sufletul către Slăpînul şi a 
face rugăciune întinsă. Şi înfricoşat este cuvîntul pe care l-a zis un bătrîn: «Dacă monahul 
se roagă numai atunci cînd stă întru rugăciune, el nu se roagă nicicum.»” (la Everfhetinos ). 
Iar că se cuvine a şi mulţumi întru tot lucrul, vezi tîlcuirea zicerii „faceţi-vă bine-muiţumi- 
tori” ( Coloseni 3:15). Iar marele Vasilie scrie un întreg cuvînt despre mulţumire, dovedind 
că nu este cu neputinţa a mulţumi totdeauna şi pentru fiece lucru. (n. aut.) 

1 Unde ne-a învăţat pe noi aceasta Domnul? Mai întîi, cu lucrul şi cu pilda, cînd, mulţu¬ 
mind, a blagoslovit cele cinci pîini şi a împărţit tainele, şi după ce a cinat seara, în Joia cea 
Mare, căci zice: „Lăudînd (adică mulţumind), a ieşit în Muntele Măslinilor” (Matei 26:30). 
Şi, al doilea, cu cuvîntul pe care l-a zis cînd Samarineanul acela vindedat de lepră s-a întors 
mulţumind, zicînd: „Au nu zece s-au curăţit? Iar cei nouă unde sînt? Nu s-a aflat întoreîn- 
du-se să dea slavă lui Dumnezeu decît numai acesta de alt neam?” (Luca 17:17). Căci, cu 
cuvîntul acesta, îi mustră pe cei nouă leproşi care se curăţiseră ca pe nişte nemulţumitori 
şi îl laudă pe Samarineanul cel mulţumitor, învăţîndu-i pe toţi să mulţumească Iui Dum¬ 
nezeu pentru bunătăţile şi facerile de bine pe care le dobîndesc neîncetat de la El, (n, aut.) 

Sfîntului Duh. Prin faptele lor cele bune, unii au făcut făclia aceasta, darul 
Sfîntului Duh, mai luminătoare, cum au fost toţi sfinţii; iar alţii au stins-o 
prin nelucrarea faptelor bune şi mai ales prin lipsirea milosteniei. Aşa au 
fost cele cinci fecioare nebune care şi-au lăsat candelele fără unt-de-lemn, 
sau aceia care a curvit în Corint cu mama sa vitregă, care a turnat în cande¬ 
la sa noroiul păcatului. Pentru aceasta zice aici Pavel: Să nu stingeţi Duhul 
- adică darul Sfîntului Duh pe care l-aţi luat prin Sfîntul Botez! O, Creş¬ 
tinilor! - zice - închideţi uşile casei voastre, adică simţurile trupului vos¬ 
tru, ca să nu intre printr-însele duhul păcatului şi să stingă candela şi darul 
Duhului! Nu puneţi asupra darului acesta al Duhului ţărînă şi cenuşă,adică 
griji pămînteşti, lumeşti, ca să nu se stingă 1 , ci mai ales adăugaţi în cande¬ 
lele voastre „unt-de-lemn”, adică fapte bune, şi mai cu osebire milostenia, 
ca să păziţi Darul totdeauna nestins. Să nu ascundeţi şi să îngropaţi scînte- 
ia dumnezeiescului dar în ţărîna şi cenuşa patimilor şi a grijilor pămînteşti, 
ci mai ales adăugaţi aţîţare şi lemne şi, suflînd cu osîrdie şi cu dragoste, 
aprindeţi-o în văpaie mare! 

Aceasta se mai tîlcuieşte şi altfel. întreTesaloniceni se aflau şi Prooroci 
adevăraţi ai lui Dumnezeu, dar şi unii mincinoşi şi, pentru că nu puteau 
să-i osebească, Tesalonicenii îşi întorceau feţele de către toţi. De aceea, 
Pavel le zice: Cu această întoarcere a voastră, să nu stingeţi Duhul, adică 
darul Duhului dintru Proorocii adevăraţi, nici să defăimaţi proorociile care 
se fac de Ia Duhul Sfînt. 

21, Toate ispitiţi-le; ţineţi ce e bun, 

Poate că Tesalonicenii ar fi zis: Dar ce - o, fericite Pavele? Avem să-i 
primim ca adevăraţi şi pe proorocii mincinoşi? De aceea, Pavel Ie răspun¬ 
de: Nu, să nu-i primiţi! - ci să le ispitiţi şi să le judecaţi cu cercare amă¬ 
nunţită pe toate, şi să ţineţi, adică să cinstiţi şi să îmbrăţişaţi ceea ce vi se 
arată bun, anume proorociile cele adevărate. 

22. de tot răul să vă feriţi. 

1 Zice şi dumnezeiescul Hrisostom; „Iar pe aceasta o stinge viaţa cea necurată. Căci, 
dacă cineva ar turna în candela luminii apă sau ţărînă, ori dacă nu ar turna nimic din acestea, 
dar ar lipsi untul-de-lemn, ea s-ar stinge, şi tot aşa se întîmplă şi cu darul Duhului” (Cuvtn- 
tul al Il-lea la aceasta). Şi iarăşi zice, în altă parte: „Căci, aşa cum lumina candelei se ţine 
cu untul-de-iemn şi se stinge dacă acesta se cheltuieşte, tot astfel şi darul Duhului rămînc ca 
şi cum s-ar revărsa în unt-de-lemn flacăra lui dacă asupra sufletului nostru se toarnă fapte 
bune şi multă milostenie; iar dacă acestea nu sînt, darul se duce şi se stinge” (tomul 9, Cu- 
vîntul al 55-lea). (n, aut.) 

Zice: O, Creştinilor! - depărtaţi-vă nu numai de unul sau altul dintre 
rele, ci de obşte de tot răul, adică şi de proorocul mincinos, şi de tot păca¬ 
tul, mic sau mare, vrednic de iertat sau de moarte, 1 

î. 

23. însuşi Dumnezeul păcii să vă sfinţească pe voi desăvîrşiţi 

După sfătuire şi învăţătură, fericitul Pavel obişnuieşte a pune rugăciune, 
precum face şi aici, rugîndu-se pentru Tesaloniceni să aibă pace din amîn- 
două părţile, şi din sfătuirea sa, şi din ruga sa către Dumnezeu. Ce va să 
zică însă „desăvîrşiţi”? Adică întregi şi după trup, şi după suflet, precum 
zice şi mai jos. . 

ţ 

şi duhul vostru, şi sufletul şi trupul întreg să se păzească neprihănit 

întru venirea Domnului nostru Iisus Hristos. 

Zice: Fraţii mei,bine-voiască Dumnezeu a se păzi duhul, adică darul Du¬ 
hului pe care l-aţi luat prin Sfîntul Botez. Căci, dacă vom păzi făclia acestui 
dar strălucită şi nestinsă, prin faptele cele bune, noi, Creştinii, vom păzi su¬ 
fletul şi trupul nostru neprihănite şi curate şi astfel vom intra în cămara ce¬ 
rească a Mirelui asemeni celor cinci fecioare înţelepte. Iar Sfîntul Grigorie 
al Nissei,tîlcuind zicerea aceasta, zice aşa: „De vreme ce omul este alcătuit 
din fiecare fel de suflet - adică şi din cel firesc, şi din cel simţitor (care sînt 
în om numai ca nişte puteri, iar nu ca fiinţă), şi din cel gînditor (ce are fiin¬ 
ţă ipostatică [«personală», n. m .j şi nemuritoare) - înseamnă că Apostolul 
a numit «duh» sufletul cel gînditor şi raţional, iar prin «suflet» a arătat pu¬ 
terea cea simţitoare, iar prin «trup» a arătat puterea omului cea firească şi 
viaţa.” Deci Pavel roagă să se păzească Tesalonicenii Creştini curaţi după 
toate puterile sufletului şi să fie bine-plăcuţi lui Dumnezeu întru toate. 2 

24. Credincios este Cel ce v-a chemat pe voi, Care va şi îndeplini. 

Vezi, iubitule, smerita cugetare a marelui Pavel? Fiindcă mai sus s-a 
rugat pentru Tesaloniceni, acum zice: Fraţilor, să nu socotiţi că prin rugă¬ 
ciunile mele aveţi să vă mîntuiţi! Nu! - ci prin bunătatea şi mila lui Dum¬ 
nezeu, Cel ce v-a chemat. Căci, de vreme ce v-a chemat spre mîntuire, El 

1 Iar Teodorii tîlcuieşte aceasta aşa: „Le-a cuprins împreună totodată şi pe cele dogma¬ 
tice, şi pe cele morale.” (n. aut) 

1 Vezi şi subînsemnarea zicerii „străbătînd pînă la despărţirea sufletului şi a duhului” 
(Evrei 4:12). (n. aut.) 

este credincios, adică adevărat, şi va face după voia şi după chemarea Sa 
şi vă va mîntui cu adevărat. 

25. Fraţilor, rugaţi-vă pentru noi! 

La fel, vezi şi aici, iubitule, smerita cugetare a prea-fericitului Pavel, 
căci Apostolul cel atît de mare şi de minunat cerea spre ajutorul sau rugă¬ 
ciunea Tesalonicenilor! 1 

26. îmbrăţişaţi-i pe toţi fraţii cu sărutare sfintâ! 

De vreme ce se afla departe şi nu putea să-i îmbrăţişeze el însuşi pe 
Creştini şi să-i sărute cu gura sa, Pavel le porunceşte celorlalţi să împli¬ 
nească această lipsă şi sa-i sărute pe fraţi în locul lui, ca şi cum le-ar zice: 
O, Tesalonicenilor! - sărutaţi-i pe toţi Creştinii în locul meu! - cum obiş¬ 
nuim a zice şi noi: Frate, sărută-I pe cutare prieten din partea mea! însă - 
fiindcă este şi sărutare vicleană (cum a fost aceea a lui Iuda), şi sărutare rea 
(ca aceea a curvelor şi a curvarilor) - Apostolul a poruncit să îi sărute cu 
sărutare sfîntă şi curată de tot vicleşugul şi de toată trupeasca iubire. 2 

27. Vă jur pe voi cu Domnul să se citească epistola către toţi sfinţii. 

Aici, Apostolul le porunceşte Tesalonicenilor să citească scrisoarea 
aceasta tuturor Creştinilor din Tesalonic, zicînd: Vă jur să citiţi scrisoarea 
mea tuturor, ca să va învăţ şi să vorbesc cu voi prin aceasta - ceea ce era 
semnul unui dar fierbinte şi al unei mari dragoste a lui Pavel. Şi îi jură pe 
Tesaloniceni să o citească tuturor ca, şi de ar defăima ei porunca lui, să o 
păzească totuşi de frica jurămîntului. Căci jurămintele le erau foarte groaz¬ 
nice şi înfricoşate Creştinilor cei buni, iar noua, Creştinilor de acum, jură¬ 
mintele nu ne pricinuiesc nici o frică, şi de aceea vai nouă! 3 Vezi însemna- 

’ Iar Teodorii tîicuieşte aceasta aşa: „Şi a zis aceasta nu numai pentru ca să primească 
ajutorul rugăciunii, ci şi ca să-i înveţe a fi smeriţi.” (n. aut.) 

2 Vezi frumoasa tîlcuire a sărutării la capitolul 13 al celei de-a doua către Corinteni, stih 
12. (n. aut.) 

3 Vrednică de însemnat este povestirea pomenită la tîlcuirea zicerii acesteia de către 
dumnezeiescul Hrisostom, zicînd că oarecare faţă vrednică de crezare i-a povestit despre 
o doamnă care avea un rob pîngărit şi rău, avînd muiere. Şi fiindcă era văduvă şi nu-1 pu¬ 
tea pedepsi pe robul cel rău, care fi pricinuia multe pagube în casă, doamna aceea a hotă- 
rît să-l vîndă unui alt domn. Dar, socotind că este lucru necuviincios a o despărţi pe feme¬ 
ie de robul acela care-i era bărbat, a socotit să-i vîndă împreună pe amîndoi. Văzîndu-se 
însă întru nenorocire, roaba a mers şi a rugat-o pe o altă doamnă (care a şi povestit prici- 


74 








TÎLCUIREA EPISTOLEI ÎNTÎI CĂTRE TESAL0N1CENI 

rea Ia zicerea „mă jur pe lauda voastră” (7 Corinteni 15:31), unde se vede 
că Pavel face jurăminte, 

28. Darul Domnului nostru Iisus Hristos cu voi! Amin! 1 

Zice: Toate bunătăţile vi le-a dăruit darul Domnului Iisus, De aceea, sîr- 
guiţi-va, fraţilor, pentru a trage de la Iisus încă mai îmbelşugat dar dumne¬ 
zeiesc. Cum şi cu ce chip? Unul blînd, adică vieţuind după vrednicia bună¬ 
tăţilor Lui celor viitoare. Şi - o! - de ne-am învrednici şi noi, fraţilor, a fi 
păziţi de darul acesta de toată calea şi împiedicarea păcatului, ca să vieţuim 
spre slava Părintelui, şi a Fiului şi a Sfîntului Duh, Căruia se cuvine toată 
slava în veacurile veacurilor! Amin! 


Această întîi epistolă către Tesaloniceni s-a scris din Atena. 

na aceasta Sfîntului Hrisostom), punînd-o mijlocitoare către doamna sa ca să nu o vîndă. 
Şi, fiindcă a cheltuit multe cuvinte rugînd-o pe doamna aceea, dar nu a isprăvit nimic, la 
urma urmei i-a zis şi aceasta: „Aşa îl vei vedea pe Hristos în ziua Judecăţii, să nu treci cu 
vederea rugămintea mea!” Şi, zicînd acestea, roaba s-a dus. Iar doamna aceea s-a îndu¬ 
plecat cu adevărat să mijlocească pentru ea către stăpînă, însă, din pricina grijilor casei, a 
uitat. Seara şi-a adus însă aminte de jurămîntul roabei, şi s-a umilit foarte şi, sculîndu-se, 
a mers la doamna aceea şi a rugat-o, şi într-un sfîrşit a îndupJccat-o să n-o vîndă pe roa¬ 
bă. Şi întru acea noapte doamna aceea a văzut cum se deschid cerurile de năprasnă şi pe 
Hristos, atît cît îi era cu putinţă a-L vedea o femeie. Şi s-a învrednicit de aceasta pentru 
că a păzit jurămîntul săracei roabe. Apoi, dumnezeiescul Hrisostom urmează şi zice că a 
spus această povestire că să-i înduplece pe Creştini să nu defaime jurămintele cu care îi 
jură cineva, şi mai ales săracii cerşetori. Şi să-i miluiască atunci cînd îi roagă şi fi jură, 
zicîndu-le: „Miluieşte-mă, frate, ca să te mîntuieşti! Fă-mi darul acesta, ca să fii iertat!” 
sau: „O, doamnă! - ajută-mi, ca să-L vezi pe Hristos.” Şi dumnezeiescul Părinte le mus¬ 
tră pe femeile şi pe bărbaţii care nu se înduplecă spre aceste jurăminte, şi nu-i miluiesc, şi 
nu-i ajută pe săraci şi pe cei ce au trebuinţă şi nu se milostivesc către ei cînd aceia Ie aduc 
aminte de numele lui Hristos. Iar dacă le zic: „Să vă trăiască născătorii şi ochii voştri, mi¬ 
luieşte-mă!”, sau: „Să trăieşti, doamna mea, ajută-mi mie!”, sau: „Să-ţi trăiască*copiii, 
sau boierul tău!”; sau, dacă le jură pe frumuseţea lor, îndată le sare inima, şi se îndură şi 
miluiesc! Iar dacă săracul le jură cu Domnul, îl trec cu vederea neajutat. însemnăm aici şi 
aceasta, că nu se cuvine a jura pe cineva Creştinii nici cu numele iui Dumnezeu, nici pe 
viaţa aceluia, nici întru altceva, fiindcă - după Teologul Grigorie - „prea-rău lucru este a 
da şi a lua jurămînt. Şi - precum nu se cuvine a face jurămînt cineva nici pe cer, nici pe 
pămînt, nici pe capul său, cum a zis Domnul - tot astfel nu se cuvine a-i jura nici pe alţii 
cu acestea. Dar, dacă fi jură alţii pe dînşii, trebuie a păzi jurămîntul.” Qi. aut.) 

1 însemnează că zicerea aceasta: „Darul Domnului nostru Iisus Hristos cu voi! Amin!”, 
este oraţia pe care fericitul Pavel obişnuia să o scrie cu mîna sa în fiecare epistolă - pre¬ 
cum zice Teodorit la sfîrşitul tîlcuirii celei de-a doua epistole către Tesaloniceni - şi este 
fii locul zicerii „Fiţi sănătoşi!” pe care obişnuim a o scrie noi acum la sfîrşitul scrisorilor 
noastre, (n. aut.) 

TÎLCUIREA 

CELEI DE A DOUA EPISTOLE 
CĂTRE TESALONICENI 1 

A SLĂVITULUI ŞI PREA-LĂUDATULUI APOSTOL PAVEL 

t 

de 

Sfîntul Teofilact, Arhiepiscopul Bulgariei 

tălmăcită din elina veche în cea nouă şi 
împodobită cu felurite însemnări de către 

Nicodim Aghioritul 


1 însemnează că trimiterea aceasta este a doua dintre toate trimiterile scrise de Pavel, 
adică după cea dintîi către Tesaloniceni, precum zice Teodorii în precuvîntarea epistole¬ 
lor 1 ui Pavel, Şi, după Meletie, aceasta s-a scris puţin în urma celei dintîi, adică în anul 20 
(în Istoria bisericească ). ( n. aut.) 

Pricina celei de a doua epistole către Tesaloniceni, 
după Hrisostom, Teodorit, Teofilact şi Icumenie 

Pricina pentru care fericitul Pavel trimite această a doua scrisoare către 
Tesaloniceni este aceasta: 

întru cea dintîi epistolă către ei, dumnezeiescul Apostol le-a scris ca 
se sîrguia şi dorea să-i vadă, zicînd: „Am dorit să venim la voi (adică eu, 
Pavel) o dată şi de două ori, dar ne-a împiedicat Satana” (/ Tesaloniceni 
2:18). Deci, fiindcă nu a ajuns să meargă la Tesaloniceni ca să împlinească 
lipsurile credinţei lor şi dorul ce avea, Apostolul scrie către dînşii această a 
doua scrisoare, plinind lipsa venirii sale. Iar că nu a mers laTesalonic după 
ce a scris întîia scrisoare este arătat din faptul că întru aceea nu le-a scris 
cînd se va face venirea Domnului, fiindcă mi le era de nevoie, iar acum Ie 
scrie despre aceasta. Deci este arătat că nu a mers la Tesalonic, căci, de ar 
fi mers, le-ar fi arătat prin viu glas, şi nu ar fi trebuit să le mai scrie aici. 
Şi Ie scrie aici despre întrebarea aceasta fiindcă acum era nevoie, de vre¬ 
me ce oarecari amăgitori şi înşelători ziceau că fusese a doua venire a lui 
Hristos. Şi - ce e mai rău - oamenii aceia stricători spuneau în chip min¬ 
cinos că Pavel ar fi zis unele cuvinte despre aceasta şi plăsmuiau oarecari 
epistole ca scrise şi trimise de el. Şi, pe lîngă acestea, bîrfeau că prin des¬ 
coperire de la Sfîntul Duh au învăţat ceea ce spun. Iar acestea le făcea şi 
le meşteşugea diavolul, ca să slăbească credinţa Creştinilor. O dată, pentru 
că din cuvintele acelora Se arăta mincinos Hristos, căci El a dat în Evan¬ 
ghelie semnele celei de-a doua veniri a Sa, care încă nu s-a făcut. Şi, alta 
încă, pentru că cei care îi credeau se mîngîiau mult întru necazurile lor cu 
nădejdea învierii, nădăjduind că vor lua plăţile cele vrednice de faptele lor 
bune şi de credinţa lor şi că îi vor vedea pe necredincioşii ce îi necăjeau 
că-şi iau dreapta şi cuvenita osîndă. De aceea, diavolul i-a pus pe slujitorii 
lui să înveţe că judecata şi venirea lui Hristos era de faţă, ca, prin această 
învăţătură mincinoasă, să arate că nu va mai fi nici o altă răsplătire credin¬ 
cioşilor celor buni, nici judecată şi osîndă de munca celor necredincioşi şi 
răi, şi astfel să stingă nădejdile credincioşilor Creştini, ale sfinţilor, şi să-i 
facă pe cei necredincioşi şi vrăjmaşi ai propovăduirii încă mai aspri asupra 
credinţei Creştinilor. 

Deci pentru toate acestea s-a îndemnat fericitul Paveî a scrie episto¬ 
la aceasta. Şi, mai întîi, primeşte şi laudă credinţa, şi creşterea lor [întru 
faptele bune] şi răbdarea necazurilor pentru Hristos şi-i mîngîie zicînd că 
se va face izbîndire [„răzbunare”, n. m .] de la Dumnezeu împotriva ace¬ 
lora ce îi nedreptăţesc. Iar a doua, îi învaţă să nu se tulbure despre venirea 
Domnului şi să nu se înduplece a crede pe nimeni, chiar dacă acela ar zice 
că grăieşte prin Duhul Sfînt sau prin scrisorile lui [ale lui Pavel, n. m.], şi 
să nu socotească nicidecum că Acesta [Hristos] este de faţă. Căci - zice - 
venirea Domnului nu se va face pînă nu va veni mai întîi apostasia (adică 
răzvrătirea, nesupunerea [împotriva Domnului Hristos, n. mj), după care 
va urma venirea lui Antihrist, fiul pierzării, cu semne şi minuni mincinoa¬ 
se şi amăgitoare, după lucrarea lui Satana. Apostolul îi sfătuieşte apoi să 
stea întăriţi în credinţă şi sa ţină predaniile învăţate de la el şi le porunceşte 
a nu se împărtăşi şi a nu petrece împreună cu cei fără de rînduială şi nelu¬ 
crători, ci să-i lepede pe unii ca aceia, fiindcă sînt iscoditori şi amăgitori. 
Şi, poruncindu-le să-i lepede din adunarea lor pe aceia ce nu ascultă cuvin¬ 
tele lui şi rugîndu-le lor pacea, sfîrşeşte epistola scriind dedesubt cu însăşi 
mîna sa ca aceasta e semn al adevăratelor sale scrisori. 












CAPITOLUL I 


1. Pavel, Silitan 1 şi Timotei, bisericii Tesalonicenilor, întru Dumne - 

zeu-Părintele nostru şi întru Domnul nostru lisus Hristos: 

Dumnezeiescul Apostol a început la fel şi cea dintîi epistolă către Te- 
saloniceni. De aceea, vezi acolo tîlcuirea făcută la aceste cuvinte, ca să nu 
zicem şi aici aceleaşi lucruri. 

2. Har vouă şi pace de la Dumnezeu-Părintele şi de la Domnul lisus 

Hristos! 

x 

Cînd Dumnezeu îi dă darul Său vreunui om, aceluia nu-i urmează nici 
un lucru întristător, ci toate cele potrivnice care ar urma asupra lui se to¬ 
pesc şi el rărnîne mai presus de toate. Pentru aceasta, cunoscînd cîtde mare 
este darul lui Dumnezeu şi ce isprăvi minunate săvîrşeşte în sufletele ce¬ 
lor împărtăşiţi de el, fericitul Pavel roagă Tesalonicenilor pentru acest dar. 
Căci, dacă darul s-ar fi aflat la dînşii, nu aveau să mai simtă nici o ispită; iar 
cînd ar fi avut şi pacea lui Dumnezeu în sufletul lor împreună cu dumne¬ 
zeiescul dar, negreşit aveau să rămînă paşnici şi neclintiţi întru ispitele ce 
li s-ar fi întîmplat. Pe lîngă aceasta, Apostolul le aduce aminte Tesalonice¬ 
nilor de dumnezeiescul dar ca şi ei - aducîndu-şi aminte de acela, de către 
care s-au mîntuit - să se mîngîie cînd le vor veni necazuri şi, încredinţaţi 
fiind din relele mai mari pătimite în trecut, să nu se deznădăjduiască în cele 
mai mici ce aveau să le urmeze . 2 

3. Datori sîntem a-I mulţumi lui Dumnezeu totdeauna pentru voi, fra¬ 
ţilor, precum se cuvine, 

Aici, dumnezeiescul Apostol îi învaţă pe Tesaloniceni trei lucruri: întîi, 
că nu se cuvine a ne cunoaşte har nouă înşine pentru bunătăţile pe care le 
vom isprăvi, ci lui Dumnezeu, şi să nu ne mîndrim, socotind de la Domnul 

1 Că acest Siluan este cel numit în Fapte „Sila”, după scurtarea numelui, vezi la cea 
dintîi către Tesaloniceni, capitolul 1, stih 1. 

însemnează că - după Teodorit - zicerea „întru Dumnezeu-Părintele nostru” se potri¬ 
veşte cu ceea ce scriem noi în epistolele noastre, de pildă: „Gheorghe, Iui Constantin, să 
se bucure întru Domnul!” Iar Pavel învaţă şi aici puterea cea de o potrivă a Fiului cu Tatăl. 
Căci, zicînd: „întru Dumnezeu-Părintele”, urmează a zice: „şi întru Domnul lisus Hristos”. 
Şi iarăşi, zicînd: „de la Dumnezeu-Părintele nostru”, a adăugat: „şi de Ia Domnul lisus 
Hristos”, arătînd că aceleaşi bunătăţi ni se dau şi de la Părintele, şi de la Fiul. (n. aut) 

2 Despre zicerea „har vouă”, vezi la cea dintîi către Corinteni, capitolul 1, stih 3. («. aut.) 

toate cele ale faptei bune; al doilea, că cele pătimite de Tesaloniceni nu erau 
vrednice de plîns şi de lacrimi, ci mai ales de mulţumire către Dumnezeu, 
încît se cuvenea ca ei să se bucure de aceasta şi să-l mulţumească lui Dum¬ 
nezeu, nu să se întristeze; şi, al treilea, îi învaţă că nu se cuvine ca vreun 
Creştin să-i zavistuiască 1 pe cei ce sporesc întru fapta bună, ci să se bucure 
şi să-I mulţumească lui Dumnezeu pentru sporirea lor. Drept aceea, cei ce 
se mîhnesc şi, din zavistie, îi grăiesc de rău pe fraţii lor pentru că sporesc, 
aceştia îl hulesc pe însuşi Dumnezeu, Care dăruieşte fraţilor sporire. 2 

Iar zicerea „precum se cuvine” a zis-o ca să ne înveţe să nu ne mîndrim 
cînd mulţumim lui Dumnezeu pentru sporirea celorlalţi, ca şi cum am fi 
făcut vreun lucru mare. Căci, mulţumind lui Dumnezeu pentru fapta bună 
a celorlalţi, facem ceea ce se cuvine şi ceea ce e drept şi datorie a noastră; 
şi de aceea a şi numit „datorie” mulţumirea aceasta. Şi, cu zicerea „precum 
se cuvine”, ne învaţă să-I mulţumim Iui Dumnezeu nu numai prin cuvinte, 
ci şi prin fapte, căci aceasta este mulţumirea cuvenită lui Dumnezeu. 3 

căci credinţa voastră creşte foarte 

Cînd potopul ispitelor pentru credinţă vine peste noi, dar nu ne afundă, 
atunci este semn adevărat ca credinţa noastră a crescut şi s-a făcut mai înaltă 
şi mai presus de ispite, şi de aceea nu se afundă de dînsele.Tot aşa, şi cînd 
s-a făcut potopul acela vechi peste toată lumea, munţii şi dealurile înalte 
s-au acoperit de apă, dar nu cu atîta lesnire şi puhoi ca şesurile şi dealurile 
mai joase. De aceea a zis şi Pavei: „credinţa voastră creşte foarte”, adică nu 
doar: „creşte”, ca să arate covîrşireaînălţimii credinţei Tesalonicenilor. 

şi se înmulţeşte dragostea fiecăruia dintre voi faţă de toţi ceilalţi 

Vezi, frate, cît de fierbinte dragoste trebuie să aibă Creştinii?! Căci ei nu 
se cuvine a-1 iubi pe un frate, iar pe altul nu, ci trebuie a avea aceeaşi dragoste 
către toţi fraţii lor. Căci, cînd Creştinii îi iubesc numai pe unii fraţi ai lor, nu 
pe toţi, aceasta nu este dragoste adevărată şi după Dumnezeu,ci mai ales este 
dezbinare şi despărţire. Căci - daca tu, Creştine, îi iubeşti pentru Dumnezeu 
pe fraţii tai - iubeşte-i pe toţi, nu doar pe unii, căci şi Dumnezeu, pentru Care 

; 1 Zavistia este invidia amestecată cu ură pentru cel invidiat, (n. m.) 

2 Pentru aceasta a zis înţeleptul Fotie: „Dacă trebuie a mulţumi pentru isprăvile făcute 
de alţii, ce vor pătimi aceia care-i zavistuiesc pe cei ce le ispitesc?” (n. aut.) 

3 Iarăşi Fotie zice că aici se cuvine a înţelege aşa: Sîntem datori a-I mulţumi mult lui 
Dumnezeu totdeauna, precum se cuvine Celui ce dă mari daruri, (n. aut.) 

ti iubeşti, nu este Dumnezeu numai al unora, ci este al tuturor oamenilor. Iar 
dacă tu îi iubeşti numai pe unii, iar pe alţii nu, să ştii că această dragoste a ta 
este prieteşug omenesc, iar nu iubire dumnezeiască. Şi vezi - o, cititorule! - 
că unirea Creştinilor prin dragoste foloseşte foarte mult întru a suferi neca¬ 
zurile, căci îi face a se mîngîia unii pe alţii şi a le socoti mai mici. 

3. încît noi înşine ne lăudăm întru voi în bisericile lui Dumnezeu 

în cea dintîi epistolă către ei, Apostolul le ziceaTesalonicenilor acestea: 
Atîta ştiu toţi faptele cele bune şi isprăvile voastre, încît nu mai e nevoie a 
le spune noi către dînşii. Atunci, cum zice aici că se laudă pentru ei în toa¬ 
te bisericile Creştinilor? Dezlegarea nedumeririi acesteia este arătată din 
însăşi zicerea Apostolului, căci nu a zis: „îi învăţăm pe ceilalţi pentru voi”, 
ci: „ne lăudăm”. Deci - zice - dacă noi mulţumim lui Dumnezeu şi ne lă¬ 
udăm către oameni pentru voi, cu cît mai mult se cuvine a face aceasta voi 
înşivă? Adică: Fraţii mei, cu cît mai mult se cuvine ca să-I mulţumiţi voi 
lui Dumnezeu, şi să vă lăudaţi întru necazurile pe care le pătimiţi, şi să nu 
vă întristaţi pentru dînsele şi să nu cîrtiţi? 

pentru răbdarea voastră, şi pentru credinţa şi necazurile pe care le 

suferiţi 

Cu aceste cuvinte, Pavel arată că Tesalonicenii se ispiteau şi se necăjeau 
de mulţi ani, fiindcă răbdarea nu se cearcă [„probează”, n. m.\ dacă e în¬ 
credinţată şi adevărată în două-trei zile, ci în vreme îndelungată. Şi răbda¬ 
re este a suferi cineva cu mulţumire înainte de a dobîndi făgăduinţele de la 
Dumnezeu. 1 Iar aici, Pavel arată marea răbdare a Tesalonicenilor care su¬ 
feriseră goane şi necazuri. Căci ei, vieţuind împreună cu vrăjmaşii cei ne¬ 
împăcaţi ai credinţei, care erau chiar Evreii cei de o seminţie cu dînşii, tre- 

1 Pentru aceasta mărturisesc şi dumnezeieştii Prooroci că dumnezeieştile daruri şi ce- 
reştile bunătăţi se dau oarecum ca o plată a răbdării ceior ce rabdă. Căci Isaia zice: „Iar 
cei ce rabdă pentru Dumnezeu vor primi tărie, şi se vor într-aripa ca nişte vuituri; vor aler¬ 
ga, şi nu vor osteni; vor umbla, şi nu vor flâmînzi” (capitolul 40:31). Şi David zice: „Iar 
cei ce-L aşteaptă pe Domnul, aceia vor moşteni pămîntul” ( Psalm 39:9). Şi Sirah zice că¬ 
tre Dumnezeu pentru aceasta: „Dă plată celor ce Te aşteaptă pe Tine!” (capitolul 37:16). 
Drept aceea, fraţii mei Creştini, deşi Domnul nu ne dă ceea ce-I cerem şi nu ne slobozeşte 
din ispite îndată, trebuie sâ-L aşteptăm, şi El va veni spre ajutorul nostru mai curînd. Aşa 
ne adeverează Solomon, zicînd: „Aşteaptă-L pe Domnul ca să-ţi ajute ţie” (Pilde 8:12). 
Şi Avacum zice: „De va lipsi (Domnul adică), aşteaptă-L pe El, căci va veni şi nu va ză¬ 
bovi” (capitolul 2:3). ( n. aut.) 

buiau să aibă credinţă statornică, mai aies că pătimeai) acestea Ia începutul 
propovăduirii şi în vremea cînd erau săraci şi scăpătaţi. De aceea, trebuie a 
se ruşina de aceşti Tesaloniceni unii Creştini săraci ai vremi acesteia care, 
pentru puţin ajutor şi apărare de la necredincioşi şi eretici,îşi schimbă, tică¬ 
loşii, credinţa şi dreapta lor slăvire, şi se fac - vai! - necredincioşi şi eretici 
şi, pentru o îndulcire vremelnică, primesc, ticăloşii, o osîndire veşnică. 

5. spre dovada dreptei judecăţi a lui Dumnezeu, pentru a vă învredni¬ 
ci voi împărăţiei Sale, 

Cu cele zise mai sus, dumnezeiescul Pa vel i-a mîngîiat pe întristaţii Te¬ 
saloniceni, mai ales zicînd: Mulţumim lui Dumnezeu şi ne lăudăm pentru 
voi. Iar acum îi mîngîie chiar mai cu osebire, căci le zice că au să se slo¬ 
boadă de cele necăjitoare, iar cei ce îi necăjesc au să fie pedepsiţi de Dum¬ 
nezeu, acestea fiind cele ce tot omul necăjit doreşte să audă. Iar înţelegerea 
cuvîntului este astfel: Voi, fraţilor, suferiţi necazurile ca să se arate dreapta 
judecată a lui Dumnezeu, aşadar ca să va învredniciţi împărăţiei cerurilor. 
Căci, cînd vă va încununa Dumnezeu pe voi, cei necăjiţi, şi îi va pedepsi pe 
cei ce vă necăjesc, atunci se va vedea dreapta Lui judecată. Şi aceasta este 
încă o mare mîngîiere, a le spune Pavel că nu se vor încununa de Dumne¬ 
zeu numai în dar, ci şi cu dreptate, avînd împărăţia Lui oarecum ca o răs¬ 
plătire a ostenelilor şi a sudorilor lor. 1 

pentru care pătimiţi. 

Zice: Fraţii mei, voi pătimiţi nu pentru că cei ce vă necăjesc sînt mai 
puternici decît voi, ci fiindcă voi, din necazurile şi ispitele acestea, cîşti- 
gaţi împărăţia cerurilor. De aceea, este nevoie a face negustoria aceasta cu 
osteneli şi cu necazuri, iar nu cu odihnă şi fără osteneală, fiindcă prin mul¬ 
te necazuri trebuie să intram noi întru împărăţia cerurilor (Fapte 14:22) - 
precum a zis acelaşi Apostol în altă parte. 

6. De vreme ce drept este la Dumnezeu a răsplăti necaz celor ce vă 

necăjesc, 

7. iar vouă, celor necăjiţi, odihnă, 

Aici, acest „de vreme” nu este stînjenitor, adică nu însemnează stîn- 
jenire şi îndoială, ci este mai mult adeveritor, adică înseninează adeveri- 

1 Despre aceasta, vezi la subînsemnarea zicerii „deci mi se păstrează cununa dreptăţii” 
(2 Trnotei 4:8), unde vorbim mai pe larg. («. aut.) 

re, în loc de: „fiindcă drept este la Dumnezeu”. Căci, daca la oameni este 
drept a-i pedepsi pe cei răi şi a-i încununa pe cei buni, cu mult mai vîrtos 
este drept a face aceasta prea-dreptul Dumnezeu. Vorbind unii cu alţii, şi 
noi obişnuim a zice că, dacă Dumnezeu îi urăşte pe cei răi şi ocîrmuieşte 
lucrurile cu purtarea Sa de grijă, negreşit va izbîndi asupra lor. Aşa zice şi 
Pa vel aici, după acest obicei obştesc: Este drept a răsplăti necaz celor ce 
necăjesc, şi odihnă celor necăjiţi - urmînd apoi a zice cineva: De vreme ce 
aceasta este cu dreptate, atunci Dumnezeu va da necaz celor răi şi odihnă 
celor îmbunătăţiţi. 1 însă necazurile pe care le pătimesc Creştinii de la cei 
necredincioşi sînt vremelnice, dar necazurile şi pedepsele pe care au să le 
ia necredincioşii de Iş Dumnezeu nu sînt aşa, nu! - ci acelea vor fi veşnice 
şi nesfîrşite. Tot la fel, odihnele pe care au să le dobîndească de la Dum¬ 
nezeu Creştinii nu sînt vremelnice, precum sînt necazurile pe care le păti¬ 
mesc acum, ci acelea vor fi veşnice şi nesfîrşite. 

împreună cu noi, întru arătarea Domnului Iisus din cer, împreună cu 

îngerii puterii Sale, 

Iată, aici, Apostolul aduce şi altă mîngîiere Tesalonicenilor, anume că 
vor fi părtaşi ai cununilor împreună cu însuşi Pavel, cel ce a isprăvit atît de 
multe lucruri minunate. Iar „arătare” a Domnului numeşte a doua venire a 
Lui, mîngundu-i şi prin aceasta pe Tesaloniceni, căci zice: Acum, Hristos 
este ascuns, însă nu vă întristaţi de aceasta, căci negreşit Se va arăta cu stă- 
pînire, ca Dumnezeu şi Stăpîn. Căci va veni din cer, care este apropiat al Iui 
Dumnezeu, după Isaia, ce zice: „Cerul îmi este scaun, şi pămîntul aşternut 
picioarelor Mele” (capitolul 66:1). Şi va veni întovărăşit de îngeri înfrico¬ 
şaţi , fiindcă aceştia sînt „îngerii puterii”, adică puternici. Drept aceea - zice 
- pentru ce voi, Creştinii, să obosiţi de întristare, de vreme ce avem un ast¬ 
fel de Stăpîn mare şi înfricoşat, ai Cărui slujitori sînt îngerii puterii? Deci 
mîngîiaţi-vă, fraţii mei, căci cei ce vă necăjesc şi vă fac rău acum vor primi 
negreşit izbîndire şi pedeapsă de la Dumnezeu, şi nu vor scăpa de aceasta. 

8. în văpaia focului izbîndind celor ce nu-L cunosc pe Dumnezeu şi 

nu ascultă evanghelia 1 Domnului Iisus. , 

1 Şi Teodorit zice într-o unire câ acest „de vreme ce” este adeveritor, iar nu de stînje- 
nire şi de îndoială. „Căci şi noi - zice - obişnuim a spune, întărindu-ne: «de este aceea 
adevărată, precum şi este».” (n. aut.) 

2 Unde e scris cu literă mică, nu e vorba de vreo carte a Evangheliei, ci de buna-vestire 
a mîntuirii oamenilor prin Iisus Hristos. (n. m.) 

Mai sus, Apostolul le-a zis Ţesalonicenilor că Dumnezeu va izbîndi ce¬ 
lor care îi necăjeau şi le făceau rău, iar acum zice cuprinzător că El va iz¬ 
bîndi tuturor acelora care nu-L cunosc şi nu cred în adevăratul Dumnezeu. 
Şi prea-înţelepţeşte pune o pricină, zicînd că izbînda lui Dumnezeu se va 
face asupra tuturor necredincioşilor şi necinstitorilor de Dumnezeu cu ade¬ 
vărat, zicînd: Căci - chiar dacă Dumnezeu nu ar izbîndi necredincioşilor 
Săi vrăjmaşi pentru noi, fiindcă ne necăjesc şi ne fac rău - le va izbîndi 
însă pentru Sine-Şi negreşit, fiindcă nu ascultă propovăduirea evangheliei 
Lui. Cu acest cuvînt, Apostolul îi încredinţează pe Tesaloniceni ca negrăit 
se vor osîndi de către Domnul necinstitorii Lui. Iar cu cuvîntul zis mai sus, 
anume că, pentru dragostea, cinstea şi slava Ţesalonicenilor, Dumnezeu va 
da necaz şi munci necredincioşilor ce-i necăjesc, îi mîngîie iarăşi pe aceş¬ 
tia. Şi vezi, iubitule, că, dacă Dumnezeu îi osîndeşte pe aceia care doar nu 
ascultă evanghelia Lui, cu mult mai vîrtos îi va osîndi pe aceia care nu nu¬ 
mai că nu ascultă evanghelia, dar îi opresc şi pe alţii să o asculte, cum erau 
cei care-i necăjeau pe Tesaloniceni. Iar zicerea „în focul văpăii” se uneşte 
fie cu cea următoare, la genitiv-dativ 1 , aşa: „în văpaia focului dînd izbîn- 
dire celor necredincioşi şi nesupuşi”; fie se uneşte cu cea zisă mai înainte, 
adică: „întru arătarea Domnului lisus, care se va face în focul văpăii” 2 , pre- 
cunţ mărturiseşte şi David, zicînd: „Foc înaintea Lui va merge şi va arde 
împrejur pe vrăjmaşii Lui” {Psalm 96:3). Şi Daniil zice: „Rîu de foc trecea 
înaintea Lui” (capitolul 7:10). Şi vezi - o, cititorule! - cum a zis Pavel: „în 
foc”, nu iuminînd, ci arzînd numai. Fiindcă focul doar are să-i ardă pe cei 
păcătoşi, fără să-i lumineze însă; iar pe cei drepţi, cu totul dimpotrivă, adi¬ 
că doar îi va lumina, dar nu îi va arde. 3 

9. Ei vor lua ca osîndă pieirea veşnică 

' Caz gramatical al substantivului, (n. m .) 

2 Dar alcătuirea şi înţelegerea pricinii se fndreptează şi aşa cum se află. Căci zicerea 
„îh focul văpăii” se uneşte cu zicerea „Domnul lisus dînd izbîndă”, fiindcă în foc de vă¬ 
paie va da Domnul izbîndă celor ce nu-L cunosc pe Dumnezeu. («. aut.) 

3 Tîlcuind acea zicere psalmică: „Glasul Domnului, cel ce taie para focului” ( Psalm 
40: 28), aşa zice şi marele Vasilie; „Socotesc că prin glasul Domnului se taie focul cel gătit 
spre munca diavolului şi a îngerilor lui. Şi, de vreme ce în foc sînt două puteri, una arzătoa¬ 
re şi una luminătoare, lucrarea cea iute şi arzătoare a focului le rămîne celor vrednici de ar¬ 
dere, iar cea luminătoare şi strălucitoare se va sorti strălucirii celor ce se veselesc. Deci gla¬ 
sul Domnului taie şi împarte para focului, care, ca neluminâtoare, este focul muncii, iar ca 
nearzătoare e lumina odihnei.” însemnează însă că cei fericiţi vor dobîndi nu numai lumina 
aceasta zidită - de care zice aici marele Vasilie -, ci şi lumina cea nezidită a Dumnezeirii, 
aceea ce u va face fericiţi, (n. aut.) 

Unde este acum ereticul Orighen şi următorii lui, care basmesc că mun¬ 
ca [iadului] are sfîrşit? Să-l audă acum pe Pavel cum spune aici că munca 
e „veşnică”, adică nesfîrşită, urmînd cuvîntuiui Domnului, Care zice că¬ 
tre cei păcătoşi: „Duceţi-vă de la Mine, blestemaţilor, în focul cel veşnic!” 
(Matei 25:4). Atunci cum socotiţi voi, origheniştii, că munca cea veşnică 
e vremelnică? 

de la faţa Domnului şi de la slava tăriei Lui, 

Cu aceste cuvinte, Apostolul arată lesnirea cu care-i va osîndi Dom¬ 
nul pe necinstitorii de Dumnezeu, adică pe păgîni, zicînd: E destul numai 
a Se arăta Domnul, şi îndată toţi necredincioşii se vor osîndi în muncă. Şi 
- zice - doar faţa Domnului şi arătarea Lui le va fi lumină şi fericire ce¬ 
lor bine-cinstitori de Dumnezeu şi drepţilor, iar păgînilor şi păcătoşilor le 
va fi întuneric şi muncă. Fiindcă Domnul nu va mai veni ca un om simplu, 
ci cu slavă mare şi cu putere, ca Dumnezeu; şi nici slava Lui nu va fi fără 
putere, nici puterea Lui fără de slavă. Cum am zice, Hristos va veni ca un 
împărat puternic şi Dumnezeu slăvit, precum EI însuşi a zis mai înainte: 
„Atunci II vor vedea pe Fiul omului venind pe norii cerului cu putere şi cu 
slavă multă” (Matei 24:30). 

10. cînd va veni să Se slăvească întru sfinţii Săi 

Domnul - zice - va veni să Se slăvească întru sfinţii Săi, drepţii Creştini. 
Fiindcă slavă a lui Hristos va fi a vedea necredincioşii şi nesupuşii de acum 
că acei Creştini pe care acum îi bat şi îi necinstesc sînt slăviţi în ziua Jude¬ 
căţii, de vreme ce slava pe care o va da atunci Hristos Creştinilor va fi şi 
slavă a Sa. Căci - aşa cum Creştinii sînt bogăţie şi avuţie a lui Hristos, pen¬ 
tru care se şi numesc „norod ales” al Său, cum zice Pavel: „Care S-a dat pe 
Sine pentru noi, ca să ne aleagă norod ales al Lui” (Tit 2:14) - tot astfel va fi 
slavă a lui Hristos însuşi a dobîndi Creştinii bunătăţile Lui cele viitoare. 1 

şi a Se minuna întru toţi cei ce au crezut 

Domnul va veni ca să Se „minuneze întru toţi cei ce au crezut”, adică 
prin toţi Creştinii care au crezut Într-însul, fiindcă prepoziţia „întru” se în- 

1 Sau - după Icumenie - Domnul Se va slăvi atunci fnlru sfinţi fiindcă aceştia îl vor slăvi 
văzîndu-L şezînd întru părinteasca slavă ca Dumnezeu şi Judecător al tuturor, Sau, Domnul 
Se va slăvi întru sfinţii Săi pentru că sfinţii îi vor face pe îngeri să-L slăvească pe Dumne¬ 
zeu, văzînd aceştia de cîte daruri şi de cită slavă i-a învrednicit EI pe oamenii cei pâmîn- 
teşti.de lut. (n.aut.) 


87 



SFtNTUL TEOFILACT, ARHIEPISCOPUL BULGARIEI 


ţelege aici în loc de „prin”. Căci, cînd Hristos îi va învrednici pe Creştinii 
cei jalnici în viaţa aceasta şi goniţi de către toate neamurile necredincioa¬ 
se, cînd îi va învrednici - zic - de atîta strălucire şi slavă a Sa, atunci Se va 
arăta slăvit şi se va cunoaşte ca mare este puterea Lui. Aceasta se înţelege 
încă şi altfel: Cînd Creştinii se vor înfăţişa cu slavă în ziua Judecăţii - ace¬ 
ia care au pătimit atîtea rele ca să se lepede de credinţa lor, şi nu s-au lepă¬ 
dat - atunci Se va arăta Domnul minunat şi slăvit întru dînşii, precum este 
scris: „Minunat este Dumnezeu întru sfinţii Săi” (Psalm <57:38); şi iarăşi: 
„Minunate a făcut Domnul sfinţilor celor din pămîntul Lui” (Psalm 15: 2). 

(că s-a crezut mărturia noastră pentru voi) în ziua aceea. 

■ i 

Zice: Dumnezeu va fi minunat în ziua Judecăţii, pentru că propovădui- 
rea noastră, a Apostolilor (căci pe aceasta o numeşte mărturie), s-a crezut 
de către voi, şi astfel v-aţi făcut vrednici de a moşteni bunătăţile ce se vor 
da atunci Creştinilor credincioşi şi drepţi. Şi bine a zis: „în ziua aceea” 1 , 
de vreme ce atunci se va vedea cu adevărat care sînt adevăraţii Creştini; fi¬ 
indcă acum mulţi se făţărnicese a fi credincioşi şi zic că sînt Creştini, dar 
atunci se vor arăta cîţi au fost Creştini şi cu fapta, păzind adică nu numai 
credinţa, ci şi poruncile Domnului. Pentru aceasta zice şi înţeleptul Sirah: 
„Mai înainte de sfîrşit, să nu fericiţi pe nimeni!” (Sirah 11:28). 

11. Pentru aceasta ne şi rugăm totdeauna pentru voi, să vă învredni¬ 
cească Dumnezeul nostru de chemarea Sa 

Cum? Nu erau chemaţi Tesalonicenii de Dumnezeu? Pentru ce zice Pa- 
vel aici să-i învrednicească de chemarea Sa? Cu adevărat, erau chemaţi! 
Dar Apostolul nu vorbeşte aici despre chemarea dintîi, aceea a dumnezeies¬ 
cului dar, căci mulţi sînt chemaţi după aceea, precum a zis Domnul: „Mulţi 
sînt chemaţi, dar puţini aleşi” (Matei 20:16). Fiindcă şi cel ce purta haine 
întinate s-a chemat la nuntă, dar a fost trimis în întunericul cel mai din afară 
(A tatei 22:11). La fel, şi cele cinci fecioare nebune s-au chemat de Dumne¬ 
zeu, dar nu au intrat în cămara de nuntă (Matei 25:12). Deci Pavel numeşte 
aici „chemare” pe aceea adeverită prin faptele bune 2 , precum şi adevărata 

1 întru un glas cu sfinţitul Teofilact, şi fericitul Teodorit uneşte zicerea „în ziua aceea” 
cu zicerea de mai sus, adică: „a Se slăvi întru toţi cei ce au crezut”, iar nu cu zicerea „că 
s-a adeverit mărturia noastră pentru voi”, (n. aut) 

2 în altă parte, Pavel a numit „chemarea” aceasta „chemare sfîrită”, zicînd: .Aceluia 
ce ne-a mîntuit şi ne-a chemat cu chemare sfîntă” (2 Timotei 1 ;9). Iar care este chemarea 

credinţă este aceea adeverită prin faptele bune, fiindcă - după Iacov „fratele 
Domnului” - „fără fapte, credinţa este moartă” (Iacov 2:20). 

şi să plinească toată bunăvoinţa bunătăţii 

Zice: Aceasta numesc eu „chemare a lui Dumnezeu”, a se împlini la voi, 
Creştinii, toată bună-voinţa lui Dumnezeu, adică toată plăcerea şi voia Lui 
cea dintîi şi cu de-adinsul 1 , ca să faceţi tot binele şi sa fiţi desăvîrşiţi pre¬ 
cum vă voieşte El, fără a lipsi de la voi vreo faptă bună. Cu aceste cuvin¬ 
te, Apostolul smereşte cugetarea Tesalonicenilor, ca ei să nu se mîndreas- 
că Intru multele laude pe care le-au primit, căci Pa vel arată aici că nu erau 
încă desăvîrşiţi. 4 

şi lucrul credinţei întru putere, 

Zice: Fraţilor, Dumnezeu vă va da deplina răbdare a goanelor. Cum şi în 
ce chip? Întru putere, adică împutemicindu-vă şi întărindu-vă în credinţă. 
Fiindcă răbdarea este lucru şi ispravă a credinţei, încît cel ce nu are răbdare 
arată că nu are nici lucrul şi isprava credinţei. 

12. ca să se slăvească numele Domnului nostru Iisus Hristos întru 

voi, şi voi întru dînsul. 

Zice: Fraţilor, dacă se vor face întru voi cele zise mai sus, întru voi se 
va slăvi numele Domnului în viaţa aceasta. Căci, cînd vor vedea oamenii 
că suferiţi toate ispitele şi necazurile pentru dragostea Stăpînului Hristos, 
negreşit această răbdare a voastră va fi slavă a numelui lui Hristos. Căci 
oamenii se vor îndemna a zice că Hristos este atît de bun, încît Creştinii, 
robii Lui, pătimesc şi mor pentru numele Lui; şi atît de puternic, încît, pe 
Creştinii ce cred într-însul,îi împuterniceşte spre a suferi atîtea necazuri 
cu bucurie şi cu mărime de suflet. Şi zice: Ci şi voi, Creştinilor, vă veţi slă¬ 
vi întru numele lui Hristos, fiindcă v-aţi aflat atît de credincioşi, încît a su¬ 
feri toate relele pentru numele Stăpînului nostru Hristos; căci slava robului 

cea sfîntă vezi la subînsemnarea zicerii acesteia: „ca să nu primiţi darul lui Dumnezeu în 
deşert” (2 Corinteni 6:1), Astfel încît, din aceste cuvinte, se trage încheierea eă două sînt 
chemările, cea dintîi şi cea adeverită prin fapte: cea dintîi este toată a dumnezeiescului 
dar, iar cealaltă este şi a alegerii şi a faptei noastre bune, (n. aut.) 

1 Că voia Iui Dumnezeu cea întîi povăţuitoare (adică a se mîntui tot omul) se zice „bu- 
nă-voinţă”, vezi la subînsemnarea zicerii: „spre a cerca voi care este voia cea bună, bine 
plănuită şi desâvîrşită a lui Dumnezeu” (Romani 12:2). ( n. aut.) 

este a fi credincios stăpînului său. Aceasta se înţelege şi altfel, adică: ne¬ 
cazul cei mare pentru Hristos este slavă pentru că îi face mai străluciţi pe 
Creştinii care se necăjesc pentru Dînsul; şi, cu cît se dau mai mult ispitelor 
şi morţii, pe atît ei se arată a fi mai presus de ispite şi de moarte. 

după darul Dumnezeului nostru şi al Domnului Iisus Hristos. 

Zice: Şi aceasta este ispravă şi dar al lui Dumnezeu - anume a Se slăvi 
El întru noi, şi noi întru El - iar nu isprava şi faptă bună a noastră. Fiindcă 
Dumnezeu Se slăveşte întru noi pentru că noi ÎI cinstim pe EI mai întîi de 
toate, ca pe cel mai dulce şi mai presus de toate; iar noi, la rîndul nostru, 
ne slăvim întru Dumnezeu, căci luăm de la Dînsul putere să răbdăm toate 
ispitele cu mulţumire. 












CAPITOLUL II 


1. Şi vă rugăm pe voi, fraţilor, să nu vă clătinaţi degrabă din min¬ 
te pentru venirea Domnului nostru Iisus Hristos şi pentru adunarea 

noastră la Dînsul, 

Pavel nu arată cînd se va face venirea Domnului şi totodată învierea din 
morţi, dar învaţă aici că venirea lui Hristos şi învierea nu era atunci. Căci, pre¬ 
cum am zis la pricina epistolei acesteia, erau oarecari amăgitori şi înşelători în 
Tesalonic care ziceau că atunci era vremea sfîrşitului a toată lumea şi a venirii 
Domnului. Şi nu este puţină mîngîiere a spune Pavel aici că toţi drepţii Creş¬ 
tini se vor aduna cu Hristos şi că vor fi totdeauna împreună cu El, precum a 
zis în întîia epistolă către Tesaloniceni (capitolul 4:17). Căci şi Domnul a zis: 
„Unde va fi stîrvul, acolo se vor aduna şi vulturii” {Matei 24:28); şi iarăşi: 
„Şi-i va trimite pe îngerii Săi, şi-i vor aduna pe cei aleşi ai Săi dintru cele pa¬ 
tru vînturi, de la o margine a cerurilor pînă la alta” {Matei 24:31). Căci, în¬ 
dată ce se vor scula drepţii Creştini, vor fi răpiţi de nori şi se vor aduna lîngă 
Hristos şi vor rămîne totdeauna împreună cu El, fiindcă aceasta însemnează 
zicerea „şi adunarea noastră cu Dînsul”. Deci zice: O, fraţilor Tesaloniceni! 
- ce vă rugăm? Să nu vă clătinaţi şi să nu vă abateţi nicidecum din minte, 
adică din dreapta-cugetare şi din socoteala pe care o aveţi pînă acum. 

2. şi să nu vă tulburaţi - nici prin Duhul, 

Adică: Fraţilor, vă rugăm să nu vă tulburaţi prin vreo proorocie. Căci 
amăgitorii aceia, făţărnicindu-se că sînt prooroci, îi amăgeau pe Creştini, 
zicînd că atunci era vremea venirii lui Hristos. 

nici prin cuvînt, , 

Adică: Fraţilor, să nu vă tulburaţi prin vreo învăţătură ce se face prin 
viu grai! 

nici prin scrisoare pornită ca de la noi. 

Zice: Să nu vă tulburaţi nici dacă vor plăsmui scrisori", zicînd că ar fi 
trimise de către mine, Pavel. Căci aceia sînt amăgitori şi mincinoşi şi vor 
să-şi întărească cuvintele cu minciuna. 

zicînd că ziua Domnului a şi sosit. 

Zice: Fraţilor, nu vă tulburaţi că ar fi sosit ziua Domnului, adică veni¬ 
rea lui Hristos. 

3. Să nu vă amăgească cineva în nici un chip! 

Nimeni - zice - să nu vă amăgească pe voi că acum ar fi vremea venirii 
lui Hristos, măcar şi prooroc sau învăţător de s-ar socoti acela, măcar şi de 
ar zice: Eu am scris aceasta! 

Căci, de nu va veni mai întîi apostasia şi de nu se va descoperi mai în- 

tîi omul păcatului, fiul pierzării, 

Zice: Venirea Domnului nu se va face dacă nu va veni mai întîi aposta¬ 
sia, adică Antihrist. Şi I-a numit pe acesta „apostasie” fiindcă el este însăşi 
lepădarea, căci are să apostazieze, adică are să depărteze de la Hristos pe 
atît de mulţi, încît, de ar fi cu putinţă, să-i depărteze şi pe cei aleşi. La fel, 
l-a numit pe Antihrist încă şi „om al păcatului”, pentru că el nu numai că 
are să facă tot păcatul, ci şi pe ceilalţi are să-i arunce în păcat. Tot astfel, îl 
numeşte pe Antihrist încă şi „fiu al pierzării”, pentru că şi el însuşi are să 
piară, dar şi pe mulţi îi va pierde. Dar cine este acesta? Oare Satana? Ba! - 
ci este un om 1 care va fi îmbrăcat cu toată lucrarea Satanei. 

4. potrivnicul, care se va înălţa mai presus de tot ce Se zice sau Se cin¬ 
steşte ca Dumnezeu, 

Zice: Antihrist îi va aduce pe oameni la politeism 2 şi la slujirea la idoli 
- ce-i va pierde pe toţi zeii şi cinstirile lor, adică pe idoli - şi numai pe si- 
ne-şi are să se propovăduiască drept „Dumnezeu”. 3 

încît să şadă el în Biserica lui Dumnezeu ca Dumnezeu, 

1 Şi Scverian zice încă despre Antihrist: „Satana vine întru om în întregime după urma¬ 
rea Mîntuitorului.” Iar Teodorii zice aşa: „L-a numit «omul păcatului» fiindcă va fi om cu 
firea, primind însă întru sine toată lucrarea diavolului.” Şi, mai jos,zice: „Căci vrăjmaşul 
diavol va urmări firea oamenilor, adică înomenirea Mîntuitorului nostru Dumnezeu. Şi, 
precum Mîntuitorul a lucrat mîntuirea noastră luînd firea omenească, tot aşa acela, ale- 
gînd un om puternic a primi toată lucrarea lui, prin acela se va ispiti să-i amăgească pe toţi 
oamenii, numindu-se pe sine «Hristos» şi «Dumnezeu» şi vădind minciuna celor ce se nu¬ 
mesc «dumnezei», minciună pe care el o întărea îh vremile trecute.” («. aut.) 

2 Slujirea multor zei, păgînism. { n.auî .) 

3 Chiar aşa a zis şi Teodorii tîlcuind zicerea aceasta, (n. aut) 

Zice: Antihrist are să şadă nu numai în biserica lui Dumnezeu ce este în 
Ierusalim, ci şi în fiecare biserică şi locaş al iui Dumnezeu. 1 


arătîndu-se pe sine-şi că este Dumnezeu. 

Nu a zis ca Antihrist doar are să spună că este Dumnezeu, ci va arăta lu¬ 
cruri şi semne mari, silindu-se să le dovedească tuturor, în chip amăgitor, 
că este chiar Dumnezeu. 

5. Nu vă aduceţi aminte că vă spuneam acestea chiar pe ctnd mă 

aflam la voi? 

Din aceste cuvinte) se arată că fericitul Pavel a predat prin viu glas, ne¬ 
scrise, multe şi mari lucruri ucenicilor săi Creştini. De asemenea, aici se 
face arătat că era nevoie a Ie zice adesea Creştinilor acele cuvinte pe care 
le mai spusese şi înainte, adăpîndu-i iarăşi cu aceleaşi învăţături. Căci Te- 
salonicenii, care auziseră cuvintele acestea de la Apostolul Pavel cînd el 

1 IarTeodorit zice: „«Locaş al lui Dumnezeu» a numit toate bisericile, întru care [An¬ 
tihristul] va răpi şederea înainte [«arhieria» (cine aude, acela să priceapă!), n. m.], ispitin- 
du-se a se arăta pe sine-şi Dumnezeu.” Şi dumnezeiescul Daniil a spus dinainte acestea: 
„Şi nu va lua aminte la dumnezeii părinţilor lui (...) şi nu va băga în seamă nici un alt dum¬ 
nezeu, căci el se va ridica deasupra tuturor” (Daniil 11:37), în loc de: „se va numi pe sine 
«dumnezeu tare»”. O, cititorule! - însemnează Ia cuvintele acestea ale Apostolului două 
lucruri: 1) Dumnezeiescul Apostol, zicînd aici mai cu deosebire despre cel ce se numeş¬ 
te .Antihrist” că „se va descoperi omul păcatului, fiul pierzării”, arată că Antihrist este un 
om anume, precum zic şi tîlcuitorii lui Pavel, iar nu un neam întreg de oameni, o împărăţie. 
Aşadar, în zadar şi în deşert zic unii că Antihrist cel mult-vestit este cutare neam şi împă¬ 
răţie, adică mulţi oameni. Cum pot fi doi inşi acel singur şi unul Antihrist propovăduit aici 
de marele Pavel? Cum poate fi unul mai mulţi şi chiar foarte mulţi? Aceasta este o zicere 
prea-arătat împotrivnică întru sine, şi neîritărită şi răsturnată de sine însăşi, cu neputinţă a 
se învoi şi a se adeveri, nu numai despre toate făpturile ce se află pretutindeni, ci şi despre 
oameni şi despre însuşi Ziditorul tuturor, a Cărui putere se propovăduieşte nemărginită, 
precum toţi metafizicii [„filosofii”, n.m .\şi toţi teologii mărturisesc cu o singură gură. Căci 
nici chiar Dumnezeu nu poate face din una două sau mai multe. 2) Aici, dumnezeiescul 
Apostol zice că Antihrist are să se arate ca Dumnezeu, iar sfinţiţii tîlcuitori zic că are să se 
numească pe sine „Dumnezeu”. Iar cei de mai sus, zicînd că mult-vestitul Antihrist este 
un neam şi o împărăţie, vorbesc învederat în deşert şi mint, căci nu se zice că el s-ar numi 
„dumnezei”, mai multe neamuri. Şi - precum se vede - aceia s-au răpit [bag seamă] mai 
sus de trei ceruri, şi au văzut, şi au auzit şi li s-au descoperit priviri şi anzuri mai tainice şi 
mai înalte decît Apostolului Pavel! De aceea [pasămite] nu vor să vadă şi să audă aceste 
cuvinte ale Iui, prin care arată cine va fi acela care se va numi „Antihrist” îndeosebi. Şi am 
zis aşa fiindcă, îndeobşte, toţi cei ce se pun împotriva evangheliei lui Hristos se numesc 
„antihrişti” - căci zice: „Şi acum mulţi antihrişti s-au făcut” (/ loan 2:18) - adică înain- 
te-mergători sau închipuitori ai lui Antihrist, însă nu chiar însuşi acel Antihrist, (n. aut.) 

se afla în Tesalonic, aveau nevoie a le auzi iarăşi prin scrisoarea aceasta, 
ca să se întărească în inima lor. Căci zice: Fraţilor, nu va spun vreun lucru 
nou şi de mirare, nu! - ci tot ceea ce vă ziceam şi altă dată. Şi Apostolul 
face cuvîntul ruşinător, întrebînd: Nu vă aduceţi aminte cum vă spuneam 
acestea? Le-aţi uitat degrabă? 

6. Şi acum ştiţi ce-l opreşte să se descopere ia vremea sa. 

Ce opreşte, ce ţine şi împiedică venirea lui Antihrist? Unii (dintre care 
Severian) zic că este darul Sfîntului Duh care-1 ţine şi-l opreşte pe Antihrist 
ca să nu vină încă, iar cînd acest dar se va împuţina mult şi se va ridica din 
mijloc, atunci va veni şi Antihrist. Iar alţii (cu care împreună-glăsuieşte şi 
marele Ioan Hrisostom) zic că [piedica] este împărăţia Romanilor. Căci, 
dacă nu se va strica împărăţia Romanilor, Antihrist nu află vreme şi slo¬ 
bozenie să facă ceea ce voieşte. De aceea, Pavel grăieşte umbrit şi nu zice 
arătat că Antihrist are să vină după împărăţia Romanilor, căci nu voia a lua 
asupra sa vrăjmăşii zadarnice şi primejdii nefolositoare. Căci, dacă ar fi zis 
arătat că împărăţia Romanilor se va doborî puţin mai în urmă, împăratul 
Romei l-ar fi pierdut îndată, ca pe un om pricinuitor de stricăciune. Şi, îm¬ 
preună cu dînsul, i-ar fi pierdut şi pe Creştinii ce erau în Roma, zicînd că 
aceia se bucură pentru stricarea şi pierderea împărăţiei Romanilor şi pentru 
că ar fi spus despre dînsa aceste rele propovăduiri. 

Şi este arătat că Pavel nu numeşte „oprire” darul Sfîntului Duh. Mai 
întîi pentru că, de ar fi fost chiar aşa, nu se cuvenea ca Apostolul să spună 
aceasta nedescoperit şi întunecat, ci luminat şi arătat. Iar al doilea că, de 
vreme ce Antihrist s-ar arăta cînd ar lipsi darurile Sfîntului Duh, atunci el 
ar fi trebuit să se arate deja, căci darurile Sfîntului Duh au lipsit din vechi¬ 
me. Şi vezi - o, cititorule! - că Pavel nu a zis că Antihrist se va arăta „cu- 
rînd”, ci: „la vremea sa”, prin acest cuvînt lăsînd nearătată vremea întru 
care va veni acela. 1 

1 Despre aceasta a zis şi Fotie: „«întru vremea sa», adică va veni atunci cînd i se va în¬ 
gădui iui vremea cea hotărîtă de Dumnezeu. Căci, de nu ar fi ţinut [de Dumnezeu], [An¬ 
tihristul] ar veni chiar acum, fiindcă vicleanul [diavol] răcneşte asupra credincioşilor şi 
doreşte răul lor, dar e ţinut şi oprit,” 

Iar Teodorit tîlcuieşte zicerea aceasta aşa: „Unii au înţeles că [pe Antihrist] îl opreşte îm¬ 
părăţia romană, iar alţii că darul Sfîntului Duh. Dar nu e cu putinţă ca darul Sfîntului Duh 
să lipsească desăvîrşit! Căci, dacă am fi lipsiţi de ajutorul duhovnicesc al Duhului, cum am 
mai putea birui meşteşugirile aceluia [ale Antihristului]? |Cît despre] împărăţia romană, pe 
aceasta nu o va moşteni vreo altă împărăţie. Căci, prin a patra «fiară», dumnezeiescul Daniil 
a însemnat împărăţia romană, şi întru aceasta a răsărit «cornul cel mic», care închipuie răz- 

Pentru că taina fărădelegii se şi lucrează, 

Apostolul îl numeşte „taină a fărădelegii” pe Nero, fiindcă acesta era 
chip al lui Antihrist, fiind necurat şi spurcat şi căuta să se spună despre el că 
e Dumnezeu. 1 Şi Pavel îl numeşte „taină” fiindcă Nero se împotrivea tutu¬ 
ror zeilor, dar nu în chip arătat şi cu obrăznicie, aşa cum se va împotrivi An¬ 
tihrist. Iar înţelegerea cuvîntului întreg al Apostolului este astfel: mai înain¬ 
te de a veni vremea lui Antihrist, s-a arătat altul, care nu e mult mai prejos 
întru răutate decît Antihrist însuşi. Aşadar ce e de mirare ca Antihrist se află 
de faţă şi acum, însă umbrit şi nedescoperit? Iar Pavel a vorbit despre Nero 
fără a-i arăta numele nu pentru că îi era teamă, ci ca să ne arate să nu luăm 
asupră-ne vrăjmăşii şi primejdii fără folos cînd nu e vreo nevoie. 2 

boiul împotriva sfinţilor, despre care dumnezeiescul Apostol a zis cele de mai înainte. Mi 
se pare că dumnezeiescul Apostol nu a zis nimic altceva decît aceea zisă şi de alţii, pe care 
o socotesc a fi adevărată, anume că Dumnezeul a toate a îngăduit să-l lase pe Antihrist în 
vremea sfîrşitului a toată lumea. Deci hotărîrea lui Dumnezeu îl ţine [pe Antihrist] a nu se 
arăta acum. Şi socotesc - zice Teodorit - că zicerea aceasta are şi altă înţelegere. Căci - 
de vreme ce Apostolul ştia acel cuvînt al Domnului, anume că sfîrşitul va fi după ce evan¬ 
ghelia se va propovădui la toate neamurile - văzînd el [Pavel] că încă stăpînea credinţa în 
idoli, a zis că mai întu se va pierde puterea slujirii la idoli, şi pretutindeni va străluci mîn- 
tuitoarea propovăduire şi atunci va veni Antihrist, potrivnicul adevărului ” (n. aut.) 

1 Primul Roman care s-a numit pe sine-şi „zeu” a fost sodomitul Julius Caesar cel ple¬ 
şuv („bărbatul tuturor femeilor şi femeia tuturor bărbaţilor din Roma”, cum a zis nu ştiu 
ce prieten de-al lui), Caesar acesta (primul împărat Roman, de la care avem chiar nume¬ 
le de „Chesar”, iar Slavii pe aceia de „Ţar”, dar şi „cezariana”, operaţia prin care pruncul 
Julius a venit pe lume), acest Caesar - zic - şi-a făcut, primul în Roma, chip cioplit din 
marmură şi templu al lui însuşi. Iar ca Mare Preot al Romei ce era, se închina de ziua lui 
şi propriei statui. Se mai înţelege ceva din viaţa de zi cu zi a străbunilor noştri Laţini? Ni r 
mic, cu desăvîrşire! De pildă, care erau legăturile de rudenie dintre Nero, cel pomenit mai 
sus, şi mama sa de sînge, care îi era totodată nevastă? Sau dintre Gaius („cel vesel”), zis 
„Caligula” („Săndăluţă”, dacă mi-aduc aminte bine) şi sora lui de sînge, care de asemenea 
îi era ţiitoare. (Ca să nu mai pomenim de catul tînărului împărat, patruped ce era coleg de 
Senat cu patricienii vechilor familii romane.) 

Romanii au mai dat „istoriei” şi încă alţi oameni-zei. De pildă, Augustus („Slăvitur,de 
unde avem luna cu acelaşi nume, zisă şi „Gustar”). A mai fost o fiară cu chip omenesc - dar 
nu Roman, ci Machidonean elenizat - Antioh Epifanie, general moştenitor al lui Alexan¬ 
dru zis „cel Mare”. Acest Antioh (despre care vezi în cărţile Macaveilor) a pîngăril Bise¬ 
rica lui Dumnezeu din Ierusalim, silindu-i pe arhiereii Legii să se închine idolilor „Zeus”, 
„Venera” şi - ultimul pe listă, cu voia dumneavoastră -,Antioh Epifanie”. ( n. m.) 

2 Tîlcuind aceasta, Teodorit zice aşa: „Unii au zis că «taină a nelegiuirii» a fost nu¬ 
mit Nero, căci s-a făcut lucrător al pâgînătăţii. însă eu socotesc că Apostolul a numit aşa 
eresurile ce s-au ivit, căci, prin acelea, diavolul i-a făcut apostaţi (adică i-a depărtat de ta 
adevăr) pe mulţi, [şi Pavel arată astfel] pieirea amăgirii. Şi i-a numit pe aceştia «taină a 
nelegiuirii» ca pe unii ce aveau cursa nelegiuirii ascunsă, în vreme ce Antihristul îi va de¬ 
părta pe oameni de ia Dumnezeu în chip învederat. De aceea a şi numit Apostolul venirea 

pînă cînd ceea ce o opreşte acum va lipsi din mijloc . Şi atunci se va 

descoperi cel fără de lege, 

Adică: Antihrist va veni atunci cînd se va ridica din mijloc împărăţia 
Romanilor. Căci, atîta vreme cît ţine frica de împărăţia aceasta, nimeni 
nu se va supune lesne lui Antihrist, iar cînd împărăţia aceasta se va strica. 
Antihrist va năvăli asupra nestăpînirii (anarhiei) şi se va sili să răpească 
stăpînirea oamenilor şi stăpînirea lui Dumnezeu. Căci, precum s-au stri¬ 
cat împărăţiile ce au fost mai înainte de aceea romană - împărăţia Mezilor 
s-a stricat de cea a Perşilor, cea a Perşilor de a Elinilor şi Machidonenilor, 
iar cea a Elinilor de a Romanilor - tot aşa, împărăţia Romanilor se va stri¬ 
ca de Antihrist; şi toate acestea sînt povestite cu multă luminare de Daniil 
(Daniil6). 

Unii însă (printre care şi Teodorit, cum am zis în subînsemnare) înţe¬ 
leg că „ceea ce-1 opreşte” este slujirea la idoli. Căci - zic ei - Antihrist va 
veni atunci cînd va înceta amăgirea ce stăpîneşte lumea şi slujirea de idoli 
se va stinge, cum a zis şi Domnul: „Şi se va propovădui evanghelia aceasta 
a împărăţiei întru toată lumea, spre mărturie tuturor neamurilor, şi atunci 
va veni sfîrşituf” (Matei 24:14). Iar alţii (precum Sfîntul Ghenadie al Con- 
stantinopolei şi Teodorit) au înţeles că „ceea ce-1 opreşte” e hotărîrea lui 
Dumnezeu. Pentru că - zic ei - cînd se va plini hotărîrea lui Dumnezeu 
care ţine şi opreşte venirea lui Antihrist şi cînd va veni vremea cea rînduită 
de Dumnezeu, atunci se va arăta acela. 

Şi am zis mai sus că alţii (precum e Severian) au înţeles că opritorul e 
Sfîntul Duh. Căci, cînd Sfîntul Duh Se va ridica din mijloc şi va lipsi, pen¬ 
tru multa răutate a oamenilor, atunci va găsi loc să se arate Antihrist. Şi 
aceştia zic că „taina fărădelegii”, adică taina lui Antihrist, a început încă 
din vremea lui Pavel, fiindcă marele vrăjitor Simon şi Nicolae, începăto¬ 
rii eresurilor, lucrau faptele iui Antihrist. Căci şi Evanghelistul Ioan a zis: 
„Aţi auzit că Antihrist vine, iar acum mulţi antihrişti s-au făcut” (/ han 
2:18); şi iarăşi: „Acesta este Antihrist, care se leapădă de Tatăl şi de Fiul” 
(la fel, 22); şi iar: „Mulţi amăgitori au intrat în lume. Cei care nu mărturi¬ 
seşte că Iisus Hristos a venit în trup e amăgitor şi Antihrist” (2 Ioan 7). La 
fel, toţi urmaşii lui Simon şi Nicolae - precum au fost Marchion şi Monta- 
nos, care se numeau pe sine-şi „mîngîietori”, şi toţi ceilalţi eretici (rău-slu- 
jitori) - urmau faptele lui Antihrist. însă tu - o, cititorule! - primeşte ca 
mai adevărată tălmăcirea Sfîntului Hrisostom. 

Iui «descoperire», căci ceea ce făcea în trecut pe ascuns, pe aceea o va propovădui atunci 
în chip învederat şi arătat.” («. aut.) 

8. pe care Domnul Iisus îl va topi cu Duhul gurii Sale şi îl va pierde 

cu arătarea venirii Sale. 

Pavel aduce degrabă mîngîierea, zicînd că Domnul îl va pierde pe Anti¬ 
hrist. Căci - aşa cum focul arde vietăţile cele mici chiar înainte de a veni, 
încă departe fiind - tot astfel şi Stapînul Hristos, doar cu porunca Sa, adi¬ 
că cu suflarea cea plină de Sfîntul Duh, îl va pierde pe Antihrist şi doar cu 
arătarea Sa îl va face nelucrător şi cu totul nemişcat; fiindcă, îndată ce Se 
va arăta, va opri amăgirea şi rătăcirea aceluia.’ 

9. Iar venirea aceluia este după lucrarea lui Satana, 

Cu aceste cuvinte* Apostolul ne învaţă cine va fi Antihristul, anume că 
va fi un om care îl va avea pe Satana iucrînd într-însul şi printr-însul. 

tot felul de puteri, făcînd semne, şi grozăvii mincinoase. 

Adică Antihristul va arăta tot felul de puteri, dar nu adevărate, ci toate 
faptele lui vor fi spre amăgirea şi înşelăciunea oamenilor care le vor vedea. 
Căci va face semne şi grozăvii mincinoase, care îi vor aduce în minciună şi 
în rătăcire pe cei ce vor lua aminte la ele. Şi Pavel spune acestea dinainte, 
ca să nu se amăgească oamenii ce se vor afla în vremea lui Antihrist. 

10. întru toată amăgirea nedreptăţii întru cei pieritori, 

Zice: Antihrist se va arăta înfricoşat în toate privinţele şi prin stăpîni- 
re, şi prin sălbăticia şi neomenia de fiară, şi toate lucrările lui le va face ca 
sa-i amăgească şi să-i nedreptăţească pe oameni, oprindu-i şi păgubindu-i 
de mîntuirea lor. Şi - ca să nu se nedumerească cineva, zicînd: Şi pentru 
ce sa îngăduie Dumnezeu a veni amăgitorul acela, dacă atîţia oameni au să 
se păgubească şi să se vatăme de dînsul? - Pavel răspunde la această ne¬ 
dumerire, zicînd: să nu te temi de aceasta - o, Creştine! - căci Antihristul 
are tărie şi putere, dar nu asupra credincioşilor, a celor aleşi, ci asupra celor 
necredincioşi şi pieritori, care ar rămîne nesupuşi credinţei şi evangheliei 
lui Hristos chiar dacă nu ar veni Antihrist. 

pentru că nu au primit dragostea adevărului, ca să se mîntuiască. 

1 Iar că Domnul îl va pierde pe Antihrist doar cu cuvîntul Său dinainte vesteşte şi Pro¬ 
orocul Isaia, zicînd: „leşi-va toiag din rădăcina iui lesei şi din rădăcină va odrăsli floare. 
Şi Se va odihni peste El Duhul lui Dumnezeu.” Iar mai jos zice: „Şi, cu Duhul prin buzele 
Sale, ÎI va pierde pe cel necinstitor” (Isaia 11:1). (n. aut.) 

Aici, Apostolul îl numeşte „dragoste a adevărului” pe Hristos. Căci 
Hristos este amîndouă acestea - şi dragoste, şi adevăr - şi a venit în lume 
pentru că-i iubeşte pe oameni şi ca să le arate lor adevărul. Iar cu aceste 
cuvinte Pavel arată în chip ghicitoresc ca Antihrist va avea mai multă tărie 
întru Evrei, fiindcă Evreii nu L-au primit pe Hristos şi nu au crezut Într-în- 
sul. De aceea le şi zicea lor Hristos: „Eu am venit întru numele Părintelui 
Meu, şi nu Mă primiţi. Dar, de va veni altul întru numele său, pe acela îl 
veţi primi” iloan 5:43). 

11. Şi pentru aceasta le va trimite Dumnezeu lucrare de amăgire spre 

a crede minciuna, 

Aici, zicerea „Dumnezeu va trimite” se înţelege în loc de: „Dumnezeu 
Se va depărta”, ca să vină lucrare de amăgire la cei ce nu au crezut. 1 Vezi 
însă - o, cititorule! - că necredincioşii s-au întors mai întîi de către adevăr, 
şi atunci Dumnezeu i-a părăsit, şi pe ei i-a stăpînit minciuna, iar „lucrare 
de amăgire” numeşte faptele pe care le va face Antihrist ca să-i amăgească 
pe oameni; sau şi pe Antihrist l-a numit „lucrare a amăgirii”, căci el însuşi 
va fi lucrare a Satanei pentru a-i amăgi pe mulţi. 

12. ca să fie osîndiţi toţi cei care nu au crezut adevărul, ci au bine-vo- 

it întru nedreptate. 

De vreme ce necredincioşii ar fi tot nesupuşi chiar daca nu ar veni Anti¬ 
hrist, Pavel a zis: „să fie osîndiţi” fără răspundere [„apărare” se zice acum, 
n. m]. Fiindcă ce răspuns ar mai avea de dat necredincioşii, şi mai ales 
Evreii? Negreşit nici unul! Căci - de vor zice: Nu am crezut în Hristos pen¬ 
tru că ucenicii Lui îl propovăduiau ca Dumnezeu, iar noi am auzit că unul 
este Dumnezeu, de Care s-au făcut toate făpturile - de vor zice aşa, noi le 
vom răspunde: Atunci cum aţi crezut în Antihrist, care se făcea pe sine-şi 
Dumnezeu? Căci Hristos înălţa la Tatăl toate lucrările Sale, zicînd: „Eu am 
venit întru numele Tatălui Meu, şi nu Mă primiţi” (Ioan 5:43); iar Antihrist 
va spune că toate sînt lucrări ale sale, căci zice Domnul: „De va veni cine¬ 
va întru numele său, pe acela îl veţi primi” (la fel). Iar dacă necredincioşii 
vor pune ca pricină că au văzut semne şi minuni, şi de aceea au crezut întru 
Antihrist, noi le vom răspunde: Şi Hristos a făcut multe şi mari minuni! Şi 

1 Şi Teodorit tîlcuieşte aşa: „«Dumnezeu le va trimite lucrare de amăgire» e în loc de: 
«va îngădui amăgirea», ca să se arate că sînt iubitori ai răutăţii. Căci nu Dumnezeu va tri¬ 
mite aceasta, ci El o va topi cu cuvîntul gurii Sale.” (n. aut.) 

atunci, de ce nu aţi crezut într-însul? - mai ales că Hristos Se propovăduise 
de către Prooroci ca mîntuitor al lumii, iar Antihrist se vestise că este fiu ai 
nelegiuirii şi al pieirii. Aşadar, pentru toate acestea, necredincioşii au să se 
judece, rămînînd fără răspuns. Căci, lăsînd adevărul, „au bine-voit”, adică 
le-a plăcut şi cu bucurie s-au adăugat „întru nedreptate”, adică făcătorului 
de stricăciune Antihrist, care a adunat la sine toată nedreptatea sufletelor 
omeneşti, fiind însăşi nedreptatea. 

13. Iar noi sîntem datori a mulţumi totdeauna lui Dumnezeu pentru 

voi, fraţii mei cei iubiţi de Domnul, 

Fiindcă mai sus avspus lucruri înfricoşate, care puteau să cutremure 
mintea şi inima, Pavel îndulceşte acum şi mîngîie inimile Creştinilor, zi- 
cîndu-le: Cele spuse să fie înfricoşate şi îngrozitoare celorlalţi, adică ne¬ 
credincioşilor celor pieritori, asupra cărora au putere, adică asupra cărora 
au să se lucreze acestea. Şi noi, Apostolii, sîntem datori a-I mulţumi tot¬ 
deauna lui Dumnezeu pentru voi, fraţii mei Creştini. Şi, dacă noi mulţu¬ 
mim pentru voi, cu mult mai vîrtos sînteţi datori a-I mulţumi lui Dumne¬ 
zeu voi înşivă pentru si ne-vă! 

căci Dumnezeu v-a ales din început spre mîntuire, întru sfinţenia Du¬ 
hului şi în credinţa adevărului, 

Zice: Pentru aceasta mulţumim, că Dumnezeu v-a ales şi v-a hotărît 
spre a va mîntui, cunoscîndu-vă dinainte că sînteţi vrednici de mîntuire. 
Cum şi în ce chip? Cu sfinţenia SfîntuJui Duh, adică: Dumnezeu - zice - 
v-a mîntuit fiindcă v-a sfinţit prin Duhul Său. 

Apoi - pentru a nu întreba cineva: Dar ce, oare nu am avut şi noi vreo 
lucrare spre a ne mîntui? - Pavel zice mai departe: „şi întru credinţa adevă¬ 
rului”, adică: Noi am primit în inima noastră credinţa lucrurilor adevărate, 
căci nu am crezut în oarecari minciuni, ci întru adevăr. încă şi într-alt chip 
a zis aceasta Apostolul, anume pentru că noi, Creştinii, după sfinţenia Du¬ 
hului pe care am luat-o prin botez, avem trebuinţă de multă şi mare credin¬ 
ţă, ca să nu ne clătinăm din dogmele şi cuvintele creştinismului. 

i 

14. la care v-a chemat prin buna-vestire a noastră, spre cîştigarea sla¬ 
vei Domnului nostru Iisus Hristos. 

Ca să nu se mîndrească Tesalonicenii auzind de credinţă şi socotind că 
au primit credinţa în Hristos pentru că ar fi adus şi ei ceva spre mîntui rea 


99 



SFtNTUL TEQFILACT, ARHIEPISCOPUL BULGARIEI 


lor, Pavel zice aici aşa: Fraţii mei, chiar aceasta, a primi voi credinţa, este 
dar şi faptă a lui Dumnezeu, fiindcă Dumnezeu v-a chemat la aceasta. La 
care aceasta? Adică spre a vă mîntui prin sfinţenia Duhului şi a credinţei. 
Astfel, deşi aţi crezut, totuşi credinţa voastră este dar al Iui Dumnezeu, 
Care v-a chemat spre a crede. Căci, dacă nu aţi fi fost chemaţi de Dumne¬ 
zeu prin cuvîntul evangheliei şi al propovăduirii noastre apostoleşti, cum 
v-aţi fi mîntuit? Şi, neauzind, cum aţi fi crezut? - căci zice: „Cum vor crede 
ceea ce nu au auzit?” {Romani 10:14). Vezi însă - o, cititorule! - că Hristos 
nu socoteşte a fi puţină slavă a Sa mîntuirea noastră, căci slavă a bunului 
Dumnezeu este a fi mulţi Creştini care se mîntuiesc. Deci cine nu va iubi 
un Dumnezeu şi stăpîn ca acesta? Sau cine nu va iubi slava unui atît de bun 
stăpîn, slavă care este mîntuirea noastră? 

15. Deci, fraţilor, staţi şi ţineţi predaniile pe care le-aţi învăţat prin cu- 

vînt şi prin epistola noastră. 

Din cuvintele acestea ale lui Pavel, se face arătat că Apostolii predau 
ucenicilor lor Creştini multe lucruri şi pricini nu numai prin scrisori, ci şi 
nescris, prin cuvînt, adică prin viul glas, şi că toate - adică şi cele scrise, şi 
cele predate de ei prin cuvînt - sînt la fel de vrednice de crezare şi de ade¬ 
vărate. Pentru aceasta socotim şi credem vrednice de crezare şi adevărate 
şi predaniile Bisericii, cum zice, împreună cu dumnezeiescul Teofilact, şi 
Hrisostom: „Drept aceea, şi predania Bisericii o socotim vrednică de cre¬ 
zare. Şi, dacă este predanie, mai mult nu căuta!”' Iar prin acest „staţi” zis 

1 Pentru aceasta, marele Dionisie Areopagitul numeşte „fiinţă a ierarhiei bisericeşti” 
nu numai Dumnezeieştile Scripturi, ci şi predaniile apostoleşti şi ierarhiceşti ale Bisericii, 
zicînd aşa în Despre ierarhia bisericească, capitolul 1: „Căci cuvintele predate de Dum¬ 
nezeu sînt fiinţa a ierarhiei noastre bisericeşti. Şi numim cuvinte prea-cinstite toate dum~ 
nezeieştile noastre sfinţite slujbe care s-au dat în cărţile cele sfinţit scrise şi teologice noi. 
La fel, şi pe toate cele învăţate de sfinţiţii bărbaţi cu o învăţătură mai nematerialnică şi 
oarecum apropiată de cereasca ierarhie, [predate] din minte în minte, prin cuvînt nescris 
de către povăţuitorii noştri.” Zice şi marele Vasilie; „Din învăţăturile şi propovăduirile ce 
se păzesc în Biserică, pe unele le avem din învăţătură scrisă, iar pe altele predate de către 
Apostoli în taină [«nescris»,«. m .], şi unele, şi altele avînd aceeaşi tărie către buna-cin- 
stire de Dumnezeu. Căci, de ne-am ispiti să ne lepădăm de cele nescrise, zicînd că nu ar 
avea mare putere, am greşi, păgubind evanghelia întru cele mai de căpetenie (ale salej” 
(Despre Sfîntul Duh , capitolul 27). Şi iarăşi zice: „Zicere apostolească socotesc a fi şi ră- 
mînerea întru predaniile cele nescrise, căci zice: «Vă laud pentru că totdeauna vă aduceţi 
aminte de mine şi ţineţi predaniile precum vi le-am dat» (/ Corinteni 11:2). Şi aceasta: 
«Ţineţi predaniile pe care le-aţi luat, ori prin cuvînt, ori prin scrisoarea noastră!» (2 Te- 
saloniceni 2: 15).” Pentru aceasta, al 7-lea Sfînt Sinod a toată lumea îi anatematizeazâ pe 

aici, Pavel arata că erau mulţi în Tesalonic care se clătinau întru cele ale 
credinţei şi în predaniile Apostolului şi aveau trebuinţă de întărire. 

16. însuşi Domnul nostru Iisus Hristos şi Dumnezeu-Părintele nostru, 

Cel ce ne-a iubit şi ne-a dăruit mîngtiere veşnică şi nădejde adevărată, 

17. să mîngîie inimile voastre şi să vă întărească întru tot lucrul şi cu- 

vîntul bun. 

După învăţătură, fericitul Pavel obişnuieşte a se ruga lui Dumnezeu, fi¬ 
indcă rugăciunea este adevăratul ajutor pe care-1 poate da învăţătorul uce¬ 
nicilor săi. Aşa face apostolul şi aici, ca şi cum le-ar zice Tesalonicenilor 
aşa: „Cu adevărat, eu v-am vorbit şi v-am învăţat, dar toată învăţătura este 
lucru al lui Dumnezeu.” Şi unde sînt acum arienii, care zic că Fiul e mai 
prejos decît Tatăl fiindcă, Ia Taina Botezului, Fiul Se numeşte după Tatăl? 
Să-l asculte pe Pavel zicînd dimpotrivă, căci aici L-a numit mai întîi pe 
Fiul şi abia apoi pe Tatăl. 1 Dar ce mîngîiere zice că e veşnică? Nădejdea 
bunătăţilor celor viitoare, căci aceasta ţine şi mîngîie inimile Creştinilor 
care se mîhnesc pentru ispite. Iar Dumnezeu a dat Creştinilor această nă¬ 
dejde ca har (dăruire), fără a se osteni ei cu nimic. Şi Pavel a zis aceasta 
ca să smerească cugetarea Tesalonicenilor. Vezi însă, iubitule, că Aposto¬ 
lul deşteaptă mintea Creştinilor prin rugăciune şi pune semnele şi zăloage- 
le purtării de grijă a lui Dumnezeu către om, zicînd aşa: Dacă Dumnezeu 
a dat mîngîiere veşnică acelora care nu s-au ostenit cu nimic, cu cît mai 
vîrtos va da mîngîierea aceasta celor care ostenesc şi suferă ispite pentru 

cei ce caică predaniile Bisericii, zicînd: „Dacă cineva leapădă vreo predanie bisericească, 
scrisă sau nescrisă, să fie anatema!” ( Practici , 8). Acelaşi sinod scrie şi în epistola către 
Alexandrini: „Toate cele afară de predania bisericească şi de însemnarea sfinţilor şi puru¬ 
rea pomeniţilor Părinţi, izvodite şi făcute din nou, sau cele ce se vor face după aceea, să fie 
anatema!” Aceasta se afla tipărită şi în Triod, la Duminica Dreptei-slăviri. Predaniile Bi¬ 
sericii se întăresc şi din ceea ce scrie Pavel către Timotei: „Şi cele ce ai auzit de la mine, cu 
mulţi martori de faţă, acestea le încredinţează la oameni credincioşi, care vor fi destoinici 
să înveţe şi pe alţii” (2 Trnotei 2:2). La fel, şi din ceea ce a zis mai înainte: „Nu vă aduceţi 
aminte că, încă fiind la voi, vă spuneam acestea?” (2 Tesaloniceni 2:5). Iar de cîte feluri este 
predania, vezi la subînsemnarea Canonului al 26-lea al marelui Vasilie, în Canonicul [Pida- 
lionui, n. mj nostru, (n. aut.) 

'Zice şi Teodorii: „Iar prin aceasta,înfruntă hula lui Arie şi a lui Evsevie şi învaţă arătat 
că rînduiala numelor nu arată nici o osebire a vredniciei. Căci aici L-a rînduit pe Fiul mai 
înainte decît pe Părintele, neînvăţînd că Fiul e mai mare decît Tatăl, ci, prin schimbarea rîn- 
duielii, arătînd cinstea cea de o potrivă.” Iar că rînduiala numirilor începătoarei de viaţă şi 
Prea-Sfintei Treimi se cuvine a se păzi şi a nu se schimba, vezi la subînsemnarea zicerii „şi 
acelaşi Dumnezeu este Cel ce lucrează toate întru toţi” (7 Corinteni 12:6). (n. aut.) 

credinţă? Deci să aveţi bune nădejdi, Creştinilor! Şi zice: Bine-voiască Ii- 
sus Hristos şi Dumnezeu-Părintele a mîngîia inimile voastre şi a vă întări 
întru tot lucrul şi cuvîntul bun! - căci aceasta este mîngîierea Creştinilor, 
a face vreun lucru bun, şi a grăi vreun cuvînt bun şi a face tot ce este bi- 
ne-plăcut lui Dumnezeu. Sau, zice şi aceasta: Mîngîierea veşnică este a vă 
întări pe voi Dumnezeu atît în dogmele cele drepte ale credinţei, cît şi în 
lucrurile cele bune, încît a nu fi purtaţi încoace şi încolo şi doborîţi de is¬ 
pite. Căci cel ce este întărit, acela suferă vitejeşte orice ar pătimi şi nu se 
clatină nicicum. Căci, păzind dreptele dogme, el este încredinţat că are să 
moştenească bunătăţile viitoare; iar avînd viaţă bună şi pătimind nu ca un 
făcător de rele, ci ca un rob al lui Dumnezeu, se bucură şi se veseleşte pen¬ 
tru aceasta. 





CAPITOLULUI 


1. De aceea fraţilor, rugaţi-vă pentru noi, ca să curgă şi să se slăveas¬ 
că cuvîntul Domnului ca şi la voi 

Mai sus, Pavel L-a rugat pe Dumnezeu a se întări Tesalonicenii, iar 
acum îi roagă pe Tesaloniceni să se roage pentru dînsul nu pentru a nu păti¬ 
mi şi a nu se primejdui (căci spre aceasta era rînduit, spre a pătimi), ci pen¬ 
tru ca propovăduirea să curgă înainte şi să se slăvească. Şi, împreună cu ru¬ 
găciunea pe care o cere de la Tesaloniceni, Pavel le adaugă şi laudă, zicînd: 
„precum curge şi se slăveşte propovăduirea şi cuvîntul lui Dumnezeu întru 
voi”, adică: Fraţilor, rugaţi-vă ca toţi necredincioşii să se supună a asculta 
propovăduirea evangheliei cum aţi ascultat-o voi. Aşadar, Pavel nu se roa¬ 
gă pentru nici un lucru al său, ci numai pentru cele ale lui Dumnezeu. 

2. ca să ne izbăvim de oamenii cei necuviincioşi şi răi. Căci credinţa 
nu este a tuturor, 

Aici, Pavel vorbeşte despre cei ce grăiau împotriva propovăduirii şi a 
dogmelor evangheliei - cum erau faurul Alexandru, argintarul Dimitrie şi 
toţi ceilalţi ca ei -, căci pe aceştia îi arată Pavel umbrit cînd zice „că nu este 
a tuturor credinţa”. Adică: Nu toţi cred în evanghelie, ci numai cei vred¬ 
nici - cum ar zice cineva, de pildă, că nu este al tuturor oamenilor a se face 
ostaşi împărăteşti, ci doar al acelora ce sînt iscusiţi spre aceasta. 1 Cu aces¬ 
te cuvinte, Pavel îi deşteaptă şi-i mîngîie pe Tesaloniceni, arătîndu-le că au 

’ Iar Coresi spune că zicerea „credinţa nu este a tuturor” arată că ea nu este a celor tru¬ 
peşti sau sufleteşti, ci a sfinţilor, care sînt mai presus de cei trupeşti şi sufleteşti, fiindcă 
sfîntui este departe de pămînt şi de lucrurile pămînteşti. Căci credinţa nu este un dar al 
lui Dumnezeu precum proorocia, sau darul limbilor şi al facerilor de minuni, ci precum o 
faptă bună. Ea este dar începător al lui Dumnezeu, dar care-i cheamă pe toţi spre a crede. 
Şi este dar povăţuitor şi ajutător, şi nu după învoire, fiindcă nu Dumnezeu, ci omul crede. 
Aşadar, credinţa este un lucru amestecat din [ceva] mai presus de fire împreună cu ceva fi¬ 
resc, adică din darul lui Dumnezeu şi din fireasca voie a omului, căci mai întîi Dumnezeu 
luminează şi cheamă, iar apoi aşteaptă împreuna-învoire a alegerii noastre. Ci şi adeve¬ 
rirea în credinţă este de la Dumnezeu. De aceea, Teodorit tîlcuieşte zicerea Apostolului 
aşa: „Aceasta s-a zis şi în altă parte: «înduplecarea nu e a Celui ce cheamă» ( Galateni 8), 
căci însuşirea lui Dumnezeu este a chema, iar a noastră a ne îndupleca. Aşa zice şi Dom¬ 
nul în sfinţitele Evanghelii : «De însetează cineva, să vină la Mine şi să bea» (loan 7:37) 
şi: «De voieşte cineva a veni în urma Mea, să se lepede de sine, să-şi ia crucea şi să-Mi 
urmeze Mie!» ( Luca 9:23). Căci [Dumnezeu] nu sileşte [la credinţă], ci socotinţa [omu¬ 
lui] o cere [pe aceasta].” ( n. aut.) 

atîta îndrăzneală către Dumnezeu, încît pot înlesni învăţătorului lor propo- 
văduirea evangheliei. Şi, totodată, Apostolul le mai arată în ascuns şi mul¬ 
tele primejdii pricinuite lui de cei ce se împotriveau propovăduirii, ceea ce 
era destul a-i mîngîia pe ucenicii lui, căci ei se încredinţau că şi Pavel,învă¬ 
ţătorul lor cel atît de mare, pătimeşte şi se luptă cu primejdii şi cu ispite. 

3. dar credincios este Domnul, Care vă va întări şi vă va păzi de cel 
viclean. 

Fiindcă, mai sus, a zis: „Dumnezeu v-a ales spre mîntuire”, Apostolul 
zice aici aşa: Dumnezeu, Cel ce v-a ales, este credincios şi adevărat şi ne¬ 
greşit va săvîrşi ceea ce a început înţru voi. Şi El vă va întări, precum L-am 
rugat mai sus, pentru a nu vă clătina; şi vă va păzi, ca să nu ia putere asupra 
voastră Satana (căci acesta este „vicleanul”) şi să vă biruiască. 

4. Sîntem încredinţaţi întru Domnul pentru voi că faceţi şi veţi face 
cele poruncite vouă. 

De vreme ce le-a zis mai sus Tesalonicenilor că Dumnezeu este credin¬ 
cios şi că va săvîrşi ceea ce a început întru ei, pentru a nu socoti ei că mîntu- 
irea este cu totul un lucru al lui Dumnezeu, lenevindu-se din pricina aceas¬ 
ta, Pavel cere şi acum ca datorie a Creştinilor să lucreze şi ei spre mîntuirea 
lor, ca şi cum le-ar zice: într-adevăr. Dumnezeu este credincios şi adevărat, 
şi negreşit va face lucrul Său, dar numai dacă vă veţi face şi voi lucrul vos¬ 
tru şi veţi păzi poruncile pe care vi le-am dat. Vezi însă - o, cititorule! - în¬ 
ţelepciunea lui Pavel. Căci nu a zis doar: „sîntem încredinţaţi întru voi”, ci 
a adăugat: „întru Domnul”, adică: Sîntem desăvîrşit încredinţaţi întru iubi¬ 
rea de oameni şi puterea Domnului că Acesta vă va împuternici ! - ca astfel 
să arate că se cuvine a atîrna de Dumnezeu totul cu desăvîrşire. Şi nu a zis: 
„desăvîrşit ne încredinţăm întru Domnul”, ci: „Ne încredinţăm întru voi că 
faceţi şi veţi face cele poruncite vouă”, ca nu cumva Creştinii, atîmînd totul 
de Dumnezeu, să se lenevească şi să rămînă nelucrători. Căci, cu adevărat, 
se cuvine să le aşteptăm pe toate de la Dumnezeu, dar să lucrăm şi să ne ne- 
voim şi noi. Şi Pavel nu s-a mulţumit să zică numai: „faceţi cele poruncite 
de mine”, ci a adăugat: „şi în viitor”, ca să arate astfel ca fapta bună şi paza 
poruncilor stăpîneşti şi apostoleşti se cuvine a se afla totdeauna la Creştini, 
pîna la răsuflarea lor cea mai de pe urmă. 

5. Iar Domnul să îndrepteze inimile voastre spre dragostea lui Dum¬ 
nezeu şi întru răbdarea lui Hristos! 

Aici, Apostolul se roagă iarăşi pentru Tesaloniceni, ca sa arate astfel 
cită purtare de grijă are pentru dînşii. Căci, avînd a-i mustra şi a-i cer¬ 
ta pe unii dintr-înşii, mai întîi le moaie inimile cu rugăciuni, arătîndu-le 
că îi ceartă din multa iubire pentru ei. Deci zice: Bine-voiască Domnul a 
îndrepta inimile voastre, adică a le face cuvioase, încît a nu se abate din 
dreptate. Căci sînt multe lucruri care-i abat şi-i scot pe Creştini din calea 
cea dreaptă a lui Dumnezeu, cum ar fi banii, slava, îndulcirile, necazuri¬ 
le şi ispitele. Acestea şi încă multe altele sînt cele care nu ne lasă pe noi, 
Creştinii, să umblăm drept întru „dragostea lui Dumnezeu”, adică să-L iu¬ 
bim pe Dumnezeu precum se cuvine. Iar zicerea „întru răbdarea lui Hris- 
tos” se înţelege astfel: „ca şi noi să răbdăm patimile precum le-a răbdat 
Hristos”; sau aşa: „să-L aşteptăm pe Hristos cu răbdare şi cu nădejde şi să 
nu ne deznădăjduim, ci să credem cu adeverire că El are să împlinească 
negreşit ceea ce ne-a făgăduit”. Şi, zicînd să avem răbdare, Pavel înţelege 
că noi, Creştinii, se cuvine să răbdăm cu mulţumire şi cu mărime de suflet 
necazurile, primejdiile şi ispitele. Şi a unit răbdarea împreună cu dragostea 
fiindcă aceasta înseamnă a-L iubi cineva pe Dumnezeu, a răbda pentru EI 
necazurile ce i se întîmplă şi a nu se tulbura. Şi ia aminte că marele Vasilie 
a înţeles că „Domnul” este aici Duhul cel Sfînt . 1 

6. Şi vă poruncim vouă, fraţilor, întru numele Domnului nostru Iisus 

Hristos, 

De multe ori am spus că Pavel numeşte „poruncă” învăţătura cea aspră . 2 
De aceea, şi aici numeşte „poruncă” aspra învăţătură ce avea a o face, zi- 

1 Cuvintele marelui Vasilie sînt acestea: „Deci am aflat Ia Apostol, întru cea de a doua că¬ 
tre Tesaloniceni, zicîndu-se: «Domnul să îndrepteze inimile voastre spre dragostea de Dum¬ 
nezeu şi întru răbdarea lui Hristos.» Cine este «Domnul» ce îndreptează spre dragostea lui 
Dumnezeu şi întru răbdarea necazurilor? Să ne răspundă cei ce îl fac pe Sfînlul Duh rob! Căci, 
dacă ar fi vorbit despre Tatăl, Pavel trebuia să zică: «Domnul să vă îndrepteze întru dragos¬ 
tea Sa»; iar dacă ar fi vorbit despre Fiul, trebuia a zice: «întru a Sa răbdare». Deci să caute ca¬ 
te altă Faţă [«Persoană», n. m.] este vrednică a Se cinsti cu numirea «Domnului»!” (Despre 
SfîntulDuh, capitolul 21). 

Zice şi Teodorii: „Avem nevoie de amîndouă: şi de aşezare bună, şi de ajutorul de 
sus. Şi Proorocul s-a rugat pentru a dobîndi acestea: «îndreptează paşii mei în cărările 
Tale!» (Psalm 16: 5). Iar dumnezeiescul Apostol ne-a arătat Prea-Sfînta Treime, căci a 
vorbit de «Domn», de «Dumnezeu» şi de «Hristos». Şi este arătat că «Domn» L-a numit 
pe Prea-Sfîntul Duh; aşa Ie-a scris şi Corintenilor: «iar Domnul este Duhul» (2 Corinteni 
3:17).” (n, aut.) 

2 Vezi despre aceasta stihul 2, capitolul 4, al celei dintîi către Timotei şi stihul 2, capi¬ 
tolul 4, al celei dintîi către Tesaloniceni. (n. aut.) 

cîndu-le Creştinilor să nu şadă fără lucru. Şi, pentru a face porunca mai în¬ 
fricoşată şi mai aspra, zice: Nu eu vă poruncesc să nu şedeţi fără lucru, ci 
Hristos! - căci Domnul nu a zis nicăieri a petrece întru nelucrare Creştinii, 
ucenicii Săi. 1 

să vă feriţi de orice frate care umblă fără rînduială 

Zice: O, Creştinilor, vă poruncesc să vă osebiţi de orice Creştin - de ar 
fi el bogat, sau sărac, sau chiar sfînt - care umblă fără rînduială, adică îşi 
petrece viaţa fără lucrare de mînă. Şi să nu petreceţi împreună cu acesta, 
fiindcă cei ce petrec nefăcînd lucru de mînă trebuincios pentru viaţa ome¬ 
nească de cele mai multe ori cad în glume, în rîşuri şi în nebăgare de sea¬ 
mă de viaţă. Despre aceasta a zis şi Sirah: „Multă răutate (adică «toată ră¬ 
utatea», precum tîlcuiesc cei mai mulţi dascăli) a învăţat nelucrarea” {Si¬ 
rah 33:32). Iar răutăţile acestea sînt nerînduială, care nu se potriveşte vieţii 
Creştinilor. 2 Dar pentru ce sînt nerînduială? Pentru că nelucrarea însăşi 
este cea dintîi nerînduială, cei nelucrători ieşind din rînduiala pusă lor de 
Pa vel, dascălul neamurilor şi Apostolul Domnului, care zice mai departe: 

şi nu umblă după predania luată de la noi. 

Ce va să zică cu acest „şi nu umblă după predania pe care a luat-o de la 
noi”? Adică: Dacă nu lucrează meşteşug şi lucru de mînă, aceasta este afară 
din predania pe care eu, Apostolul Domnului, am predat-o nu prin cuvinte 

1 Ci mai ales cu pilda Sa i-a învăţat pe Creştini să nu stea nelucrători, ci să lucreze lu¬ 
cru de mînă. Căci însuşi Domnul era teslar, cum zice Evanghelistul Marcu: „Au nu este 
acesta teslarul, fiul Măriei?” ( Marcu 6:3). Şi vezi tîlcuirea stihului 9, capitolul 2, al celei 
dintîi către Tesaloniceni şi subînsemnarea de acolo, fiind pe larg. Vezi şi subînsemnarea 
zicerii „pentru noi a sărăcit, bogat fiind” (2 Corinteni 8:9). Vezi încă şi silogismul al doi¬ 
lea al cugetării 23 din Nevoinţele duhovniceşti şi cuvîntul 8 al Hristoitiei Creştinilor. 

Şi vezi că porunca dată de Pavel aici, a face Creştinii lucru de mînă, o dă Hristos în¬ 
suşi, precum tîlcuiesc şi dumnezeiescul Hrisostom, şi Sfinţitul Teofilact, şi cum zice chiar 
Pavel mai înainte, la stihul 12. Atît este de mare bunătatea de a lucra Creştinii şi atît de 
mare răutate e a nu lucra. (n. aut.) 

2 De aceea, toţi Apostolii dau această poruncă Creştinului care nu şade să lucreze meş¬ 
teşug, ci umblă fără rînduială încoace şi încolo şi iscodeşte pe unul şi pe altul, zicînd ei 
aşa: „Să nu fii ca un zburător şi ca unul dintre cei ce aleargă fără cuvînt [aici, «scop», n. 
m.ţ în căi, numiţi «tocători de vreme» de către cei ce greu viază. Ci, luînd aminte de meş¬ 
teşugul şi de lucrul tău, caută cele iubite lui Dumnezeu şi, aducîndu-ţi aminte de cuvintele 
lui Hristos, cugetâ-le neîncetat. Căci zice Scriptura: «în Legea Lui să cugeţi ziua şi noap¬ 
tea!», adică umblînd în ţarină sau şezînd în casă, culcîndu-te şi scuiîndu-te, ca întru toate 
să pricepi” ( Cartea întîi, capitolul 4 din Aşezămintele Sfinţilor Apostoli), (n, aut.) 

goale, ci prin fapte. Fiindcă eu m-am făcut pildă şi închipuire pentru a lucra 
voi, Creştinii toţi, lucrînd cu mîinile mele meşteşugul corturilor. 1 

7. Căci voi înşivă ştiţi cum se cuvine a ne urma, fiindcă nu am făcut 

nerînduială între voi, nici pîine nu am mîncat în dar de la cineva, 

Zice: Creştinilor, voi înşivă ştiţi că nu am umblat fără rînduială între 
voi, adică nu am petrecut fără lucrare de mînă. Căci Pavel numeşte „ne¬ 
rînduială” nelucrarea, cum a făcut şi mai sus. Şi aşa este cu adevărat, căci 
Dumnezeu l-a rînduit pe om de la început aşa, cînd l-a aşezat în rai ca să-l 
lucreze şi să-l păzească: „Şi l-a luat - zice - Domnul Dumnezeu pe omul 
zidit de El şi l-a pus în laiul desfătării,ca să-l lucreze şi să-l păzească” ( Fa¬ 
cere 2:15). 2 Şi Dumnezeu i-a făcut omului mîinile, picioarele şi celelalte 
mădulare nu ca să le aibă helucrătoare, ci să lucreze cu ele. Drept aceea, 
cel ce nu lucrează este călcător al rînduieiii acesteia a lui Dumnezeu. Vezi 
însă - o, cititorule! - cum Apostolul a numit „dar” mîncarea ce i se da ca 
hrană de către Tesaloniceni, cu toate că aceasta nu era dar. Căci el le pro¬ 
povăduia evanghelia lui Hristos, iar cel ce propovăduieşte evanghelia lu¬ 
crează, şi lucrătorul „este vrednic de hrana sa”, precum a zis Domnul (Ia 
Matei 10:10). (Citeşte şi tîlcuirea capitolului 9 al celei dintîi epistole către 
Corinteni.) 

8. ci lucrînd noaptea şi ziua întru osteneală şi trudă, 

Vezi - o, cititorule! - cîte porunci şi covîrşiri pune Pavel aici: fiindcă nu 
zice că a lucrat numai cu osteneală, ci şi cu trudă, care este mai grea decît 
osteneala; şi că a lucrat nu numai ziua, ci încă şi noaptea. 2 

1 Şi Teodorit zice: „Nu o numeşte «predanie» pe aceea prin cuvinte, ci pe aceea prin 
fapte.” (n. aut,) 

2 Tflcuind aceasta, marele Vasilie zice: „Cu adevărat, făcîndu-I pe om, Dumnezeu nu a 
voit ca acesta să fie nelucrător şi nemişcat, ci lucrător întru cele ce se cuvin, poruncindu-i 
Iui Adam să lucreze şi să păzească raiul. Şi, după căderea din rai, i-a hotărît să-şi mănîn- 
ce pîinea întru sudoarea feţei sale. Şi de aici este arătat că cele zise către Adam s-au zis 
şi către toţi cei ce se vor naşte dintr-însul” (aşezămîntul al 4-lea din cele postniceşti). Iar 
dumnezeiescul Hrisostom zice aşa: „Pentru ce nu lucrezi? Dumnezeu ţi-a dat mîini nu ca 
să iei de la alţii, ci ca să dai altora” (Cuvîntul al 5-a la această epistolă). («. aut.) 

3 Iar Coresi zice că Apostolul Pavel lucra meşteşug ca să arate Creştinilor cum să scape 
de păcat. Pentru aceasta şi Climent (în cartea întîi a Aşezărilor), şi Evsevie (cartea a 5-a 
a Istoriei, capitolul 15), şi Ighisip (capitolul 14) şi Epifanie (la eresul al BO-lea) zic întru 
o unire că lucrarea mîinilor şi osteneala picioarelor fi opreşte pe om de la păcate. Pentru 
aceasta şi Solomon, lăudînd-o pe femeia cea bârbată şi lucrătoare, zice aşa: „A gustat ea 

spre a nu îngreuia pe careva dintre voi. 

„Greutate” este a lua de la oamenii care nu dau de voie şi din inimă, ci 
de silă şi fără inimă. Dar Apostolul vorbeşte aici de greutatea de a lua de la 
Tesaloniceni nu pentru că aceia nu ar fi voit să-i dea, ci pentru că erau să¬ 
raci şi lipsiţi de cele de nevoie. 

9. Nu doar că nu avem stăpînire, ci pentru a ne da vouă ca închipui - 
re spre a ne urma. 

Pavel putea să nu lucreze lucru de mînă, fiindcă se îndeletnicea cu lu¬ 
cruri mai mari, adică întru a propovădui evanghelia, avînd voie să se hră¬ 
nească de la ucenicii Creştini pe care îi învăţa. El însă nu voia să urmeze 
aceasta, ci lucra lucru de mînă, pentru a se hrăni şi pe sine, şi pe fraţii ce 
erau cu dînsul. Şi de trei ori fericitul Apostol al Domnului făcea aceasta ca 
să-i înveţe pe ucenicii săi Creştinii a-i urma lui, lucrînd şi ei. 1 

că este bine a lucra, şi nu stinge toată noaptea candela ei” (Pilde 31:18), cuvinte prin care 
arată că aceea lucra ziua şi noaptea. De aceea, şi marele Antonie a auzit de la Domnul cu¬ 
vintele acestea: „Antonie, voieşti a plăcea lui Dumnezeu? Roagă-te! - iar cînd nu te poţi 
ruga, osteneşte cu mîinile!” Şi într-adevăr, izvorul şi pricina păcatului este nelucrarea şi 
neîhtrebuinţarea mîinilor, pentru care şi dumnezeiescul Hrisostom a zis aceasta: „Nimic 
nu c mai pîngărit decît petrecerea zadarnică, nimic mai rău decît nelucrarea, căci nelucra¬ 
rea îi vatămă pe toţi, şi chiar pe înseşi mădularele trupului” (Cuvîntul al 35-lea la Fap¬ 
tele Apostolilor). Şi iarăşi zice: „Ce e mai greţos decît omul ce nu are a face nimic? Ce e 
mai pîngărit? Ce e mai ticălos? Aceasta e mai rea decît zeci de mii de vrăjmaşi: a căsca 
şi a zăcea cu faţa în sus, şezînd totdeauna prin tîrg şi privindu-i pe cei ce trec. Căci sufle¬ 
tul, avînd lire a se mişca totdeauna, nu suferă a se linişti. Lucrător l-a făcut Dumnezeu, şi 
afară de fire îi este nelucrarea” (la fel). Şi iarăşi: „Care cal este folositor? Cel ce se des- 
fătează, sau cel ce se iscuseşte? Care corabie? Aceea care înoată, sau aceea ce nu umblă? 
Care apă? Aceea care curge, sau aceea ce stă? Care fier? Cel ce se poartă, sau cel ce nu se 
foloseşte? Oare cel ce se lucrează nu străluceşte şi nu se aseamănă cu argintul, în vreme 
ce celălalt se înnegreşte, netrebnic fiind şi pierzînd ceva din materia sa? Una ca aceasta se 
face şi cu sufletul cel nelucrător: asupra Iui se revarsă oarecare rugină şi-i mănîncă strălu¬ 
cirea şi toate celelalte” (la fel). Acelaşi Hrisostom zice şi în altă parte: „Aşa cum pămîntul 
- cînd nu se seamănă şi nu se sădeşte, odrăsleşte doar buruieni - tot astfel şi sufletul, cînd 
nu are a face ceva din cele de trebuinţă, dorind a face, negreşit se dă pe sine la fapte rele” 
(Cuvîntul al 7-lea la cea de a doua către Corinteni), (n. aut) 

1 Drept aceea, din această zicere, încheiem arătat că întîia pricină pentru care fericitul 
Pavel lucra cu mîinile şi se hrănea din lucrul mîinilor sale era ca să dea pildă tuturor Creşti¬ 
nilor să-i urmeze lui şi să lucreze şi ei. Iar a doua pricină pentru care făcea aceasta e că apos¬ 
tolii mincinoşi îl defăimau zicînd că propovăduieşte ca să ia bani de la ucenicii săi, cum 
spune în tot capitolul al nouălea al celei dintîi către Corinteni; şi vezi acolo, la stihul zece. 
Despre aceasta vorbeşte şi la capitolul unsprezece al celei de-a doua către Corinteni. 

Dar e lucru vrednic de nedumerire pentru ce Domnul spune să nu ne îngrijim de cele de 
nevoie ale vieţii - „Să nu vă îngrijiţi ce veţi mînca şi ce veţi bea!” (Matei 6:25) şt, în altă 

10. Căci şi cînd eram ta voi vă porunceam aceasta: că, dacă cineva nu 

voieşte a lucra, nici să nu mănînce! 1 

Zice: FraţilorTesaloniceni,cînd eram Ia voi, v-am poruncit ca orice Creş¬ 
tin care nu voieşte să lucreze şi să slujească nici să nu mănînce. Deci,în epis¬ 
tola dintîi către Tesaloniceni, dumnezeiescul Apostol scrie mai moale despre 
lucrarea de mînă, iar întru aceasta a doua scrie mai aspru. Şi după dreptate, 
căci - dacă Pavel lucra ziua şi noaptea, cu toate că avea voie a se hrăni de la 
ucenicii săi - cu cît mai vîrtos se cuvenea a face aceasta ceilalţi Creştini? 

11. Căci auzim că unii umblă între voi fără rînduială, nimic lucrînd, 

ci iscodind. x 

De vreme ce mintea omului este pururea mişcătoare, adică se mişcă tot¬ 
deauna şi nu stă niciodată, cînd omul nu are vreun meşteşug şi lucru de 
mînă folositor, ea urmează a se îndeletnici şi a umbla în lucruri netrebnice 
şi zadarnice, iscodind viata şi petrecerea celorlalţi, din aceasta căzînd în 
vorbe deşarte, în grăiri de rău,în glume şi în nebăgare de seamă de viaţă - 
precum am zis mai sus. Deci, pentru a scăpa de toate aceste rele, se cuvine 
ca omul să lucreze vreun meşteşug şi lucru de mînă. Căci, făcînd aceasta, 
nu numai că îşi strînge mintea şi o opreşte să alerge încoace şi încolo, dar 
îşi scoate şi hrana şi nu-i îngreuiază pe alţii, luînd de la dînşii cele trebu¬ 
incioase trupului său. Fiindcă nu se cuvine a-1 milui şi a-1 ajuta cineva pe 
cel ce poate lucra, dar şade nelucrător, nevrînd să lucreze. 2 Dar ce pune ca 

parte: „Nu lucraţi pentru mîncarea cea pieritoare, ci pentru aceea ce rămîne în viaţa veşni¬ 
că!” {han 6:27) - iar Apostolul ne porunceşte aici cu totul dimpotrivă, să purtăm grijă şi să 
lucrăm? Această nedumerire o dezleagă marele Vasilie, zicînd: „S-a oprit desăvîrşit a pur¬ 
ta de grijă sau a lucra cineva pentru sine-şi. Dar trebuie a lucra şi a se îngriji cu de-adinsul 
pentru trebuinţa celui de aproape, mai ales că Domnul primeşte sîrguinţa pentru cei afiero- 
siţi Lui, şi pentru aceasta purtare de grijă făgăduieşte împărăţia Cerurilor” (hotărîrea 207 
pe scurt). Iar dumnezeiescul Hrisostom adaugă, zicînd că este cu putinţă să şi lucreze meş¬ 
teşug cineva, şi a nu se îngriji pentru hrana vieţii, dacă nădăjduieşte cu totul întru Dum¬ 
nezeu, Care satură pe tot dobitocul. Iar eu zic că mai ales prin lucrarea meşteşugului scapă 
omul de îngrijirea vieţii, de vreme ce, cîştigîndu-şi cele de trebuinţă, prin aceasta poartă de 
grijă şi se linişteşte cu cugetul, (n. aut.) 

' însemnează că - după Teodorii - Apostolul nu a zis acest „nici să nu mănînce” către 
cei ce dau [milosteniei, ci către cei ce vieţuiesc cu nelucrare. Iar pe cei ce dau, îi sfătu¬ 
ieşte, după puţine cuvinte, a nu căuta la trîndăvirea acelora, ci să facă milostivirea lor cu 
folos, («. aut.) 

2 Vezi şi socotinţa lui Climent Stromatul şi a Sfinţilor Apostoli, la subînsemnarea sti¬ 
hului 10, capitolul 4, a! celei către Filipeni. Zice însă şi Hrisostom: „Iar milostenia se dă 
doar acelora care nu se pot îndestula din lucrarea mîinilor lor şi celor ce-i învaţă [pe al- 

pricină leneşul şi trîndavul? Eu sînt pustnic — zice eu mă rog lui Dum¬ 
nezeu, eu postesc şi împlinesc cu aceasta osteneala lucrului de mînă. Către 
care răspundem: mai întîi,că rugăciunea şi postul nu sînt lucru de mînă, iar 
Pavel vorbeşte aici arătat despre lucrarea de mînă; al doilea, răspundem: 
Tu, cel ce zici acestea, poţi - împreună cu nevoinţa pustniciei, cu rugăciu¬ 
nea şi cu postul - să faci şi lucru de mînă. Şi, de vreme ce defaimi lucrarea 
mîinilor, pentru aceasta te osîndeşti ca un nelucrător. Dar zic unii că, dacă 
Apostolul porunceşte să lucreze toţi, de ce nu se silesc să lucreze dascălii şi 
propovăduitorii cuvîntului lui Dumnezeu? Către aceia răspundem că das¬ 
călii au o lucrare mai mare şi mai grea decît lucrarea mîinilor şi, pe lînga 
aceasta, treaba lor îi opreşte a lucra cu mîinile. Iar tu, nevoitorul cel liniş¬ 
tit, nu ai nici o astfel de oprire, şi înseamnă că păcătuieşti, căci te leneveşti 
şi nu lucrezi lucru de mînă. 1 

12. Unora ca aceia le poruncim şi-i rugăm, pentru Domnul nostru Ii- 

sus Hristos, 

Fiindcă i-a mustrat pe Creştinii din Tesalonic - zicîndu-le: „vă îndato¬ 
răm”, adică: „vă învăţăm aspru” - Apostolul îndulceşte iarăşi cuvîntul şi 
adaugă zicînd: „vă rugăm”. Şi nu numai noi - zice ci-L punem mijlocitor 
al rugăminţii noastre şi pe Domnul Iisus Hristos însuşi. în acest chip, Pavel 
face rugămintea sa încă şi mai înfricoşată şi mai vrednică de crezare. 

ţii] şi care se îndeletnicesc cu totul întru cuvîntul învăţăturii” (cuvîntul al 5-lea la această 
epistolă), (n. aut.) 

1 Din zicerea aceasta a Apostolului, se înţelege că iscodirea se naşte din nelucrare şi 
că cei care şed fără lucru sînt iscoditori, Iar iscodirii îi urmează viclenia, grăirea de rău şi 
alte nenumărate răutăţi, despre care vezi la citirea a patra a Iscusinţelor duhovniceşti, în 
partea a doua. Pentru aceasta, cu adevărat aurit era acela care-i aseamănă pe cei ce lucrea¬ 
ză meşteşug cu albinele cele iubitoare de osteneală care slujesc, iar pe cei nelucrători cu 
trîntorii care nu lucrează ca albinele, ci şed nelucrători totdeauna. Şi - aşa cum albinele, 
făcînd mierea cea dulce, nu se hrănesc doar pe sine din aceea, ci şi pe oameni, şi-şi folo¬ 
sesc ostenelile spre sănătatea şi spre îndulcirea trupului mai-marilor lumii, a stăpînitorilor 
şi împăraţilor, precum zice Parimistul - tot astfel cei ce lucrează meşteşugurile nu vieţu¬ 
iesc doar ei singuri din lucrul mîinilor lor, ci toţi oamenii se înlesnesc prin meşteşugurile 
lor şi lumea toată se iconomiseşte cu ostenelile lor. Şi dimpotrivă - aşa cum trîntorii, ne- 
lucrînd, mănînca din mierea albinelor şi viază din străine osteneli - tot astfel cei ce nu lu¬ 
crează, neavînd meşteşug din care să se hrănească, caută ia mîinile celorlalţi şi viază din 
osteneli străine. Se poate oare afla o viaţă mai netrebnică decît aceasta? Pentru aceasta, 
şi Solomon îi îndeamnă pe leneşi să urmeze albinei celei iubitoare de osteneală, zicînd: 
„Mergi - o, leneşule! - ia albină, şi vezi cît este de lucrătoare şi cît de cinstit îşi face lu¬ 
crarea sa, din a cărei osteneli împăraţii şi cei de obşte capătă sănătate. Dorită este tuturor 
şi cinstită, măcar că e neputincioasă cu tăria, dar covîrşeşte cinstindu-se cu înţelepciunea 
(adică cu meşteşugul)” (Pilde 6:8). («. aut) 

ca, lucrînd cu linişte, să-şi mănînce pUnea lor. 

Pavel cere de la Creştini amîndouă acestea ca îndatorire: adică să se şi 
liniştească atunci cînd umblă fără rînduială, căci liniştea este potrivnică 
nerînduielii; şi să lucreze şi să slujească, dacă şed fără lucru, căci lucrarea 
mîinilor este potrivnică nelucrării. Dar pentru ce să lucreze şi să slujească 
Creştinii? Ca să-şi mănînce - zice — „pîinea lor”, adică cea cîştigată cu os¬ 
teneala mîinilor lor, şi să nu mănînce pîine străină. Căci Creştinii care sînt 
sănătoşi nu se cuvine a căuta la mîinile altor oameni şi a se hrăni din su¬ 
dori şi osteneli străine. 

13. Iar voi, fraţilor) să nu slăbiţi făcînd binele! 

Vezi, iubitule, cum s-au muiat îndată părinteştiîe îndurări ale fericitului 
Pavel? Căci degrabă s-a mîhnit şi l-a durut inima pentru cei leneşi şi nelu¬ 
crători, ca şi cum le-ar zice Tesalonicenilor acestea: Creştinilor, osebiţi-vă 
de cei ce petrec în nelucrare şi nu slujesc! Şi să nu petreceţi împreună cu 
dînşii, dar nici să-i lăsaţi să moară de foame, ci daţi-le cele de trebuinţă! 
Dar cineva ar zice: Dar ce, daca nelucrătorul şi cel ce nu slujeşte nu ar voi 
să slujească şi să lucreze, nădăjduind că eu îl hrănesc, ci ar rămîne întru 
nelucrarea sa? Apostolul le răspunde acelora: Destul îţi este a nu petrece 
împreună cu acela şi a nu-i da intrare şi îndrăzneală, cu aceasta arătîndu-i 
că urăşti nelucrarea şi trîndăvia lui. Iar dacă nici aşa nu se va îndrepta şi nu 
se va îndupleca să lucreze şi să slujească, să nu te mînii asupra lui, ci fă-i 
bine cu ajutorul tău, după putinţă. 1 

14. Iar dacă cineva nu ascultă de cuvîntul vostru prin scrisoare, în- 

semnaţi-l 

Unii (cum este şi Teodorit) citesc zicerea „vostru” ca pentru faţa întîia, 
adică „nostru”, şi de aceea înţeleg zicerea aşa: Oricine ar fi acela ce nu 
ascultă de cuvîntul nostru, al Apostolilor, care vi se grăieşte prin această 
epistolă, să-l însemnaţi şi să-l aveţi osebit şi despărţit de împreună-petrece- 
rea voastră. Iar fericitul Ioan Hrisostom a citit zicerea ca pentru faţa a doua 
(adică: „cuvîntul vostru”) şi ne dă să înţelegem aşa: Pe oricine nu ascultă 
cuvîntul vostru, prin care ziceţi ceea ce aţi fost învăţaţi în această epistolă 
a mea, pe acel nesupus însemnaţi-1 şi să nu petreceţi împreună cu el, 

1 Şi Teodorit tîlcuieşte aşa, zicînd: „Trîndăvia acelora să nu biruiască dărnicia voas¬ 
tră.” ( n. aut.) 

şi nu vă amestecaţi cu dînsul, ca să se ruşineze. 

Vezi, iubitule, ce mare folos se pricinuieşte aceluia care e osebit de îm¬ 
preună-petrecerea cu fraţii lui Creştini? Anume a primi întru sine ruşine, 
de la care i se pricinuieşte îndreptarea. Căci, dacă a lua milostenii de la alţii 
pricinuieşte ruşine celui ce ia, cu mult mai vîrtos se întîmplă aceasta cînd 
ia milostenie fiind despărţit de împreună-petrecerea cu fraţii săi Creştini. 
Căci, la Creştinii cei vechi, osebirea (adică despărţirea) de împreună-pe¬ 
trecerea cu fraţii se socotea mare pedeapsă şi osîndă, iar acum despărţirile 
acestea se socotesc a fi nimic de către Creştinii vremii noastre. Vezi însă - 
o, cititorule! - că, dacă se cuvine a se despărţi Creştinii de cel ce doar şade, 
adică nu lucrează şi nu slujeşte 1 , cu cît mai vîrtoş urmează a se despărţi de 
ceilalţi oamenii răi care păcătuiesc învederat? Pentru aceasta, acelaşi Pa- 
vel scria în altă parte: „Iar acum v-am scris a nu vă amesteca împreună cu 
vreun frate care e sau curvar, sau lacom de averi, sau slujitor la idoli, sau 
ocărîtor, sau beţiv sau răpitor. Cu unul ca acesta nici să nu mîncaţi împre¬ 
ună!” (7 Corinteni 5:21). 2 

15. Dar să nu-î socotiţi vrăjmaş, ci sfătuiţi-l ca pe un frate. 

Mai sus, zicînd că cel ce nu lucrează se cuvine nici să nu mănînce, Pavel 
s-a temut ca nu cumva cei nelucrători să moară de foame şi de aceea a zis 
mai departe să nu ne oprim a le face bine. Tot astfel şi acum, fiindcă a zis 
să nu petreacă Creştinii împreună cu aceia, s-a temut ca nu cumva despăr- 

1 Drept aceea, pentru cel leneş, care nu lucrează, porunceşte Pavel Creştinilor ceea ce 
zice aici, adică a nu petrece împreună cu el. (n. aut.) 

2 însemnează că afurisenia (despărţirea) se făcea în trei feluri de către cei vechi: ori se 
afurisea, adică se oprea, păcătosul numai de la împărtăşirea Sfintelor Taine, acela stînd 
şi rugîndu-se cu ceilalţi Creştini în biserică; fie se afurisea, adică se despărţea, şi de adu¬ 
narea Creştinilor şi de împreuna-petrecere cu dînşii, cum se arată din zicerea Apostolu¬ 
lui; fie, în sfîrşit, se afurisea clericul de ceilalţi clerici, adică: arhiereul de ceilalţi arhierei, 
presvitcrul de presviteri şi diaconul de diaconi. Şi vezi Canonul 10 al Sfinţilor Apostoli 
din Canonicul grecesc. La fel se cuvine a se face şi acum afurisirea de către Sfinţiţii Arhi¬ 
erei, ca să pricinuiască folos şi îndreptare celor afurisiţi, adică cu neîmpărtăşirea Sfintelor 
Taine şi cu scoaterea din biserică, iar nu cu afurisirea, adică cu despărţirea, de Sfînta şi cea 
de o fiinţă Treime şi cu blestemul de a rămîne cel afurisit nedezlegat şi neiertat nici după 
moarte, cum se obişnuieşte a se da scrisoarea de afurisenie şi de blestem, căci afurisenia 
aceasta nu se osebeşte cu nimic de anatema. Iar dumnezeiescul Hrisostom zice că Creşti¬ 
nii din vremea noastră nu socotesc vreun mare rău nepetrecerea Creştinilor împreună cu 
cei răi şi că aceasta le pricinuieşte celor răi un atît de măre folos. Căci, cel ce curvise în 
Corint cu mama sa vitregă, fiind despărţit de Creştini, s-a folosit şi s-a silit atît de mult,în- 
cît Pavel a zis pentru dînsul: „Destul îi este certarea aceasta” (2 Corinteni 2:6). (n. aut.) 

ţirea aceasta să-i lepede desăvîrşit pe fraţii lor şi să-i facă sa se deznădăj- 
duiască. De aceea, acum zice: O, Creştinilor! - să nu-i socotiţi ca pe nişte 
vrăjmaşi pe cei nelucrători şi leneşi, ci să-i sfătuiţi ca pe nişte fraţi ai voştri. 
Dîndu-le cele de trebuinţă, sfătuiţi-i frăţeşte, ca sa se îndrepteze şi să lase 
lenevirea, fără să-i ocărîţi şi să-i înfruntaţi, ca ei să se folosească de la voi 
trupeşte şi sufleteşte. Căci cel ce sfătuieşte un frate nu arată meteahna lui 
înaintea celorlalţi, ci, luîndu-1 deosebi, îl sfătuieşte cum să se îndrepteze cu 
blîndeţe şi cu dragoste frăţească. Şi zice: Creştinii să se mîhnească şi să-i 
doară inima nu pentru că dau milostenie celor leneşi şi nelucrători, ci pen¬ 
tru că aceia calcă legea lui Dumnezeu, şi să plîngă pentru dînşii ca pentru 
nişte neputincioşi şi bolnavi cu sufletul. Să asculte cuvintele acestea aceia 
care nu numai că nu cîau milostenie celor nelucrători, ci încă îi şi ocărăsc 
Şi îi împroaşcă cu pietre. Ce faci, o, omule? Acela este sărac pentru tine, 
adică pentru ca tu să vindeci rănile sufletului iui cu iubirea de oameni şi cu 
milostenia ce i-ai da-o. Iar tu îl goneşti cu pietre?! De cîtă nesimţire, de cîtă 
necunoştinţă este o astfel de faptă?! 

16. Şi însuşi Dumnezeul păcii 1 să vă dea pacea totdeauna, întru tot 

ceasul. 

în toată epistola sa, alături de sfaturi, dumnezeiescul Pavel pune şi ru¬ 
găciuni. Aşa cum oamenii obişnuiesc a pune peceţi, semne şi încuietori 
deasupra arginţilor şi a altor lucruri de mare preţ, tot astfel punea şi ferici¬ 
tul Pavel rugăciunile către Dumnezeu deasupra sfaturilor şi învăţăturilor 
celor aurite şi de mult preţ pe care le da Creştinilor, ca pe nişte peceţi ale 
celor zise. Aceasta face şi aici, fiindcă urmau a se face între Tesaloniceni 
gîlcevi şi prigoniri de vorbe pentru pricinile zise mai sus. Căci cei ce nu 
lucrau, despărţindu-se de adunarea Creştinilor, puteau sa se facă mai îndă¬ 
rătnici, iar cei ce lucrau şi îşi cîştigau traiul vieţii puteau să nu mai dea cu 
osîrdie [milostenie] celor nelucrători. De aceea, Apostolul se roagă ca Te- 
salonicenii să aibă pace totdeauna, căci aceasta este ce se caută de Creştini, 
încît a nu avea prilej de a se sminti despre nici o parte, nici din cuvînt, nici 
din lucru. Şi zice: Căci astfel, avînd pace - o, Creştinilor! - îi veţi îndrep¬ 
ta pe cei nelucrători lesne şi fără greutate. Căci nici un lucru nu ne ajută 
atîta spre a isprăvi cele ce voim şi spre a-i îndrepta pe fraţi precum chipul 
şi cuvîntul cel paşnic şi netulburat, prin care arătăm că nu-i certăm şi nu-i 
înfruntăm cu vrăjmăşie pe aceia ce greşesc. 

1 Pentru ce Se numeşte „Dumnezeu al păcii”, vezi la tîlcuirea capitolului 4, stih 9, al 
celei către Filipeni şi la subînsemnarea de acolo. («. aut) 

Domnul fie cu voi toţi! 

Ceea ce cere Pavel în această rugăciune, însuşi Domnul a făgăduit uce¬ 
nicilor Săi, zicînd: „Şi iată, Eu sînt cu voi în toate zilele” (Matei 28:20). 
Iar Apostolul zice: Creştinilor, dacă Domnul este cu voi toţi - adică şi cu 
cei ce nu lucrează, şi cu cei ce lucrează negreşit vă vor veni toate bu¬ 
nătăţile, căci Domnul îi va îndrepta pe cei nelucrători şi îi va întări pe cei 
lucrători. 

17. Salutarea cu mîna mea, a lui Pavel. 

Aici, numeşte „salutare” rugăciunea zisă mai sus 1 , ca să arate că ora¬ 
ţia scrisă cu însăşi mîna sa era cîştig şi rugă duhovnicească, iar nu doar un 
semn de iubire. 

Acesta este semnul meu în orice scrisoare, aşa scriu. 

Zice: Pentru a nu se răstălmăci epistolele mele de oarecari mincinoşi 
şi amăgitori (căci mulţi făceau aceasta, cum am zis la început, la pricina 
epistolei acesteia), iscălesc aici cu însăşi mîna mea, şi acesta este semnul 
cel adevărat şi cunoaşterea oricăreia din epistolele mele pe care le trimit la 
voi ori la alţii. 

18. Darul Domnului nostru lisus Hristos cu voi toţi! Amin! 

De la dar a început epistola aceasta Apostolul, şi tot cu darul face sfârşi¬ 
tul ei, cuprinzînd şi întărind toate cuvintele dintr-însa din amîndouă părţile 
ca şi cu două ziduri puternice şi înalte, şi punînd temelii tari şi acoperămînt 
încredinţat. Şi zice: Creştinilor, dacă darul Domnului primit prin botez este 
cu voi, dar ce v-a mîntuit, el va trece cu vederea toate neputinţele voastre, 
căci aceasta este însuşirea dumnezeiescului dar. Şi el va fi cu voi dacă nu îl 
veţi alunga din sufletele voastre cu răutăţile, şi cu ura de fraţi şi cu celelalte 
păcate ale voastre. Căci darul Iui Dumnezeu locuieşte în sufletele cele bi- 
ne-alegătoare, care au smereni e şi iubire de fraţi. O! - de am dobîndi şi noi, 

1 IarTeodorit zice că „salutare” numeşte bîagoslovenia de la sfîrşit, adică: „Harul Dom¬ 
nului nostru lisus Hristos fie cu voi toţi! Amin!” Şi, tîlcuind. Teodorii zice: „Şi a adăugat 
aceasta pentru cei ce cutezau a purta epistole plăsmuite, învăţîndu-ne să căutăm iscălitura 
lui, căci zice: Acesta este semnul epistolelor mele, căci eu însumi scriu salutarea. Deci, de 
aici, învăţăm că dumnezeiescul Apostol obişnuia a scrie zicerea «Darul Domnului nostru 
lisus Hristos fie cu voi toţi! Amin!» în loc de: «Fiţi sănătoşi!»” ( n.aut.) 

cei ce citim acestea, astfel de suflete bine-alegătoare, care să arate iubire 
de fraţi şi să-i sfătuiască pe fraţii ce greşesc, iconomisind în toate chipurile 
cu putinţă îndreptarea lor cu pace; şi astfel să fim păziţi de darul Domnului 
nostru Iisus Hristos, Cel ce ne-a ales şi ne-a adus lui Dumnezeu-Părintele 
întru Sfîntul Duh, Căruia se cuvine toată slava, cinstea şi închinăciunea, 
acum, şi pururea şi în veacurile veacurilor! Amin! 

Această a doua epistolă către Tesaloniceni s-a scris din Atena. 

